Muaz kulliakah Yameen aa dhekolhah! | Mihaaru\nޚަބަރު / އިބްރާހިމް މުއާޒް އަލީ (މުއާ)\nކުރީގެ ރައީސް ޔާމީން އަދި ޕީޕީއެމްގެ ދިފާއުގައި މުއާޒް ވާހަކަ ދައްކަވަނީ: މިހާރު ޔާމީނާ ދެކޮޅުވެއްޖެ.---ފޮޓޯ: މިހާރު\n26 ޑިސެމްބަރ 2018 - 23:11\nރައީސް އޮފީހުގެ ކުރީގެ ތަރުޖަމާނު މުއާޒު ވިދާޅުވީ ލޯންޗުގައި އެއްޗެއް ގޮވި ހާދިސާގައި އަލިފާނުގެ "ކަންޏެއް" ވެސް ފެނިވަޑައިގެންފައި ނުވާ ކަމަށެވެ.\nހައްޖުގެ މަތިވެރި އަޅުކަން އަދާކުރެއްވުމަށް ފަހު، ޔާމީނާއި އެމަނިކުފާނުގެ އަނބިކަނބަލުން ފާތުމަތު އިބްރާހިމް ދަތުރުކުރެއްވި ލޯންޗުކޮޅުގައި އެއްޗެއް ގޮއްވާލީ 2015 ވަނަ އަހަރުގެ ސެޕްޓެމްބަރު މަހުގެ ފަހުކޮޅެވެ. އެ ހާދިސާގައި ފާތުމަތު އިބްރާހިމަށް އަނިޔާތަކެއް ލިބިވަޑައިގެންނެވި އެވެ.\nމޫކައި ހޮޓެލްގައި މިރޭ ކުއްލިއަކަށް ބޭއްވި ނޫސްވެރިންގެ ބައްދަލުވުމުގައި މުއާޒް ވިދާޅުވީ އެ ދުވަހުގެ ހާދިސާ ހިނގުމުގެ ކުރިން "އާދަޔާ ހިލާފު ބައެއް ކަންކަން" ހިނގާފައިވާ ކަމަށެވެ. އެއް ކަމެއްގެ ގޮތުގައި މުއާޒް ވިދާޅުވީ ވެލާނާ އިންޓަނޭޝަލް އެއާޕޯޓުގައި ނޫސްވެރިންގެ ބައްދަލުވުން ބޭއްވުމުގެ ބަދަލުގައި އިއްޒުއްދީން ފާލަމުގައި ނޫސްވެރިންނާ ބައްދަލުކުރައްވަން ޔާމީން ބޭނުންފުޅުވުން ކަމަށެވެ.\nފިނިފެންމާ ލޯންޗުގައި އެއްޗެއް ގޮވައި، ހިނގި ހާދިސާ\nއެކަމަކު ޔާމީން ރާއްޖެއިން ބޭރުގައި އުޅުއްވުމަށް ފަހު ވަޑައިގަތުމުން، އާންމުކޮށް ނޫސްވެރިންނާ ބައްދަލުކުރައްވަނީ ވެލާނާ އިންޓަނޭޝަނަލް އެއާޕޯޓުގައިކަން މުއާޒް ފާހަގަކުރެއްވި އެވެ.\nމި އޮތް ހުރިހާ ދުވަހު ޔާމީން ދިފާއުކުރެއްވުމުގައި ހުރިހާ ވަގުތެއް ހޭދަކުރެއްވުމަށް ފަހު ކުއްލިއަކަށް ކުރީގެ ނައިބު ރައީސް އަހުމަދު އަދީބު ސަލާމަތްވާނެ ގޮތަށް ވާހަކަ ދައްކަވަމުން، މުއާޒް ވިދާޅުވި ގޮތުގައި، އެ ދުވަހު ވީއައިޕީ ލޯންޖުގައި ހުންނެވުމުގެ ބަދަލުގައި ޔާމީން ސީދާ ވަޑައިގެންނެވީ ލޯންޗުކޮޅަށެވެ. އަދި ލޯންޗުކޮޅަށް ވަޑައިގެންނެވި އިރު، ޔާމީންގެ މޫނުފުޅުން ތާޒާކަމެއް ފެންނަން ނެތް ކަމަށް ވެސް އޭނާ ވިދާޅުވި އެވެ.\nމީގެ އިތުރުން، ލޯންޗަށް ވަޑައިގެން، ޔާމީން އިންނެވީ އާންމުކޮށް އިންނަވާ ސީޓުގައި ނޫން ކަމަށާއި އެ ސީޓުގައި އިންނެވީ ފާތުމަތު އިބްރާހިމް ކަމަށް ވެސް މުއާޒް ވިދާޅުވި އެވެ. އަދި އެ ދުވަހު ޔާމީން އިންނެވީ އަނބިކަނބަލުންނާ ޖެހިގެން ކަމަށް ވެސް އޭނާ ވިދާޅުވި އެވެ.\n"ފަސްޓްލޭޑީ ވެއްޓި ވަޑައިގަތީ އަޅުގަނޑު އިށީނދެގެން އިން ސީޓުގެ ބުޑަށް،" ފިނިފެންމާ ލޯންޗުގައި އެ ދުވަހު ހިނގި ހާދިސާ ސިފަކޮށް ދެއްވައި މުއާޒް ވިދާޅުވި އެވެ.\nއޭނާ ވިދާޅުވި ގޮތުގައި، ފިނިފެންމާ ލޯންޗުގައި ހިނގި ހާދިސާއާ ގުޅިގެން ފުލުހުން އެންމެ ފުރަތަމަ ކުރި ސުވާލަކީ ލޯންޗުން އަލިފާން ފެނުނުތޯ އެވެ. އަލިފާނުގެ އެއްވެސް "ކުލައެއް" އަދި "އަސަރެއް" އެތަނުގެ ތެރެއިން ފެނިވަޑައިނުގެންނެވި ކަމަށް ވިދާޅުވެ، ފުލުހުންނަށް ބަޔާން ދެއްވި ކަމަށް ވެސް މުއާޒް ވިދާޅުވި އެވެ.\nއޭގެ ފަހުން، ކުރީގެ ހޯމް މިނިސްޓަރު އުމަރު ނަސީރު، ބައްދަލު ކުރައްވައި އޭނާގެ އަތަށް އެ ދުވަހުގެ ހާދިސާއާ ގުޅޭ ގޮތުން ވީޑިއޯ ސީޑީއެއް ދެއްވި އިރު، އެ ވީޑިއޯ އިން އަލިފާނުގެ "ކުލަ" ފެނުނު ކަމަށް މުއާޒް ވިދާޅުވި އެވެ.\nއޭނާ ވަނީ އެ ވީޑިއޯއަކީ ހަދާފައިވާ އެއްޗެއް ކަމަށް ދޭހަވާ ގޮތަށް ވެސް ވާހަކަ ދައްކަވައިފަ އެވެ. އެގޮތުން އެއީ ކޮމްޕިއުޓަރު ޑިޒައިނަރަކަށް ނުވަތަ ވީޑިއޯ އެޑިޓްކޮށްލާ މީހަކަށް ވެސް ކޮށްލެވިދާނެ އެޑިޓެއް ކަމަށް ވިދާޅުވި އެވެ.\n"އަޅުގަނޑު ފަހަރެއްގައި ނުދަންނަވަން އެއީ އެޑިޓެކޭ، ނުވަތަ ނޫނެކޭ. އަޅުގަނޑު އެއްވެސް ގޮތަކަށް ތަހުގީގެއް ހިންގަނީކީ ނޫން،" މުއާޒް ވިދާޅުވި އެވެ.\nއޭނާ ވަނީ ފިނިފެންމާ ލޯންޗުގައި ހިނގި ހާދިސާ ތަހުގީގު ކުރުމަށް ރައީސް އިބްރާހިމް މުހައްމަދު ސޯލިހްގެ ސަރުކާރާއި ފުލުހުންގެ ކިބައިން އެދިވަޑައިގެންފަ އެވެ. މުއާޒް ވިދާޅުވި ގޮތުގައި މިއީ ޔާމީން ނުވަތަ އެހެން ބައެއްގެ އަބުރު ނަގާލަން ދެއްކެވި ވާހަކަތަކެއް ނޫނެވެ.\nރައީސް އަބްދުﷲ ޔާމީނާއި ކުރީގެ ނައިބު ރައީސް އަހުމަދު އަދީބު.---ރައީސް އޮފީސް ފޮޓޯ\nފިނިފެންމާ ލޯންޗްކޮޅުގައި އެއްޗެއް ގޮއްވާލި މައްސަލާގައި އަދީބާއި އެ މަނިކުފާނުގެ ދެ ބޮޑީގާޑުން ކަމަށްވާ އަހުމަދު އާމިރާއި ހަސަން ރިކާޒްގެ މައްޗަށް ކުށް ސާބިތުވި އެވެ. އެ މައްސަލާގައި އަދީބުގެ މައްޗަށް އައީ 15 އަހަރު ދުވަހުގެ ޖަލު ހުކުމެކެވެ.\nއަދީބަށް އިޝާރާތް ކުރައްވައި މުއާޒް ވިދާޅުވީ ޔާމީނާއި އަދީބާ ދެމެދު އޮތް ގާތް ގުޅުމާ ހެދި، ޔާމީނާ ހަމައަށް އާދެވޭނީ އަދީބު ބަލިކޮށްލައިގެން ކަމަށް ގަބޫލުކުރާ ބަޔަކު އެބަތިބި ކަމަށެވެ. އިދިކޮޅު ފަރާތްތަކުން އޭރު އެންމެ ބޮޑަށް ޖެހިލުންވި އެއް ބޭފުޅަކީ ވެސް އަދީބު ކަމަށް މުއާޒް ވިދާޅުވި އެވެ.\n"ޕާޓީގެ (ޕީޕީއެމް) އެތެރެއިން ވެސް އަދީބަށް އޮތް ހަސަދަވެރިކަން އަޅުގަނޑު ވަރަށް ގާތުން ދުށިން. އެބޭފުޅުންގެ ނަންތަކެއް ކިޔާނެ ކަމެއް ނެތް،" މުއާޒް ވިދާޅުވި އެވެ.\n"އެހެންވީމަ ކުޑަކުޑަ ކަމަކުން ވަރަށް އުނދަގޫވާނެތާ އެ ގުޅުމަށް ބުރޫއަރުވާލަން. ވަރަށް ބޮޑު ތުހުމަތަކުންތާ ޔާމީނާއި އަދީބާ ދެމެދަށް ބަޔަކަށް ވަދެވޭނީ. އެއީ އަޅުގަނޑުގެ ހިތަށް އަންނަ އިހްސާސްތައް."\nމުއާޒް ވަނީ މިރެއިން ފެށިގެން ޕީޕީއެމްގެ ކައުންސިލް މެމްބަރު ކަމުންނާއި، ޕީޕީއެމްގެ މެމްބަރު ކަމުން ވަކިވެވަޑައިގެންނެވި ކަން އިއުލާން ކުރައްވައިފަ އެވެ.\nއުމަރު ނަސީރު ރައީސް އަބްދުﷲ ޔާމީން އިބްރާހިމް މުއާޒް އަލީ (މުއާ) ރައީސްގެ ލޯންޗުގެ ގޮވުން އަހުމަދު އަދީބު ކުރީގެ ނައިބު ރައީސް އަދީބު\n148 ކޮމެންޓް, 366 ރިއެކްޝަންސް\nހޫން މިހާރު ތިވާހަކަ ދެއްކީމަ ވަރަށް މީހުން ގަބޫލުކުރާނެ.. ރާއްޖޭގަ ސިޔާސީ މައިދާނުގަ ގިނައީ ހިހޫތަނުން ކާލައިގެން އުޅޭ ރަންޑިން..\n100% ލޯންޗް ގޮއްވާލީ ރިމޯޓް ބޭނުންކޮށްގެން ލޯންޗްގެ ފަހަތް ކެމެރާ އަށް އަދި އިއްޒުއްދީން ފާލަމުގެ ތިބިމީހުންނަށް ކުރިމަތިވާގޮތަށް ސެޓްވުމުން!!! އަދި އަލިފާންގަނޑަކީ އެޑިޓެއް އަދި ބްލާސްޓްގެ ސައުންޑުން އެއީ ސްޕާރކް އަށްވުރެ ޕްރެޝާރ އަށް ބޭސްކޮށް ތައްޔާރުކޮށްފައިވާ އައި.ޑީ އެއްކަން ސާފުވޭ!!!\nއަމިއްލަ ފުރާނަ ދާވަރުގެ ކަމެއްކޮށްފަ އޮވެދާނެކަމަށް އެންމެ ބޮޑަށް ބެލެވެންވީ މީހާ ސަލާމަތްކުރަން އަމިއްލަ އަނގައިން ބަސްތަކެއް ނެރުމަކީ ހާދަ މަޖްބޫރީ ހާލަތެއްގަ މީހަކު ކުރާނެ ކަމެކޭ. ތަހުގީގުންވެސް އެނގޭނެ ގޮތުގައި އެ ތުހުމަތު ކުރެވިފައި އެއޮތީ އެ ލޯންޗުގައި އެކަން ކުރަން އެންމެ ބޮޑަށް ފްރީ އެކްސެސް އެރޭ އޮތްމީހާއަށް. ކާމިޔާބުވިނަމަ ލިބޭނެ ފައިދާގެ ތެރޭގައި "ރައީސްކަން" ލިބުމަށްވުރެ ބޮޑު މޯޓިވްއެއް އެކަންކުރަން ބޭނުންވާ މީހާއަށް ބޭނުންވޭބާ؟\nއެޅިފައިވާ ތުހުމަތުތަކުން ސަލާމަތްކަން ލިބެން އަންނަނީ މިކަހަލަ އެތައް ބައެއްގެ އަނގައިން ނެރެވޭ އެތައް ވާހަކައަކުން. އަމިއްލަ ހިމާޔަތް ހޯދަން ކުޅެން ފެށި ކުޅިގަނޑުން ބައެއް މި ފެންނަނީ. ކޮރަޕްޝަންގެ ތުހުމަތުން ސަލާމަތްވާން އަދި ވަރަށް ވާހަކަތައް އިވޭނެ. ޕާޓީއެއް ހެދުނަސް ހުދު ކާފޫރަށްވެ އަދި ތަންކޮޅެއް ގިނަ މަސައްކަތްކޮށްގެން ވެރިކަމާ ހަމައަށް ދެވެން އޮތީ. އެހެންވެ އެކަމާ ބެހޭ ކަންކަން މި ކަހަލަ ގޮތަކަށް ކުރިއަށްދާނެ.\nޔާމީނާ ދެކޮޅަށް ދެއްކީމާ މިފަހަރު މުއާ ދެއްކި ވާހަކަވެސް މިވީ ދޮގަކަށް ކީއްކުރާނީ ދޯ\nދެފުއްކެހެރިން ގިނަވެ، ކަރަޕްޝަން ގެ ފައިސާއިން ތިޔާގިވި މީހުން ފްރީވީމަ ވާނީ މިހެން..\nފިނިފެންމާ ލޯންޗުކޮޅު ގޮވިވަގުތު ކޮމްޕިއުޓަރ ގްރެފިކްސް ޝޮޓެއް އެތަނަށްލީ ކާކުބާ! އެވަގުތު އެތާނގައި (ލޯންޗްކޮޅު ގޮވި ވަގުތު) ތިބީ މުޢާޒު އެކަންޏެއްނޫން. ދެއްތޯ. މުޢާޒު ވިދާޅުވީ އޭނާ ނުދެކޭ ވާހަކަ.\nއަދީބު ދޫވެއްޖެނަމަ ސަރުކާރަށް ކޮންޓްރޯލް ނުވާވަރުގެ ބިރުވެރި ގޭންގް ގްރޫޕެއް އުފެދޭނެ. ގޭބަންދުގައި ތިބޭ މީހުންނާ ބައްދަލުވުމަކީ ގޯހެއް. އޭނާ މިހާރު އޯކޭ އޭނާ ޖަލަށްގެންދޭ. އޭނާ އެހާމުއްސަދީކީއްވެ?\nމީ ސިޔާސީ މީހެއް ނޫން


PUBG Kulhen In Kujjaku Hithuge Massalaeh Jehigen Maruvejje - Vaguthu\nޕަބްޖީ ކުޅެން އިން ކުއްޖަކު ހިތުގެ މައްސަލައެއް ޖެހިގެން މަރުވެއްޖެ\nއިންޑިއާގައި އުމުރުން 16 އަހަރުގެ ފިރިހެން ކުއްޖަކު ޕަބްޖީ ކުޅެން އިންދާ ކުއްލިއަކަށް ކާޑިއެކް އެރެސްޓެއް ޖެހިގެން މަރުވެއްޖެއެވެ.\nއިންޑިއާގެ ނޫސްތަކުން ރިޕޯޓްކޮށްފައިވާގޮތުގައި، ޝަތިޝް ކުމާރް ނަމަކަށް ކިޔާ އެ ކުއްޖާ މަރުވެފައި ވަނީ ހަގަޑިއެއްހާ އިރު ވަންދެން ފޯނުން ޕަބްޖީ ކުޅެން އިންދާ ކުއްލިއަކަށެވެ.\nއެގޮތުން ސިތިޝް ކުޅެން އިނދެފައި ކުއްލިއަކަށް ހަޅޭލަވާގަތް ކަމަށާއި، އަދި ބިން މައްޗަށް އޭނާ ވެއްޓުނީ ކަމަށް އާއިލާ އިން ބުންޏެވެ. އަދި އާއިލާއިން ބުނާގޮތުގައި، އެ ކުއްޖާ އެ ގޭމް ކުޅުމަށް ވަރަށް ގިނަ ވަގުތު ތީ، އެ ދުވަހު އެކަނިވެސް ހުއްޓުމެއް ނެތި ހަ ގަޑިއިރު ވަންދެން ގޭމް ކުޅުނެވެ.\nއާއިލާއިން ބުނާގޮތުގައި، ގްރޭޑް 12 ގައި ކިޔަވަމުންދާ ސަތިޝް އެ ދުވަހު މެންދުރު ކެއުމަށްފަހު ފަށައިގަތީ ގޭމް ކުޅޭށެވެ. އޭނާ އެއްވެސް ވަރަކަށް ބްރޭކެއް ނެގުމެއް ނެތި އެ ގޭމް ކުޅެން އިންނަތާ ހަ ގަޑިއިރު ވި ކަމަށްވެސް އާއިލާއިން ބުންޏެވެ.\nއޭނާ ގޭތެރެއަށް ވެއްޓުމާއެކު ވަގުތުން އޭނާ ގޮވައިގެން ހޮސްޕިޓަލަށް ދިޔައެވެ. އޭނާ މަރުވީ ހޮސްޕިޓަލަށް ގެންދިޔަ މަގުމަތީގައި ކަމަށް ޑޮކްޓަރު ބުންޏެވެ.\nސަތިޝް ބެލި ކާޑިއޮލޮޖިސްޓަރު ބުނީ، އެ ކުއްޖާ ހޮސްޕިޓަަލަށް ގެނައުމާއެކު ވަގުތުން އޭނާގެ ކަންކަން ބަލަން ފެށި ކަމަށާއި، އެެހެން ނަމަވެސް އޭނާ ހޮސްޕިޓަލަށް ގެނައިއިރުވެސް ހަށިގަނޑުން ވިންދު ހުއްޓިފައިވާ ކަމަށެވެ.\nއެ ޑޮކްޓަރު ވަނީ، ކުދިން ޕާބްޖީ ފަދަ ގޭމްތައް ކުޅުމުން ދުރުކޮށްދިނުމަށް އެެދިފައެވެ. އެއީ މާބޮޑަށް ގޭމުގައި ޖެހި، އަންނަ ފޯރީގައި ހިތުގެ މައްސަލަތަކާއި ދިމާވެދާނެ ކަމަށް އޭނާ ބުނެފައި ވެއެވެ.\nއިންޑިޔާގައި ޕަބްޖީ މަނާކޮށް އުފެއްދި ފައުޖީ ގޭމް ނެރެފި\nއިންޑިއާގައި ޕަބްޖީ ގޭމް ނުކުޅެވޭ ގޮތަށް "ޕަބްޖީ މޯބައިލް" އިންވެސް ހަދައިފި


Aminiya ge alimas yoobil kula gadhakoh faahaga kuranee | Mihaaru\nއަމީނިއްޔާ ސްކޫލުގެ އަލިމަސް ޔޫބިލް ކުލަގަދަކޮށް ފާހަގަކުރަނީ\nއަމީނިއްޔާ ސްކޫލަށް 75 އަހަރުފުރުމާ ގުޅޭގޮތުން ބޭއްވި ފުރަތަމަ ހަރަކާތުަގައި ބައިވެރިވި ބައެއް މީހުން--ފޮޓޯ: ހުސެއިން ވަހީދު/ މިހާރު\n30 ޖެނުއަރީ 2019 - 23:47\nރާއްޖޭގައި ތިން ވަނަ އަށް އެންމެ ދުވަސްވީ ސްކޫލު، އަމީނިއްޔާގެ އަލިމަސް ޔޫބިލް ކުލަގަދަކޮށް ފާހަގަކުރަން ނިންމައިފި އެވެ.\nއެ ސްކޫލަށް 75 އަހަރު ފުރުން ފާހަގަކުރުމާ ގުޅޭގޮތުން މިރޭ ވަނީ ހާއްސަ ރަސްމިއްޔާތެއް ބާއްވައިފަ އެވެ. މުސްކުޅި ދަރިވަރުންނަށް ހާއްސަކޮށްގެން ސްކޫލުގެ ގޯތިތެރޭގައި ބޭއްވި ހަފުލާ ޝަރަފުވެރިކޮށްދެއްވީ އެ ސްކޫލުން ކިޔަވައިވިދާޅުވި އަދި ތައުލީމީ ދާއިރާގައި ގިނަ މަސައްކަތްތަކެއް ކުރައްވާފައިވާ ފަސްޓްލޭޑީ ފަޒްނާ އަހުމަދެވެ.\nއަމީނިއްޔާ ސްކޫލަށް 75 އަހަރުފުރުމާ ގުޅޭގޮތުން ބޭއްވި ފުރަތަމަ ހަރަކާތުަގައި ފަސްޓްލޭޑީ ފަޒްނާ އަދި އަމީނިއްޔާގެ ޕްރިންސިޕަލް ނާޒްލީން ބައިވެރިވެވަޑައިގަންނަަނީ. --ފޮޓޯ: ހުސެއިން ވަހީދު/ މިހާރު\nއެ ހަފުލާގައި ވަނީ ސްކޫލަށް 75 އަހަރު ފުރުމުގެ މުނާސަބަތާ ގުޅުވައިގެން ހެދި ލޯގޯ ދައްކާލައިފަ އެވެ. ލޯގޯ މުބާރާތުން އެންމެ މޮޅު ލޯގޯއަށް ހޮވުނީ، އަމީނިއްޔާގެ ގްރޭޑު އަށެއްގައި ކިޔަވަމުން އަންނަ ނުފާއީލް އަހުމަދު ނަޒީފު ޑިޒައިންކުރި ލޯގޯ އެވެ. އޭގެ އިތުރުން އަލިމަސްޔޫބީލަށް ހާއްސަކޮށްގެން ތައްޔާރުކުރި ލަވަ ވެސް ވަނީ އިއްވާލައިފަ އެވެ.\nއަމީނިއްޔާ ސްކޫލުގެ ޕްރިންސިޕަލް ނާޒްލީން ވާފިރު "މިހާރު" އަށް ވިދާޅުވީ ސްކޫލުގެ އަހަރީ ދުވަހަކީ ސްކޫލުގެ ބޮޑު ޗުއްޓީތެރޭގައި ހިމެނޭ ނޮވެމްބަރު 28 އަށް ވުމުން އަލިމަސްޔޫބިލްގެ ހަރަކާތްތައް މުޅި އަހަރަށް ބަހާލާފައިވާ ކަމަށެވެ. އެހެންވެ މުސްކުޅި ދަރިވަރުންނާއި މިހާރު ކިޔަވަމުން އަންނަ ދަރިވަރުންގެ ބައިވެރިވުމާއެކު ގިނަ ކަންތައްތަކެއް ކުރަން ނިންމާފައިވާކަން ފާހަގަކުރެއްވި އެވެ. އޭގެ ތެރޭގައި ބޮޑު ދުވުމަކާއި ފެތުމުގެ ހަރަކާތެއް ހިމެނެ އެވެ.\nއަމީނިއްޔާ ސްކޫލަށް 75 އަހަރުފުރުމާ ގުޅޭގޮތުން ބޭއްވި ފުރަތަމަ ހަރަކާތުަގައި ބައިވެރިވެވަޑައިގެންނެވި ބައެއް ބޭފުޅުން. --ފޮޓޯ: ހުސެއިން ވަހީދު/ މިހާރު\nނާޒްލީން ވިދާޅުވީ ޓޯޓަލް ފިޓްނެސް ގްރޫޕު (ޓީއެފްޖީ) އާ ގުޅިގެން ބާއްވާ ދުވުން ވެގެންދާނީ، ރާއްޖޭގައި މިހާތަނަށް ބާއްވާ އެންމެ ބޮޑު ދުވުމަށެވެ. އެއީ އަމީނިއްޔާއިން ކިޔެވި އެތައް ހާސް ދަރިވަރުންނާއި މިހާރު ކިޔަވަމުން އަންނަ ދަރިވަރުންގެ އިތުރުން ބެލެނިވެރިންގެ ވެސް ބައިވެރިވުން އޮންނާނެތީކަން ފާހަގަކުރެއްވި އެވެ. އެކަންކަމުގެ އިތުރުން ދަރިވަރުންގެ ޔުނީފޯމު ބަދަލުކުރުމަށް ދަރިވަރުންނާއި ޓީޗަރުން އަދި ބެލެނިވެރިންނަށް ހާއްސަކޮށްގެން ސާވޭއެއް ފަށާނެ ކަމަށް ނާޒްލީން ވިދާޅުވި އެވެ.\nއަމީނިއްޔާ ސްކޫލަށް 75 އަހަރުފުރުމާ ގުޅޭގޮތުން ބޭއްވި ލޯގޯ ހެދުމުގެ މުބާރާތުގައި، އެންމެ މޮޅު ފަސް ލޯގޯ ހެދި ދަރިވަރުންނާއެކު ފަސްޓްލޭޑީ ފަޒްނާ ފޮޓޯއަކަށް ހުއްޓިވަޑައިގެން . --ފޮޓޯ: ހުސެއިން ވަހީދު/ މިހާރު\nއަހަރީ ދުވަހާ ގުޅިގެން ކުރިއަށްގެންދާނެ ހަރަކާތްތަކާ މެދު މުސްކުޅި ދަރިވަރުންގެ ހިޔާލު ހޯދުމަށް ބޭއްވި ހަރަކާތަށް ވަރަށް ރަނގަޅު ތަރުހީބެއް ލިބުނުކަމަށް އޭނާ ވިދާޅުވި އެވެ. އެ ހަރަކާތުގައި ހާހެއްހާ މީހުން ބައިވެރިވިއިރު ކުރިއަށްގެންދާނެ ހަރަކާތްތައް އެއްކޮށް ނިންމާނީ މުސްކުޅި ދަރިވަރުންގެ ވެސް ހިޔާލާ އެކު ކަމަށް ވިދާޅުވި އެވެ.\nސްކޫލް ތައުލީމް އެޑިއުކޭޝަން މިނިސްޓްރީ އަމީނިއްޔާ ސްކޫލް ފަސްޓް ލޭޑީ ފަޒްނާ އަހުމަދު\nކޮބާ 50 އަހަރުގަ ވަޅުލި ކެޕްސޫލް


Soneva Jani inn inspection ah makaru hedhi massala balan fashaifi\nޓޫރިޒަމް މިނިސްޓަރު އަލީ ވަހީދު-- ފޮޓޯ: ވީނިއުސް\nސޮނޭވާ ޖާނީން އިންސްޕެކްޝަނަށް މަކަރު ހެދި މައްސަލައިގެ ތަހުގީގު ފަށައިފި\nފަތުރުވެރިންނަށް ހިދުމަތްދޭ ތަންތަން އިސްލާހު ކުރުމަށް ޓޫރިޒަމް މިނިސްޓްރީން ހިންގާ އިންސްޕެކްޝަނަށް މަކަރު ހެދިކަމަށް ތުހުމަތު ކުރެވޭ ސޮނޭވާ ޖާނީ ރިސޯޓުގެ މައްސަލަ ބަލަން ފަށައިފި އެވެ.\nޓޫރިޒަމް އެމްޕްލޯއީޒް އެސޯސިއޭޝަން އޮފް މޯލްޑިވްސް (ޓީމް) އިން ތުހުމަތު ކުރާ ގޮތުގައި ނ. އަތޮޅުގައި ހިންގާ ސޮނޭވާ ޖާނީ ރިސޯޓުން ޓޫރިޒަމް މިނިސްޓްރީގެ އިންސްޕެކްޝަން ޓީމަށް އޮޅުވާލީ ގަވާއިދާ ހިލާފަށް އެތަނުގައި މަސައްކަތް ކުރާ ގިނަ އަދަދެއްގެ މުވައްޒަފުން އެހެން ދެ ރަށަކަށް ފޮނުވާލައިގެން ކަމަށެވެ.\nސީއެންއެމް އަށް ކަށަވަރުވެފައިވާ ގޮތުގައި ޓޫރިޒަމް މިނިސްޓްރީން ވަނީ އެ ތުހުމަތާއި ގުޅިގެން މައްސަލަ ބަލަން ފަށާފަ އެވެ.\nމިނިސްޓްރީގެ މީޑިއާ އޮފިޝަލަކު ވިދާޅުވީ އެ މައްސަލަ އިންސްޕެކްޝަން ޓީމުގެ ސަމާލުކަމަށް ގެނެސްފައިވާ ކަމަށެވެ. އެކަމަކު ތަހުގީގު ކުރިއަށް ދާތީ އިތުރު މައުލޫމާތެއް ހިއްސާ ނުކުރެއްވި އެވެ.\nޓީމްގެ ސެކެޓްރީ ޖެނެރަލް މައުރޫފް ޒާކިރް ސީއެންއެމް އަށް ވިދާޅުވީ މިނިސްޓްރީގެ ތަހުގީގީ ޓީމުން އިއްޔެ އެ ރިސޯޓަށް ދިޔުމުގެ ކުރިން ގަވާއިދާ ހިލާފަށް އެތަނުގައި މަސައްކަތް ކުރާ މުވައްޒަފުން އެހެން ދެ ރަށަކަށް ފޮނުވާލި ކަމަށެވެ.\nއެ މުވައްޒަފުންނަކީ އެއްވެސް ލިޔެކިޔުމެއް ނެތި ރާއްޖޭގައި މަސައްކަތް ކުރާ ބިދޭސީން ކަމަށާއި މިނިސްޓްރީގެ ޓީމެއް ރިސޯޓަށް ދާނެ ވަގުތަށް އެމީހުން ރިސޯޓުން ބޭރު ކުރި ކަމަށް މައުރޫފް ވިދާޅުވި އެވެ.\n"އަންޑޮކިޔުމެންޓެޑް" ނުވަތަ ލިޔެ ކިޔުމެއް ނެތި މަސައްކަތް ކުރާ 50 ވަރަކަށް މުވައްޒަފުން ސޮނޭވާ ޖާނީ ރިސޯޓު ކައިރީގައި އޮންނަ މިނާރު ނަމަކަށް ކިޔާ ސިނާއީ ރަށަކަށް ފޮނުވާލި ކަމަށެވެ.\nއޭގެ އިތުރުން ބިޒްނަސް ވިސާ އާއި ޓޫރިސްޓް ވިސާގެ ދަށުން ޖާނީ ގައި މަސައްކަތް ކުރާ ބިދޭސީން މަނަދޫ އަށް ފޮނުވާލާފައިވާ ކަމަށް ވެސް ޓީމުން ތުހުމަތު ކުރެ އެވެ.\nފަތުރުވެރިކަމުގެ ދާއިރާގެ މުވައްޒަފުންގެ ހައްގުގައި މަސައްކަތް ކުރާ އެ ޖަމިއްޔާ އިން ވަނީ އެފަދަ އަމަލުތައް ހުއްޓުވުމަށް ޓޫރިޒަމް މިނިސްޓްރީ އަށް ގޮވާލާފަ އެވެ.\nމިނިސްޓްރީން ކުރިއަށް ގެންދާ އިންސްޕެކްޝަނުތައް މިހާރަށް ވުރެ ހަރުދަނާކޮށް ކުރުމަށް ވެސް ޓީމުން ވަނީ ގޮވާލާފަ އެވެ. ޓީމުގެ ތުހުމަތުތަކާއި ގުޅޭ ގޮތުން ސޮނޭވާ ޖާނީ ރިސޯޓުން ވަކި އެއްޗެއް ބުނާކަށް ބޭނުމެއް ނުވި އެވެ.\nސޮނެވާ އަކީ ފަސް ތަރީގެ ރިސޯޓް ހިންގާ ކުންފުންޏަކަށް ވާއިރު ރާއްޖޭގައި ސޮނެވާގެ ދެ ރިސޯޓެއް ހިންގަ އެވެ. އެއީ ނ. މެދުފަރުގައި ހިންގާ ސޮނެވާ ޖާނީ އަދި ބ. ކުންފުންދޫ ގައި ހިންގާ ސޮނެވާ ފުއްޓެވެ.\nފަތުރުވެރިންނަށް ހިދުމަތްދޭ ތަންތަނުގެ އިންސްޕެކްޝަން ފެށީ މިއަހަރުގެ ކުރީކޮޅު އެފަދަ ބައެއް ތަންތަނުގައި ހިނގި އަލިފާނުގެ ހާދިސާތަކާއި، ފަތުރުވެރިން ގެނބިގެން މަރުވާ މައްސަލަ އިތުރުވުމުންނެވެ.\nއެ މިނިސްޓްރީން ކުރިއަށް ގެންދާ އިންސްޕެކްޝަންތައް ކުރިއަށް ގެންދަނީ ވަރަށް ބަލައިގެން، ފުރިހަމަކޮށްކަމަށް މީގެކުރިން މިނިސްޓަރު އަލީ ވަހީދު ވަނީ ވިދާޅުވެފަ އެވެ.\nނ. މަނަދޫ ޓޫރިޒަމް މިނިސްޓްރީ ޓީމް ބިދޭސީން އަލީ ވަހީދު ރިސޯޓް ފަތުރުވެރިކަން\nސޮނެވާ ޖާނީން އެކަނި ކުރާކަމެއްނޫން ތިއީކީ. މާލެ އަތޮޅުގައި ތިކަންތައް މާބޮޑު. ޢިންސްޕެކުޝަން އޮތްނަދުވަހު ހުރިހައި އިލީގަލް ފޮރީން ސްޓާފުން ހެދުނު ފެރީން މާލެ ފޮނުވާފައި ރޭގަނދުގެ ފެރީން އަނބުރާ ގެއްނަނީ.\nމިހެންވަނީ އަސްލު މިނިސްޓްރީގެ ދޯހަޅިކަމުން.. އިންސްޕެކުޝަނައްދާދުވަހާއި ގޑިއާއި މީހުންގެ ހުރިހައި މައުލޫމާތެއް ރިސޯޓުތަކައް ފޯރުކޮއްދޭ. ޕޭލިސްޓަކު އިލީގަލް މީހުންގެ ނަމެއް ނުހިމެނޭނެ. ޥީމައި ޕޭލިސްޓަކުން ފެއްނާނީ ރަޖިސްޓާގައި ތިބޭ ސައްޙަ މުއައްޒަފުން.\nޗެކުކުރުންވެސް ދައް. ޏުވެސް އެނގޭ.\nއަލީވަހީދު ބަލާބަލަ ފޯސީސަން ރިސޯޓައް ވޯވައް ދިނީ ކޮންއިރަކު ބީލަމައް ލައިގެންތޯ އަރުމާންޑޯ މަނިކުފާނު ބޮލައް އެރިގެން ފަޅާގިރިޔާ ހޯދަން މިހާރު އެއުޅެނީ ކޭކެއްފަޅާފަ ގެންގޮސް ލަނޑާގިރާވަރުގަ ނާނާކިޔާ ނިންދަވައިގެން


Idhikolhah gosvee Raees\nމަސައްކަތުގެ މާހައުލުގައި ހިނގައިގެން ނުވާނެފަދަ އަހުލާގީ މައްސަލަތަކެއް ޓުއަރިޒަމް މިނިސްޓްރީގެ ތެރޭގައި ހިނގާފައިވާ ކަމުގެ ޝަކުވާއާއި ގުޅިގެން ޓޫރިޒަމް މިނިސްޓަރު އަލީ ވަހީދު އިސްތިއުފާ ދެއްވަން އެންގެވި ނަމަވެސް ކަންކަން ގޯސްވެ ހައްދުން ނެއްޓިގެން ދިޔައީ ފިޔަވަޅު އެޅުމުގައި ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ފަސްޖެހި ވަޑައިގަތުމުން ކަމަށް ޕީއެންސީގެ ޕީޖީ ގުރޫޕްގެ ލީޑަރު އަދި ކުރީގެ ޑިފެންސް މިނިސްޓަރު އާދަމް ޝަރީފް އުމަރު ވިދާޅުވެއްޖެ އެވެ.\nއާދަމް ޝަރީފް ވިދާޅުވީ ސަރުކާރު ބަދުނާމްވެ ނިމިއްޖެ ކަމަށެވެ. މިހިސާބަށް ކަންކަން ދިޔައީ ރައީސް ސޯލިހް އަޅުއްވަންޖެހޭ ފިޔަވަޅުތައް ދުރާލާ ނޭޅުވުމުން ކަމަށާ ފިޔަވަޅު ނޭޅުއްވުމުގެ މާނައަކީ އެކަމެއް ކުރަން ހިތްވަރު ދިނުން ކަމަށް އޭނާ ވިދާޅުވިއެވެ.\n"ޒިންމާ ނަގަންޖެހޭނީ ރައީސް ސޯލިހް. ގައުމުގެ އިޖުތިމާއީ ފޭރާން މިވަނީ މުޅިން ވީރާނާވެފައި،" އަލީ ވަހީދަށް އިސްތިއުފާ ދެއްވަން އެންގެވި އެންގެވުމަށް އިޝާރާތް ކުރައްވާ އާދަމް ޝަރީފް ވިދާޅުވިއެވެ.\nމާވަށު ދާއިރާގެ މެންބަރު އަދި ކުރީގެ އިކޮނޮމިކް މިނިސްޓަރު މުހައްމަދު ސައީދު ވިދާޅުވީ ސަރުކާރުގެ އިސްވެރިންނަށް ކޮވިޑް-19 ގެ ލޮކްޑައުން ވެގެންދިޔައީ އިސްރާފު ބޮޑު އީދަކަށް ކަމަށެވެ. ދީނަށް ފުރައްސާތަ ކުރުމާއި ރޭޕް އަދި ބަނގުރަލުގެ މައްސަލަތައް ބެލުމުގެ ޝައުގުވެރިކަން މި ސަރުކާރުގައި ހުރި ނަމަ ނިންމުންތައް އަވަސްވާނެ ކަމަށް ސައީދު ވިދާޅުވިއެވެ.\nއިސްތިއުފާއާ ގުޅޭ ގޮތުން ވެސް އަދި ކުރެވޭ ތުހުމަތުތަކާ ގުޅޭ ގޮތުން ވެސް އެއްޗެއް ވިދާޅު ނުވެ އަލީ ވަހީދު ކުރެއްވި ޓްވީޓެއްގައި ރޭ ވިދާޅުވީ "މިދުވަސްވެސް ހިނގައިދާނެ" ކަމަށެވެ. އަދި އެ ޓްވީޓްގައި އިހުލާސްތެރި ކަމާއެކު ގައުމަށް ހިދުމަތްކޮށް ދެވުނީތީ ފަހުރުވެރިވެ ވަޑައިގަންނަވާ ކަމަށާއި ވަގުތު ޖެހުމުން ހުރިހާ ކަމެއް ސާފުވާނެ ކަމަށާއި ހައްގަށް ނަސްރު ލިބޭނެ ކަމަށް ވެސް ވިދާޅުވެފައި ވެއެވެ.\nރައީސް އިބްރާހިމް މުހައްމަދު ސޯލިހު މުހައްމަދު ސައީދު އާދަމް ޝަރީފު އުމަރު + އިދިކޮޅު ފަރާތްތައް އަލީ ވަހީދު


އިރުގެ ދޯދިތަކުން ކޮލެސްޓްރޯލް ދަށްކޮށްދޭ ކަމަށް ދިރާސާއަކުން ދައްކައިފި – Haftha\nއިރުގެ ދޯދިތަކުން ކޮލެސްޓްރޯލް ދަށްކޮށްދޭ ކަމަށް ދިރާސާއަކުން ދައްކައިފި\nއިރުގެ ދޯދިން ވިޓަމިން ޑީ ލިބޭކަމީ މީގެ ކުރިންވެސް ހޯދިފައިވާ ހޯދުމެކެވެ. ނަމަވެސް އިރުގެ ދޯދިތަކުން ހަށިގަނޑަށް ވިޓަމިން ޑީ ލިބުމުގެ އިތުރުން ހަށިގަނޑުގެ ކޮލެސްޓްރޯލް މިންވަރު ވެސް ދަށްކޮށްދޭކަމަށް ދިރާސާއަކުން މިހާރު ވަނީ ދައްކައިފި އެވެ.\nދުއިސައްތަ ފިރިހެނުން ބައިވެރިކޮށްގެން އިންޑިއާގެ ޕޫނޭގައި ހުންނަ ޖެހާންގީރު ހޮސްޕިޓަލާއި އިނގިރޭސިވިލާތުގެ މެންޗެސްޓާ ޗިލްޑްރެންސް ހޮސްޕިޓަލް ގުޅިގެން ހެދި އެ ދިރާސާގައި ބައިވެރިވި ފިރިހެނުންގެ ތެރެއިން ހަ މަސް ދުވަހު އިރުގެ ދޯދިތައް ހޯދި މީހުންގެ ހަށިގަނޑުން ކޮލެސްޓްރޯލް ލެވެލް ދަށްވެފައިވާކަމަށް ވަނީ ދައްކާފައެވެ.\nހަށިގަނޑުން ވިޓަމިން ޑީ މަދުވުމަކީ ބައެއް ގައުމުތަކުގައި އާންމު ކަމެކެވެ. އެކަން އެގޮތަށްވަނީ އިރުގެ ދޯދިތަކުން ރައްކާތެރިވުމަށް ކުރެވޭ މަސައްކަތުން ކަމުގައި ދިރާސާ ހެދުމުގައި ބައިވެރިވި ދެ ޑޮކްޓަރުން ކަމަށްވާ ޑރ. ވިވޭކް ޕަތުވަރުދަން އަދި ޑރ. އަނޫރާދާ ކާދިލްކަރު ވިދާޅުވި އެވެ.\nއަދި އެ ދިރާސާކުރި ޓީމުން މިހާރު ތައްޔާރުވަމުން އަންނަނީ އިރުގެ ދޯދިތަކުގެ ސަބަބުން ކޮލެސްޓްރޯލް ދަށްވާ މިންވަރު ދެނެގަތުމަށް ދުނިޔޭ ފެންވަރުގެ ބޮޑު ދިރާސާއެއް ކުރުމަށެވެ.\nނަމަވެސް އިރުގެ ދޯދީގެ ސަބަބުން ކޮލެސްޓްރޯލް ދަށްކޮށްދޭ ކަމަށް ދިރާސާއަކުން ދައްކާއިރު، ކޮންމެ ކޮންމެ ވަގުތެއްގައި އިރުގެ ދޯދިތަކަށް އިންސާނުން ދީލާލުމަކީ ރައްކާތެރި ގޮތެއް ނޫންކަމުގައި ބައެއް ދިރާސާތަކުން ދައްކައެވެ. އެގޮތުން އިރުގެ ދޯދިތަކަށް ހަށިގަނޑު ދީލާލަން އެންމެ ރަނގަޅީ ހެނދުނު ވަގުތުގައި ކަމަށާއި އަދި އެ ނޫން، މާ ބޮޑަށް ހޫނު ގަދަ ވަގުތުތަކުގައި އިރުގެ ދޯދިތަކަށް ހަށިގަނޑު ދީލާލާނަމަ ހަމުގެ ކެންސަރު ޖެހުމުގެ ފުރުސަތު އޮންނަ ކަމަށް ބައެއް ފަރާތްތަކުން ބުނެ އެވެ.


World Cup inthizam kuraa Russia official in nah hinithunvaan...\nވާރލްޑް ކަޕް އިންތިޒާމް ކުރާ ރަޝިއާ އޮފިޝަލުންނަށް ހިނުތުންވާން ދަސްކޮށްދިން!\nފީފާ އިން ވަނީ ޚާއްސަ ތަމްރީން ތަކެއް ހިންގާފައި\nކ. މާލެ 15 ޖޫން 2018 | ހުކުރު 15:46 4,798\nރަޝިއާގެ ރައީސް ޕުޓިން - ރަޝިއާ މީހުންނަކީ މާ ބޮޑަށް ހިނިތުންވެ އުޅޭ ބައެއް ނޫން - ގެޓީ އިމޭޖާސް\nރަޝިއާގެ ހަރު ބަހެއްގައި އޮންނަނީ "އެއްވެސް ސަބަބެއް ނެތި ހުނުމަކީ މޮޔަ ކަމުގެ އަލާމާތެއް" ކަމަށެވެ. އެހެން ކަމުން ރަޝިއާ މީހުންނަކީ ކަމަކާ ނުލާ ހިނިތުވާނެ ބައެއް ނޫނެވެ.\nރަޝިއާގައި އާއްމު ގޮތެއްގައިވެސް އެކަކު އަނެކަކަށް ހިނިތުންވުމަކީ މާ ބޮޑަށް އޮންނަ ކަމެއް ނޫނެވެ. އެއީ ރަޝިއާ މީހުންނަކީ ކޮންމެހެން "ފްރެންޑްލީ" ބަޔަކަށް ނުވާތީއެއް ނޫނެވެ. އެއީ އެމީހުންގެ އާދަކާދަތައް ހުންނަ ގޮތެވެ.\nރަޝިއާގައި ބާއްވާ ދުނިޔޭގެ ތައްޓަށް ކުޅޭ ފުޓްބޯޅަ މުބާރާތައް ގާތްގަނޑަކަށް އެއްތިރީސް ގައުމަކަށް ނިސްބަތްވާ ދޮޅު މިލިއަނެއްހާ މީހުން އެގައުމަށް ޒިޔާރާތް ކުރާނެ ކަމަށް އަންދާޒާ ކުރެވެއެވެ.\nރަޝިއާ އިން ބޭނުންވަނީ އެއިން ކޮންމެ މީހަކު އެނބުރި ގައުމަށް ދާއިރު އުފާވެރި ހަނދާންތަކާ އެކު ދިއުމަށެވެ.\nއެހެން ކަމުން އާއްމު ޚިދުމަތްތައް ދިނުމުގައި މަސްއޫލުވެ އުޅޭ އޮފިޝަލުންނަށް ހިނިތުންވާން ދަސްކޮށްދިނުމަށް ދުނިޔޭގެ ފުޓްބޯޅަ ޖަމްއިއްޔާގެ އިތުރުން ރަޝިއާގެ ކަމާބެހޭ އިދާރާތަކުން ވަރަށް މަސައްކަތް ކޮށްފައިވެއެވެ.\nމި ގޮތުން އާއްމު ޚިދުމަތްތަކުގައި އުޅޭ އޮފިޝަލުންނަށް އެހީތެރިކަމާ، އޯގާތެރި ކަމާއެކު ޚިދުމަތް ދިނުމަށް ދަސްކޮށް ދިނުމަށް ޚާއްސަ ޓްރޭނިންގ ތަކެއް ވަނީ ހިންގާފައެވެ.\nކޮންމެ އަކަސް ހިނިތުންވާން ދަސްކޮށްގެން ތިބި ރަޝިއާގެ އޮފިޝަލުންނަށް މުބާރާތް ފެށިގެން ދިޔައީވެސް ވަރަށް ނަސީބު ރަނގަޅު ކޮށް ހިނިތުންވެވޭ ފަދަ ގޮތަކަށެވެ. މުބާރާތް ހުޅުވި މެޗްގައި ސައުދީ އަރަބިއްޔާ ކޮޅަށް ފަސް ލަނޑު ޖަހާ ރަޝިއާ ޓީމު މޮޅުވުމުން ތަމްރީން ނުހަދާ ބާކީ ތިބި ރަޝިއާ މީހުންނަށްވެސް ހިނިތުން ނުވެ ތިބެވޭނީ ކިހިނެއްބާވައެވެ؟ މުބާރާތުގެ މެހްމާންދާރީ އަދާ ކުރާ ރަޝިއާ މީހުންނަށް މުބާރާތް ފެށުން ކިތަންމެހާ ވެސް ރަނގަޅެވެ. އުއްމީދު ކުރެވެނީ މުޅި މުބާރާތްވެސް ކުރިއަށް ދާނީ ރަޝިއާ ހިނިތުންވެ އޮވެގެން ކަމުގައެވެ.


"Dhen" kuru muhdhatheh thereygai magboolukan hoadhi nooheh! - Vaguthu\n"ދެން" ކުރު މުއްދަތެއްގެ ތެރޭގައި މަގުބޫލްކަން ހޯދި ނޫހެއް\n"ދެން" ގެ ފަރާރުން ވަގުތުއަށް މަޢުލޫމާތު ދެނީ -- ފޮޓޯ/ނުޒުހާ\nދައުލަތު ހަތަރުވަނަ ބާރު ކަމަށް ބުނާ މައުލޫމާތާއި ޚަބަރު ފެތުރުމުގެ ދާއިރާއަކީ ރާއްޖޭގައި ނިސްބަތުން ގިނަ ބަޔަކު ހަރަކާތްތެރިވާ ދާއިރާއެކެވެ. އެގޮތުން ޓީވީއާއި ރެޑިއޯ ޗެނަލްތަކުގެ އިތުރުން އޮންލައިން ނޫސްތަކަކީ ވެސް ރާއްޖޭގައި މަގުބޫލުކަން ބޮޑު ދާއިރާއެކެވެ. ގިނަ އޮންލައިން ނޫސްތަކެއް ރާއްޖޭގައި މަސައްކަތް ކުރަމުންދާއިރު އޭގެ ތެރޭގައި ހިމެނޭ "ދެން" އަކީ ކުރު މުއްދަތެއްގެ ތެރޭގައި މަގުބޫލު ކަމެއް ހޯދި ނޫހެކެވެ.\nމިދިޔަ އަހަރު ޖެނުއަރީ މަހުގެ 15 ވަނަ ދުވަހު އާންމުންނާ ހަމަޔަށް ގެނެސްދިން "ދެން" ވަނީ އެ ނޫހުގެ ހަޔާތުގެ ހަވަނަ މަހުގައި ރާއްޖޭގެ ކިޔުންތެރީންގެ މެދުގައި އެންމެ މަގުބޫލު6ވަނަ ނޫހުގެ މަގާމު ހޯދާފައެވެ. އަދި އޭގެ ދެ މަސް ފަހުން "ދެން" ވަނީ ސިމިލަރވެބްގައި ރާއްޖޭގެ އެންމެ މަގުބޫލް5ވަނަ މަގާމު ހޯދާފައެވެ. އަދި އެ ނޫހުން ދަނީ އެ މަގާމު ދަމަހައްޓަމުންނެވެ.\n"ދެން"ގެ ވޭތުވެދިޔަ އެއް އަހަރާ ގުޅޭ ގޮތުން އެ ނޫހުގެ ސީއީއޯ މުޙައްމަދު އަރީޙް ވަނީ "ވަގުތު" އާ ވާހަކަ ދައްކާފައެވެ.\n"ދެން" އަށް ވަނީ އަހަރެއް ފުރިފައި -- ފޮޓޯ/ނުޒުހާ\nއަރީޙް ބުނީ "ދެން" ގެ މި ކާމިޔާބީއަކީ އެ ނޫހުގައި ވޭތުވެދިޔަ އެއް އަހަރު މަސައްކަތް ކުރި އަދި މިހާރު ވެސް ކުރަމުންދާ ލިޔުންތެރީންގެ ބުރަ މަސައްކަތުން ލިބުނު ކާމިޔާބެއް ކަމަށާއި ޚާއްޞަކޮށް ކޮވިޑްގެ ނާމާން ޙާލަތުގައި ލިޔުންތެރީން ކުރަ ބުރަ މަސައްކަތާއެކު ކިޔުންތެރީން ދެއްވި އިތުބާރާއި ޝައުގުވެރިކަމަކީ އުފަލާއެކު ބަލައިގަންނަ ކަމެއް ކަމުގައި އަރީޙް ބުންޏެވެ.\n"ދެންގެ އެންމެ ބޮޑު ހިތްހަމަ ޖެހުމަކީ ކިޔުންތެރީން ދެއްވާ ތަރުޙީބާ ކުރައްވާ އިތުބާރު، އެއީ ނޫސްވެރިން ވެސް މަސައްކަތް ކުރުމަށް ލިބޭ އެންމެ ބޮޑު ހިތްވަރަކީ" އަރީޙް ބުންޏެވެ.\nއޭނާ ބުނީ ނޫސް ހިންގުމުގައި ދިމާވާ އެންމެ ބޮޑު ގޮންޖެހުމަކީ މާލީ ދަތިތައް ކަމަށާއި ނަމަވެސް ކުރިއަށް އޮތް ތަނުގައި މި މައްސަލަ ވެސް ޙައްލު ވެގެންދާނެ ކަމަށް އުއްމީދު ކުރާ ކަމަށެވެ.\n"އެހެން ނޫސްތަކެކޭ އެއްފަދައިން ދެން އަށް ވެސް އޮތް އެންމެ ބޮޑު ގޮންޖެހުމަކީ މާލީ ދަތިކަން ، އެކަމަށް ޙައްލު ހޯދުމަށް މިދަނީ މަސައްކަތް ކުރަމުން" އަރީޙް ބުންޏެވެ.\nއަރީޙް ބުނީ ކުރިއަށް އޮތް އަހަރަކީ ދެން އަށް އިތުރު ކުރިއެރުމާއި ކާމިޔާބު ހޯދޭނެ އަހަރަަކަށް ވާނެ ކަމަށް އުއްމީދު ކުރާ ކަމަށާއި އެގޮތުން ނޫސްވެރީން އެކަމުގައި ބުރަކޮށް މަސައްކަތް ކުރާނެ ކަމުގެ ޔަގީންކަން އޭނާއަށް އެބައޮތް ކަމަށެވެ.\nރާއްޖޭގެ ހަވަނައަށް އެންމެ މަގުބޫލް ނޫހަކަށް "ދެން" އޮންލައިން


ކެޓްރީނާގެ މި ފޮޓޯތަކަށް އެތައް ބައެއްގެ ސަމާލުކަން ކެޓްރީނާގެ މި ފޮޓޯތަކަށް އެތައް ބައެއްގެ ސަމާލުކަން\nބޮލީވުޑްގެ މަޝްހޫރު ބަތަލާ ކެޓްރީނާ ކައިފް ރާއްޖޭގައި ނަގާފައިވާ ފޮޓޯތަކެއް / ފޮޓޯ: ސޯޝަލް މީޑިއާ\nބޮލީވުޑްގެ މަޝްހޫރު ބަތަލާ ކެޓްރީނާ ކައިފް މިވަގުތު ހުރީ ރާއްޖޭގައެވެ.\nކެޓްރީނާއާއި އޭނާގެ ޓީމު ރާއްޖެއަށް އައިސްފައިވަނީ ފޮޓޯ ޝޫޓަކަށެވެ. ރިސޯޓެއްގެ ގޮނޑުދޮށުގައި ނަގާފައިވާ ފޮޓޯތަކެއް ކެޓްރީނާ އޭނާގެ އިންސްޓަގްރާމުގައި ހިއްސާކޮށްފައިވާއިރު، މި ފޮޓޯތަކުން ރާއްޖޭގެ ހިތްގައިމުކަމާއި ނޫ ކަން ގަދަ އުނޑާއި މޫދު ފެނިގެންދެއެވެ. ފޮޓޯތަކާއެކު ކެޕްޝަންގައި ކެޓްރީނާ ބުނެފައިވަނީ ރާއްޖެއަށް ފޮޓޯޝޫޓަކަށް އައުމަކީ އޭނާއަށް ލިބޭ ވަރަށް ބޮޑު އުފަލަކާއި ހިތްހަމަޖެހުމެއް ކަމަށެވެ. އަދި "ލަވް މައި ޖޮބް" އާއި "ގްރޭޓްފުލް" ހޭޝްޓެގް ބޭނުންކޮށްފައިވެއެވެ.\nމި ފޮޓޯތައް މިހާރު ސޯޝަލް މީޑިއާގައި ދަނީ ވައިރަލްވަމުންނެވެ. ފޮޓޯތައް ކެޓްރީނާ އިންސްޓަގްރާމަށް ދޫކޮށްލުމުން، އިންޑިއާގެ މީޑިއާތަކުގެ ސަމާލުކަމަށްވެސް މިކަންވަނީ އައިސްފައެވެ.\nބޮލީވުޑްގެ އެންމެ ނަން މަޝްހޫރު ސެލެބްރިޓީންގެ ތެރޭގައި ހިމެނޭ އުމުރުން 37 އަހަރުގެ ކެޓްރީނާ ވަނީ މީގެކުރިންވެސް އެކި ފަހަރުމަތިން ޗުއްޓީ ހޭދަކޮށްލުމަށާއި، ފޮޓޯ ޝޫޓްތަކަށް ރާއްޖެއައިސްފައެވެ. ކެޓްރީނާވަނީ ސަލްމާން ޚާނާއެކު ރާއްޖޭގެ ރިސޯޓެއްގައި ލަވައެއްވެސް މީގެ ކުރިން ޝޫޓްކޮށްފައެވެ. އެއީ 2005 ވަނަ އަހަރު ނެރުނު "މޭނޭ ޕިޔާރު ކިއު ކިޔާ"ގެ "ޔޭ ލަޅްކީ" ލަވައެވެ.\n2003 ވަނަ އަހަރު ބޮލީވުޑަށް ތަޢާރަފުވި ކެޓްރީނާ އެންމެފަހުން ފެނިގެންގޮސްފައި ވަނީ މިދިޔަ އަހަރު ރިލީޒްކުރި ފިލްމް "ބާރަތު" އިންނެވެ. އޭނާގެ ކުރިއަށް އޮތް ފިލްމަކީ އަކްޝޭ ކުމާރާއެކު ލީޑް ރޯލުން ފެނިގެންދާ "ސޫރިޔަވަންޝީ" އެވެ. މި ފިލްމް ރިލީޒްކުރާނެކަމަށް ބެލެވެނީ އަންނަ އަހަރުގެ ކުރީކޮޅެވެ. މީގެ އިތުރުންވެސް ކެޓްރީނާގެ ކުރިއަށްހުރި ޕްރޮޖެކްޓްތަކުގެ ތެރޭގައި އިޝާން ޚައްތަރާއި ސިދާންތު ޗަތުރަވެދީއާއެކު ބިރުވެރި އަދި ހެއްވާ މަޖާ ކަންތައްތަކެއް ގެނެސްދޭ "ފޯން ބޫތު"އާއި، އައްބާސް ޒަފަރު ޑައިރެކްޓްކޮށްފައިވާ ސުޕަހީރޯ ފިލްމުގެ މަސައްކަތް ހިމެނެއެވެ.


2019 ވަނަ އަހަރުގެ ޑިސެމްބަރު މަހާ އަޅައިބަލާއިރު މިދިޔަ އަހަރުގެ...\nއިމްޕޯޓްކުރި މުދަލުގެ އަގު ދަށްވުން\n2019 ވަނަ އަހަރުގެ ޑިސެމްބަރު މަހާ އަޅައިބަލާއިރު މިދިޔަ އަހަރުގެ ޑިސެމްބަރުގައި އިމްޕޯޓްކުރި މުދަލުގެ އަގު ދަށް\n2020 ވަނަ އަހަރު 70 އިންސައްތަ މުދާ ތައިލޭންޑަށް އެކްސްޕޯޓު ކޮށްފައިވޭ\nފާއިތުވި މަހު ދިވެހިރާއްޖެއަށް އެންމެ ގިނައިން މުދާ އެތެރެކޮށްފައި ވަނީ ޗައިނާ، އޫ.އޭ.އީ އަދި އިންޑިއާއިން\n2020 ވަނަ އަހަރުގެ ޑިސެމްބަރު މަހު އެކްސްޕޯޓު ކޮށްފައިވަނީ 459 މިލިއަން ރުފިޔާގެ މުދާ\n25 ޖެނުއަރީ 2021 | ހޯމަ 12:51\nމާލެ ވިޔަފާރި ބަނދަރުގައި ބެހެއްޓިފައިވާ ކޮންޓެއިނަރުތަކެއް\nފާއިތުވި ޑިސެމްބަރ މަހު ރާއްޖެއަށް އިމްޕޯޓްކުރެވުނު މުދަލުގެ ސީ.އައި.އެފް އަގު 2019 ވަނަ އަހަރުގެ ޑިސެމްބަރ މަހާ އަޅައިބަލާއިރު 40 އިންސައްތަ ވަނީ ދަށްވެފައެވެ.\n2019 ވަނަ އަހަރުގެ ޑިސެމްބަރ މަހު ދިވެހިރާއްޖެއަށް 4.4 ބިލިއަން ރުފިޔާގެ މުދާ އިމްޕޯޓް ކޮށްފައިވާއިރު، 2020 ވަނަ އަހަރުގެ ޑިސެމްބަރ މަހު މި ޢަދަދު ވަނީ 2.6 ބިލިއަން ރުފިޔާއަށް ދަށްވެފައެވެ.\nއަދި 2019 ވަނަ އަހަރުގެ ޑިސެމްބަރު މަހު 425 މިލިއަން ރުފިޔާގެ މުދާ އެކްސްޕޯޓު ކޮށްފައިވާއިރު 2020 ވަނަ އަހަރުގެ ޑިސެމްބަރު މަހު އެކްސްޕޯޓު ކޮށްފައިވަނީ 459 މިލިއަން ރުފިޔާގެ މުދަލެވެ. މިއީ 8 އިންސައްތަ އިތުރު އަދަދެކެވެ.\nމީގެއިތުރުން، ފާއިތުވި ޑިސެމްބަރ މަހު ދައުލަތަށް ލިބުނު އާމްދަނީ 2019 ވަނަ އަހަރުގެ ޑިސެމްބަރ މަހާ އަޅައިބަލާއިރު 30 އިންސައްތަ ވަނީ ދަށްވެފައެވެ. 2019 ވަނަ އަހަރުގެ ޑިސެމްބަރ މަހު 359 މިލިއަން ރުފިޔާ ދައުލަތަށް ލިބިފައިވާއިރު، މި އަހަރުގެ ޑިސެމްބަރ މަހު މި ޢަދަދުވަނީ 252 މިލިއަން ރުފިޔާއަށް ދަށްވެފައެވެ.\nފާއިތުވި މަހު ދިވެހިރާއްޖެއަށް އެންމެ ގިނައިން މުދާ އެތެރެކޮށްފައިވާ ގައުމުތަކަކީ ޗައިނާ، އޫ.އޭ.އީ އަދި އިންޑިއާއެވެ. ޗައިނާ އަދި ޔޫ.އޭ.އީ އިން 408 މިލިއަން ރުފިޔާގެ މުދާ އެތެރެކޮށްފައިވާއިރު އިންޑިއާއިން 360 މިލިއަން ރުފިޔާގެ މުދާ ފާއިތުވި މަހު ވަނީ އެތެރެކޮށްފައެވެ.\nމުދާ އެކްސްޕޯޓްކޮށްފައިވާ ގައުމުތަކަށް ބަލާއިރު އެންމެ ގިނަ އަދަދެއްގެ މުދާ އެކްސްޕޯޓު ކޮށްފައިވަނީ ތައިލޭންޑަށެވެ. އެގޮތުން 70 އިންސައްތަ މުދާ ތައިލޭންޑަށް އެކްސްޕޯޓު ކޮށްފައިވާއިރު ދެވަނައަށް އެންމެ ގިނަ އަދަދެއްގެ މުދާ އެކްސްޕޯޓު ކޮށްފައިވަނީ ޖަރުމަނަށެވެ. އެއީ އެކްސްޕޯޓު ކުރެވުނު މުދަލުގެ ފަސް އިންސައްތައެވެ.\n2019 ވަނަ އަހަރުގެ ޑިސެމްބަރު މަހު 24،067 ޑިކްލަރޭޝަން ޕްރޮސެސް ކުރެވިފައިވާއިރު ހުސްވި ޑިސެމްބަރު މަހު ޕްރޮސެސް ކުރެވިފައިވަނީ 17،374 ޑިކްލަރޭޝަންއެވެ.\nމީގެ އިތުރުން 2019 ވަނަ އަހަރުގެ ޑިސެމްބަރު މަހު ރާއްޖެއިން ބޭރުން އައިސްފައިވާ 98 އުޅަނދު އައިސްވާއިރު ފާއިތުވި ޑިސެމްބަރު މަހު މި އަދަދު ވަނީ 143ށް އިތުރުވެފައެވެ. އަދި 2019 ވަނަ އަހަރުގެ ޑިސެމްބަރު މަހު ރާއްޖޭއިން ފުރާފައިވާ އުޅަނދުފަހަރު ގެ އަދަދަކީ 91 ނަމަވެސް ފާއިތުވި 2020 ވަނަ އަހަރުގެ ޑިސެމްބަރު މަހު ފުރާފައިވަނީ 106 އުޅަނދެވެ.\nމިހާތަނަށް ވެކްސިން ޖެހި މީހުންގެ ތެރެއިން ރާއްޖޭގައި އެޑްމިޓް ކުރަން ޖެހުނީ 19 މީހުން: ޑރ.ފައިސަލް


ރައީސުލްޖުމްހޫރިއްޔާ، ފޮރިން އެންޑް ކޮމަންވެލްތް އޮފީހުގެ ސްޕެޝަލް ރެޕްރެޒެންޓެޓިވް ފޮރ ކްލައިމެޓް ޗޭންޖާއި، ބްރިޓިޝް ޑެޕިއުޓީ ހައިކޮމިޝަނަރާ ބައްދަލުކުރައްވައިފި – Maldivian Democratic Party\nރައީސުލްޖުމްހޫރިއްޔާ، ފޮރިން އެންޑް ކޮމަންވެލްތް އޮފީހުގެ ސްޕެޝަލް ރެޕްރެޒެންޓެޓިވް ފޮރ ކްލައިމެޓް ޗޭންޖާއި، ބްރިޓިޝް ޑެޕިއުޓީ ހައިކޮމިޝަނަރާ ބައްދަލުކުރައްވައިފި\nރައީސުލްޖުމްހޫރިއްޔާ މުޙަންމަދު ނަޝީދު، އިނގިރޭސިވިލާތުގެ ފޮރިން އެންޑް ކޮމަންވެލްތް އޮފީހުގެ ސްޕެޝަލް ރެޕްރެޒެންޓެޓިވް ފޮރ ކްލައިމެޓް ޗޭންޖް، ޖޯން އެޝްޓަންއާއި، ބްރިޓިޝް ހައިކޮމިޝަންގެ ޑެޕިއުޓީ ހައިކޮމިޝަނަރ މިސްޓަރ މާކް ގުޑިންގއާ ބައްދަލުކުރައްވައިފިއެވެ.\nމިއަދު ހެނދުނު ރައީސުލްޖުމްހޫރިއްޔާގެ އޮފީހުގައި ބޭއްވެވި މިބައްދަލުކުރެއްވުމުގައި، މައިގަނޑު ގޮތެއްގައި މަޝްވަރާ ކުރެއްވީ، މޫސުމަށް އަންނަ ބަދަލުތަކުން ރައްކާތެރިވުމަށްޓަކައި އެކުލަވާލެވިފައިވާ އެކިއެކި މަޝްރޫޢުތައް ހިންގާނެ ގޮތްތަކާ ބެހޭގޮތުންނެވެ. ޚާއްސަ ގޮތެއްގައި، ތަރައްޤީގެ މަސައްކަތްތަކުގައި ވީހާވެސް މަދުން ކާބަން ބޭނުންކުރާނެ ގޮތްތަކާއި، މޫސުމަށް އަންނަ ބަދަލުތަކުން އަސަރު ނުކުރާނެފަދަ އިޤްތިޞާދެއް އުފެއްދުންފަދަ ކަންކަމަށް ފައިސާ ހޯދާނެ ގޮތްތަކާ ބެހޭގޮތުންވެސްމަޝްވަރާ ކުރެއްވިއެވެ.\nމި ބައްދަލުކުރެއްވުމުގައި، ރާއްޖޭގެ ޑިމޮކްރަސީ ހަރުދަނާ ކުރެއްވުމަށްޓަކައި ކޮމަންވެލްތްގެ ފަރާތުން ދެއްވަމުން ގެންދަވާ އެހީތެރިކަމާއި، ދެއްވާ އެއްބާރުލެއްވުމަށްޓަކައި، ކޮމަންވެލްތަށް ރައީސުލްޖުމްހޫރިއްޔާ ޝުކުރު އަދާކުރެއްވިއެވެ. އަދި ސަރުކާރުން ހިންގަވަމުން ގެންދަވާ މަޝްރޫޢުތަކާ ބެހޭގޮތުންނާއި، ޚާއްޞަ ގޮތެއްގައި ރާއްޖޭގައި ކުރިއަށްދާ ތިމާވެށްޓާ ރައްޓެހި ގޮތުގައި ހަކަތަ އުފެއްދުމުގެ މަޝްރޫޢާބެހޭ މަޢްލޫމާތު ރައީސުލްޖުމްހޫރިއްޔާ ދެއްވިއެވެ.\nރައީސުލްޖުމްހޫރިއްޔާ ދެއްކެވި ވާހަކަފުޅުގައި، ރާއްޖޭގެ ޑިމޮކްރަސީ ނިޒާމު ހަރުދަނާ ކުރެއްވުމަކީ، ސަރުކާރުން ވަރަށްބޮޑު އިސްކަމެއް ދެއްވާ ކަމެއް ކަމުގައި ވިދާޅުވެ، މިކަމުގައި ކުރިމަތިވެފައިވާ ބައެއް ދަތިތައް ފާހަގަކުރެއްވިއެވެ.\nމީގެއިތުރުން، މިއަހަރު ރާއްޖޭގައި ބޭއްވުމަށް ހަމަޖެހިފައިވާ ސާކް ސަމިޓާ ބެހޭގޮތުންވެސް ރައީސުލްޖުމްހޫރިއްޔާ، މިބޭފުޅުންނާ މަޝްވަރާ ކުރެއްވިއެވެ. މިގޮތުން، ތިމާވެށި ހިމާޔަތްކުރުމަށްޓަކައި މިއަހަރުގެ ސާކް ސަމިޓުން ހަރުދަނާ ފިޔަވަޅުތަކެއް އެޅުއްވުމަށް ނިންމެވުމުގެ މުހިންމުކަން ރައީސުލްޖުމްހޫރިއްޔާ ފާހަގަކުރެއްވިއެވެ.\nބްރިޓިޝް ހައިކޮމިޝަންގެ ޑެޕިއުޓީ ހައިކޮމިޝަނަރ ދެއްކެވި ވާހަކަފުޅުގައި، ރާއްޖޭގައި ޑިމޮކްރަސީ ޤާއިމްކުރެވި، އެ ޑިމޮކްރަސީ ހަރުދަނާ ކުރުމަކީ، ވަރަށް މުހިންމު ކަމެއް ކަމުގައި ވިދާޅުވިއެވެ. އަދި މިކަމުގައި ކުރިޔަށް އޮތްތާނގައި ވެދެއްވެން އޮތް އެހީތެރިކަމެއް ރާއްޖެއަށް ވެދެއްވަން ތައްޔާރަށް ހުރި ކަމުގައިވެސް އެމަނިކުފާނު ވިދާޅުވިއެވެ. އަދި ރާއްޖޭގެ ޑިމޮކްރެޓިކް ނިޒާމަށް އައިސްފައިވާ ހެޔޮ ބަދަލު ފާހަގަކުރެއްވިއެވެ.\nމި ބައްދަލުކުރެއްވުމުގައި، ނައިބު ރައީސް ޑޮކްޓަރ މުޙަންމަދު ވަޙީދާއި، މިނިސްޓަރ އޮފް އިކޮނޮމިކް ޑިވެލޮޕްމަންޓް މަޙްމޫދު ރާޒީއާއި، މިނިސްޓަރ އޮފް ފިނޭންސް އެންޑް ޓްރެޜަރީ އަޙްމަދު އިނާޒާއި، މިނިސްޓަރ ސްޓޭޓް ފޮރ ހައުސިންގ އެންޑް އެންވަޔަރަންމަންޓް އަކްރަމް ކަމާލުއްދީން ބައިވެރިވަޑައިގެންނެވިއެވެ.


ނޭނގި ހުރެ ކުރެވޭ ކަންކަމުން ޝައިޠޯނާއަށް ވާގިވެރިވެވޭ ޝައިޠޯނާގެ ބައިވެރިން އެބަ ގިނަވެއެވެ!: މުފްތީ މެންކް\nﷲ ރުހިވޮޑިނުގަންނަވާ ޕޯސްޓެއްކޮށްގެން މިލިއަނުން ލައިކް ލިބުނު ނަމަވެސް މީޒާނުގައި އަމަލުތައް ކިރައިލަން ޖެހޭ ދުވަހު މިލިއަނުން ބަރުވެގެންދާނީ ތިބާކުރި ފާފަތަކުގެ ކޮޅަށެވެ. ތިބާގެ ސަބަބުން އެހެން މީހުން ކުރާ ފާފަތަކުންވެސް ތިބާއަށް ބައި އެޅިގެންދާނެއެވެ!\nތިބާކުރާ އެފަދަ ޕޯސްޓެއްގެ ސަބަބުން މީހުންގެ ތަޢްރީފާއި މަޝްހޫރުކަން މިލިއަނުން ލިބުނު ނަމަވެސް އެކަން އެއީ ޤިޔާމަތް ދުވަހު ނަރަކައިގެ ހޫނުގަދަ ފޭރާމުން ތިބާ ފޭރާން ލެއްވޭ ސަބަބަކަށްވެސް ވެދާނެއެވެ. އެހެނީ އެއިރުން ތިބާ ހިމެނިގެން އެދަނީ ޝައިޠޯނާގެ ބައިވެރިންގެ ތެރޭގައެވެ. ތިބާއަށް އެވެވެނީ ޝައިޠޯނާގެ ބައިވެރިއަކަށެވެ. ތިބާއަށް އެވެވެނީ ޝައިޠޯނާގެ މަސައްކަތުގައި ވާގިވެރިއަކަށެވެ.\nފާފަވެރިވަނީ ހަމައެކަނި އިސްލާމް ދީނާއިމެދު ދޮގު މައުލޫމާތު ހާމަކުރުމަކުން ނޫނެވެ. އަދި ކުފުރުގެ ބަސްތައް ބުނުމަކުންވެސް ނޫނެވެ. މީސްތަކުންނާއިމެދު ދޮގު މައުލޫމާތު ފެތުރުމާއި މީސްތަކުން ފަޟީޙަތް ކުރުމަކީ ވެސް އަދި މުސްލިމުން ބެލުން ހުއްދަނޫން މަންޒަރުތައް ހާމަކުރުމުން ވެސް ފާފަވެރިވާނެއެވެ! ވީމާ މިއީ މިއަދު ހަމަ އެންމެންވެސް ވަރަށް ބޮޑަށް ވިސްނަން ޖެހިފައިވާ ކަންކަމެވެ.\nއެފަދަ ކަންކަން ކުރުމުން ދުނިޔޭގައި މަޝްހޫރުކަން އިތުރުވެދާނެއެވެ. އެފަދަ ކަންކަން ކުރާ މީހުންގެ ފޮލޯވަރސް ގިނަވާނެއެވެ. އެފަދަ ޕޯސްޓްތަކަށް ލިބޭ ލައިކްވެސް ގިނަވާނެއެވެ. ނަމަވެސް އެފަދަ ކޮންމެ ކަމެއް އެގެންދަނީ އެމީހަކު ނަރަކައާއި ގާތަށް ދަމަމުންނެވެ!\nބައެއް މީހުންނަށް މިފަދަ ޕޯސްޓްތައް ކުރެވެނީ ނުއެނގި ތިބެއެވެ. މިކުރެވެނީ ކިހައިވަރެއްގެ ފާފައެއްކަން ވެސް ނުއެނގި ތިބެއެވެ! ވީމާ ކޮންމެ ޕޯސްޓެއް ކުރުމުގެ ކުރިންވެސް ތަކުރާރުކޮށް ވިސްނައިލާށެވެ!\nއާޚިރަތް އެދޭ މީހާ މިސްތަކުންގެ ލައިކް ހޯދުމުގެ ބަދަލުގައި ﷲ ގެ ރުހިވޮޑިގަތުން ހޯދަން މަސައްކަތްކުރާށެވެ! ﷲ ތަޢާލާ ރުހިވޮޑިގަންނަވާ ޕޯސްޓެއް ކުރުމުން މަދު މީހުން ލައިކް ނުކުރި ނަމަވެސް އަދި އެއްވެސް މީހަކު ލައިކް ނުކުރި ނަމަވެސް އެކަމުގެ ޘަވާބު ﷲ ތަޢާލާ ދެއްވަވާނެތެވެ! އެކަމުގެ ސަބަބުން ތިބާގެ ތިލަފަތް ހެޔޮކަމުގެ ކޮޅަށް ބަރުވާނެއެވެ. ސުވަރުގެ ލިބުމަށް މަގުފަހިވާނެއެވެ!


އަހަރެންގެ ބައްޕަ ބޭނުންވީ އަހަރެން ނުކުޅެދޭ ކުއްޖެކަށް ހަދާށެވެ. ސަލާންޖަހަން ނެރޭށެވެ. އެކަމާ އިނދިކޮޅު ހަދާފައި މަންމަ އަހަރެން ގޮވައިގެން ފުރައިގެން އައެވެ. އަހަރެންގެ މަންމަ ލާރި ހޯދަން ކުރާ މ...\nއެލޮވެރާ ކިއުބް ފޭޝަލް ހަދާނެ ގޮތް\nއެލޮވެރާ އަކީ ހަންގަނޑު ތާޒާކޮށް ހަލާކުވެފައިވާ ހަންގަނޑަށް ފަރުވާއެކެވެ. މި ފޭޝަލްއަކީ ތައްޔާރުކުރަން ފަސޭހަ އެތައް ދުވަހެއް ވަންދެން ރައްކާކޮށްފައި ބެހެއްޓިދާނެ ފޭޝަލްއެކެވެ. ބޭނުންވާތަކެތި 1 ޖ...\nކޮންމެ މުޖުތަމަޢުއެއްގައިވެސް އެބަޔެއްގެ ހިޔާލަކީ މުހިންމު އަދި އޭގައި ވަރަށް މުހިންމު ދައުރެއް އަދާކޮށްދޭ އެއްޗެކެވެ. ޤައުމު ބިނާކުރުމުގައި ވަކިވަކި އަފުރާދުންނާއި މުޅި މުޖުތަމަޢުގެ އިސްލަހަށްޓަކަ...


november 11 ah hoarafushee air portuge masakkai ninamaalanee\nނޮވެމްބަރު 11 އަށް ހޯރަފުށީ އެއަރޕޯޓު ނިންމަނީ\nހއ. ހޯރަފުށީ އެއާޕޯޓުގެ މަސައްކަތް އަންނަ ނޮވެމްބަރު މަސް ތެރޭގައި ނިންމުމަށް މަސައްކަތް ކުރަމުންދާ ކަމަށް އެމްޓީސީސީން މިއަދު ވިދާޅުވެއްޖެއެވެ.\nހޯރަފުށީ އެއަރޕޯޓް ތަރައްޤީކުރުމުގެ މަޝްރޫޢު ކުރިއަށްދާ ސައިޓަށް އެމް.ޓީ.ސީ.ސީގެ ސީ.އީ.އޯ އާދަމް އާޒިމް ޒިޔާރަތްކުރައްވައި، އެ މަސައްކަތް ކުރިއަށްދާގޮތް ވަނީ ބައްލަވާލައްވާފައެވެ. އަދި މަސައްކަތް ކުރިއަށްގޮސްފައިވާ ހިސާބާއިގުޅޭ އެންމެފަހުގެ މަޢުލޫމާތު އޮޅުން ފިލުއްވާފަވެއެވެ.\nހޯރަފުށީ އެއާޕޯޓުގައި 1،200 މީޓަރުގެ ރަންވޭއަކާއި 8،635 ސްކޮއާ މީޓަރުގެ އޭޕްރަން އަކާއި ޓެކްސީވޭއެއް އޮންނާނެއެވެ. އެއާޕޯޓް ތަރައްގީ ކުރުމަށްޓަކައި 842،200 ކިއުބިކް މީޓަރުގެ ބިން ވަނީ ހިއްކައިފައެވެ. މި މަސައްކަތަށް އެކަނި ވެސް 67 މިލިއަން ރުފިޔާ ހޭދަކުރިއެވެ. އަދި ހިއްކި ސަރަހައްދުގައި 1120 މީޓަރުގެ ރިވެޓްމެންޓް ޖެހުމުގެ މަސައްކަތް ވެސް މި އަހަރުގެ މާޗް މަހު ވަނީ ނިންމާލައިފައެވެ.\nމި ޕްރޮޖެކްޓްގެ މަސައްކަތް ކުރިއަށްގެންދިއުމަށް ހޯރަފުށީ ފަޅުން ވަނީ 84،2200 އަކަ މީޓަރުގެ ސަރަޙައްދެއް ހިއްކާފައެވެ. ބިން ހިއްކުމުގެ މަސައްކަތް މުޅިން ނިމުނީ މިދިޔަ އަހަރުގެ އޮގަސްޓްމަހުއެވެ.\nއެއާޕޯޓު ތަރައްގީ ކުރުމުގެ މަސައްކަތަށް ގާތްގަނޑަކަށް 198 މިލިއަން ރުފިޔާ ހޭދަވާނެ ކަމަށް ލަފާ ކުރެވެއެވެ.


މިއަދު އިސްލާމް ދީނުގެ ނަމުގައި ފަތުރާ ދީނާ ޚިލާފު ފިކުރުތަކާއި، މަޢުލޫމާތުގެ ނުރައްކާތެރިކަން ވަކި ކުޑައެއް ނޫން – ޚުތުބާ – Ilm\nމިއަދު އިސްލާމް ދީނުގެ ނަމުގައި ފަތުރާ ދީނާ ޚިލާފު ފިކުރުތަކާއި، މަޢުލޫމާތުގެ ނުރައްކާތެރިކަން ވަކި ކުޑައެއް ނޫން – ޚުތުބާ\nމިއަދު އިސްލާމް ދީނުގެ ނަމުގައި ފަތުރާ ދީނާ ޚިލާފު ފިކުރުތަކާއި، މަޢުލޫމާތުގެ ނުރައްކާތެރިކަން ވަކި ކުޑައެއް ނޫންކަމަށް މިއަދު ހުކުރު ޚުތުބާގައި ވިދާޅުވެއްޖެއެވެ.\nޚުތުބާގައި ވިދާޅުވީ ” މިއަދު އިސްލާމް ދީނަށް ނިސްބަތްވާ ބަޔަކު އެ ދީނުގެ ނަމުގައި ފަތުރާ ދީނާ ޚިލާފު ފިކުރުތަކާއި، މަޢުލޫމާތުގެ ނުރައްކާތެރިކަން ވަކި ކުޑައެއް ނޫނެވެ. މިބައި މީހުން ޤަބޫލުކުރާ ގޮތްތަކާއި ފިކުރުތަކަށް ތަބަޢަނުވާ ކޮންމެ މީހަކީ ކާފިރެއް ކަމުގައި ކަނޑައަޅައި، މަރު ހުއްދަ ކުރެއެވެ. އެ ފިކުރުތަކަށް ޢަމަލު ނުކުރާ ސަރުކާރަކީ، ޠާޣޫތު ކަމުގައި ނިންމައެވެ. އަދި އެ ސަރުކާރުގެ މުވައްޒަފުންނަކީ ކާފިރުން ކަމުގައި ނިންމައި، އެ މީހުންގެ ފަހަތުގައި ނަމާދު ކުރުން ހުއްޓާލަ އެވެ. އެމީހުން ދިރިއުޅޭ ބިމަކީ ދާރުލް ކުފުރު ކަމުގައި ނިންމައެވެ. މި ނުބައި ނިންމުންތަކުގެ ސަބަބުން އެ ޤައުމުގެ މީހުންގެ މުދާ ފޭރުމާއި، މެރުން ހުއްދަ ކުރެ އެވެ. މި ވަރުން ނިމުނީ އަކީ އެއް ނޫނެވެ. މިފަދަ މީހުން އެހެން މީހުންނާ މުޅިން ވަކިވެގަނެ އެވެ. އެހެން މީހެއްގެ ސަލާމަށް ޖަވާބެއް ނުދެ އެވެ. ވަރިކާވަނީގެ މުޢާމަލާތްތައް ގިނައިން ކޮށް އުޅެނީ އެ މީހުންގެ މީހުންނާ އެކަންޏެވެ. އެމީހުން ކައިވެނި ކުރާކަށް ޝަރުޢީ ކޯޓުތައް ކަމަކު ނުދެއެވެ. ނަމާދު ކުރުމަށް މިސްކިތްތައް ކަމަކު ނުދެއެވެ. ސަރުކާރުގެ އެއްވެސް ވަޒީފާއެއް ހުއްދައެއް ނުކުރެއެވެ.”\nދިވެހި ރާއްޖެ އިސްލާމްދީނުގެ މަތިވެރި އަޤީދާ ރަސްމީކޮށް ބަލައިގަތްތާ 900ވަރަކަށް އަހަރުވިކަން ބަޔާންކޮށް ޚުތުބާގައި ވިދާޅުވީ ” އިސްލާމް ދީނަކީ އަހަރެމެންގެ މުޅި ޙަޔާތް އެ ދީނުގެ އުޞޫލުތަކާ އެއްގޮތަށް ބައްޓަންކުރަން ޖެހޭ ދީނެވެ. މިއަދު ދުނިޔެ ހޯދާފައިވާ ޢިލްމީ ކުރިއެރުންތަކާއި ރަށްވެހިކަމުގެ ސަބަބުން އިންސާނާގެ ޙަޔާތަށް މާއްދީ ގިނަގުނަ ފާގަތިކަމާއި، ފަސޭހަތައް ލިބެމުން ދިޔަނަމަވެސް އިސްލާމް ދީނާ ދުރުވެއްޖެ ނަމަ، އޭނާ އަށް ބޭނުންވާ ރޫޙާނީ ކާނާ ދާނީ މަދުވަމުންނެވެ. އެހެންކަމުން އިސްލާމް ދީނުގެއަގުތައް މުސްލިމުންގެ ހިތްތަކުގައި އަބަދު ވެސް ދިރުވަން ޖެހޭނެ އެވެ. އިންސާނާއަށް ބާއްޖަވެރިކަން ގެނެސްދިނުމާއި އެކުވެރިކަމާއި، އޯގާތެރިކަމާއި، އެއްބަނޑު އެއްބަފާކަމުގެ ޝުޢޫރުތައް އާލާކުރުމަށްޓަކައި މިއަދު މިވަނީ އިސްލާމް ދީނުގެ ހަމަތަކުގައި ހިފުމަށް ނުހަނު ބޮޑަށް ބޭނުންވެފަ އެވެ. ”\nއިސްލާމްދީނުގެ ސައްޙަ އަޤީދާގެ މުހިއްމުކަން ފާހަގަކޮށް ޚުތުބާގައި ވިދާޅުވީ “އިސްލާމް ދީނަކީ މުސްލިމަކު ދުނިޔެއަށް އުފަންވީއްސުރެ އުޚްރަވީ ޙަޔާތަށް ވާޞިލު ވެއްޖައުމަށް ދާންދެން އޭނާގެ ހުރިހާ ކަމެއް ރާވައިދޭ މަންހަޖެވެ. މި މަންހަޖުގެ އަސާސަކީ އިސްލާމީ ޢަޤީދާ އެވެ. ނުވަތަ ތަޤްޙީދެވެ. ކީރިތި ރަސޫލާ ޕަ މައްކާގައި ބާރުއެޅުއްވީ މި ޢަޤީދާ ދަސްކޮށްދެއްވައި، މީސްތަކުން އޭގެ މަތީގައި ސާބިތު ކުރެއްވުމަށެވެ. އަޅުގަނޑުމެންގެ ދުޝްމަނުން އަބަދުވެސް މަސައްކަތް ކުރަނީ މި ޢަޤީދާ ބަލި ކުރުމަށެވެ. މުސްލިމުން އިސްލާމް ދީނާ ބީރަށްޓެހިކޮށް، އިސްލާމް ދީނާ މެދު ޝައްކު އުފައްދައި، އެ ދީނާ މެދު ނަފްރަތު އުފެއްދުމަށެވެ.”


Guardiola ah Europe gai anehkaaves naakaamiyaab\nޓޮޓެންހަމްހޮޓްސްޕާސް އާ ދެކޮޅަށް، ނާކާމިޔާބުވެ، ޗެމްޕިއަންސް ލީގް ހޯދަން މެންޗެސްޓާ ސިޓީގެ ކޯޗް ޖޯސެފް ޕެޕް ގާޑިއޯލާ ކުރި އުންމީދު އަނެއްކާވެސް ނާކާމިޔާބު ވެއްޖެ އެވެ.\nކްއާޓާ ފައިނަލުގެ ދެ ވަނަ ލެގް މެޗުގައި، ރޭ ޓޮޓެންހަމް އަތުން 4-3 ން މޮޅުވި ނަމަވެސް، އެގްރިގޭޓް ނަތީޖާ އެއްވަރުވެ، އަވޭގޯލްގެ ފައިދާއިން ސެމީ ފައިނަލަށް ދަތުރު ކުރީ ޓޮޓެންހަމް އެވެ. ޓޮޓެންހަމްގެ އާ ސްޓޭޑިއަމްގައި ކުޅުނު ފުރަތަމަ ލެގް މެޗު ޓޮޓެންހަމް ކާމިޔާބު ކުރީ 1-0 ންނެވެ. ރޭގެ މެޗުގެ ނަތީޖާއިން އެއްވަރުވީ 4-4 ގެ އެގްރިގޭޓް ނަތީޖާއިންނެވެ.\nސިޓީގެ އިއްތިހާދު ސްޓޭޑިއަމްގައި ކުޅުނު މެޗުގެ ފުރަތަމަ 11 މިނެޓްގައި ހަތަރު ލަނޑު ފެނިގެން ދިޔަ އެވެ. މެޗު ފެށިގެން ހަތަރު ވަނަ މިނެޓްގައި ރަހީމް ސްޓާލިން ސިޓީއަށް ލިޑް ނަގައިދިނެވެ. ޓޮޓެންހަމްއިން ކުޅުނީ ޓީމުގެ އެންމެ މުހިންމު ކުޅުންތެރިޔާ ހެރީ ކޭން ނެތި އެވެ. އޭނާއަށް ލިބުނު އަނިޔާއެއްގައި އޭނާ ހުރީ ކުޅުމުން ބޭރުގަ އެވެ. އެހެންނަމަވެސް އޭނާ ނެތް ކަމުގެ އަސަރެއް ޓޮޓެންހަމްއަށް ކުރިމަތި ނުވި އެވެ.\nސިޓީން ލީޑް ނެގިތާ ތިން މިނެޓް ތެރޭ، ހޮން މިއުންގް ސަން، ޓޮޓެންހަމްއަށް ނަތީޖާ ހަމަހަމަ ކޮށްދިނެވެ. އަނެއްކާވެސް އޭގެ ތިން މިނެޓް ފަހުން އިތުރު ލަނޑެއް ސަން ކާމިޔާބު ކޮށް ޓޮޓެންހަމް ލީޑް ނަގައިދިނެވެ. ލީޑްގައި ޓޮޓެންހަމް އޮވެވުނީ މިނެޓެއް ހާއިރު އެވެ. މެޗުގެ 11 ވަނަ މިނެޓްގައި ބެނާޑޯ ސިލްވާ ސިޓީއަށް ނަތީޖާ ހަމަހަހަމަ ކޮށްދިނެވެ.\nސިޓީއަށް ދެ ލަނޑުގެ ލީޑެއް ނަގައިދިނީ، ސްޓާލިން އާއި ސާޖިއޯ ކުން އަގުއޭރޯ ކާމިޔާބު ކުރި ދެ ލަނޑުންނެވެ. ޓޮޓެންހަމްގެ ތިން ވަނަ ލަނޑު ކާމިޔާބު ކޮށް އެގްރިގޭޓް ނަތީޖާ ހަމަހަމަ ކޮށްދިނީ ފެނާންޑޯ ޔޮރެންޓޭ އެވެ.\nޔޫރަޕްގައި، ގާޑިއޯލާއަށް އެންމެ ފަހުން ކާމިޔާބު ހޯދުނީ، ބާސެލޯނާގައި 2011 ވަނަ އަހަރު އެވެ. އޭގެ ފަހުން ޗެމްޕިއަންސް ލީގް އޭނާއަށް ކާމިޔާބު ކުރެވިފައެއް ނުވެ އެވެ.\nސެމީ ފައިނަލުން ޖާގަ ހޯދި، އެންމެ ފަހުގެ ރަނަރަފް ލިވަޕޫލުން ވަނީ ޕޯޓޯ އާ ދެކޮޅަށް ކުޅުނު މެޗު 4-1 ން ކާމިޔާބު ކޮށްފަ އެވެ. ލިވަޕޫލްގެ ލަނޑުތައް ކާމިޔާބު ކުރީ ސެޑިއޯ މާނޭ، މުހައްމަދު ސަލާހް، ރޮބާޓޯ ފިރުމީނޯ އަދި ޑިފެންޑަރު ވެންޑައިކް އެވެ. ޕޯޓޯގެ ހަމައެކަނި ލަނޑު ކާމިޔާބު ކުރީ އެޑާ މިލީޓޯ އެވެ.\nސެމީ ފައިނަލުގައި، ލިވަޕޫލް ވާދަ ކުރާނީ ބާސެލޯނާއާ ދެކޮޅަށެވެ. އެ ދެ ޓީމުވެސް ވަނީ ފަސް ފަހަރު މުބާރާތް ކާމިޔާބު ކޮށްފަ އެވެ. ޓޮޓެންހަމް ނިކުންނާނީ މުބާރާޓް ހަތަރު ފަހަރު ހޯދާފައިވާ އަޔެކްސްއާ ދެކޮޅަށެވެ.\nސެމީ ފައިނަލުގެ ފުރަތަމަ ލެގް މެޗުތައް ކުޅޭނީ މިމަހުގެ 30 ވަނަ ދުވަހު އެވެ. ދެ ވަަނަ ލެގް މެޗުތައް ކުޅެނީ އަންނަ މަހުގެ ހަތް ވަނަ ދުވަހު އެވެ. ފައިނަލު މެޗު ކުޅުމަށް ހަމަޖެހިފައި ވަނީ، ޖޫން މަހުގެ އެއް ވަނަ ދުވަހު އެވެ. މިފަހަރުގެ ފައިނަލު މެޗު އޮންނާނީ، އެތުލެޓިކޯ މެޑްރިޑްގެ ވަންޑާ މެޓްރޯޕޮލިޓާނޯ ސްޓޭޑިއަމްގަ އެވެ.


Kulhudhuffushi Online - H.Dh Atoll Education center ga grade 8 akah kiyavaaidhey miadhu fashaifi\nއިހުސާނާ އާދަމް - 11 މަސް ކުރިން - 14 ޖަނަވަރީ 2018\nހދ. އަތޮޅު ތައުލީމީ މަރުކަޒުޝަހީދާ އަލީ\nހދ އަތޮޅު ތައުލީމީ މަރުކަޒުގައި ގުރޭޑް 8 އުއްފަދައި މިއަހަރު ކިޔަވައިދޭން ފަށައިފި އެވެ. ޖަލާލުއްދީން ސްކޫލުގައި ކިޔަވައިދޭން ފެށުމުން އޭއީސީ ބަދަލުވެގެންދިޔައީ ޕްރައިމަރީ ސްކޫލަކަށެވެ.\nނަމަވެސް އަހަރުތަކަކަށް ފަހު އަނެއްކާވެސް މިއަދު މިވަނީ އޭއީސީގައި 8 އުއްފަދާ ކިޔަވާދޭން ފަށާފަ އެވެ.\nދަރިވަރުންނާއި މުޚާތަބު ކުރަމުން ތައުލީމީ މަރުކަޒުގެ ޕްރިންސިޕަލް ޝަހީދާ އަލީ ވަނީ މިއަހަރަކީ ނަތީޖާ ރަނގަޅު އަހަަރަކަށް ހެދުމަށް ހުރިހާ ދަރިވަރުންނަށްވެސް ނަސޭހަތްތެރިވެފައެވެ.\nޕްރިންސިޕަލް އިތުރަށް ވިދާޅުވެފައިވަނީ ސްކޫލުގައި ހެދިފައިވާ ގަވާއިދުތަކަށް ބޯލަނބައި، ބުލީ ކުރުން ފަދަ ނޭދެވޭ ސިފަތަކުން ދުރުވެ، މުހާތަބު ކުރުމުގައި ރިވެތި ގޮތް ބޭނުންކޮށް ކޮންމެ ކުއްޖަކަށް ވެސް އިހުތިރާމުކުރުމަށެވެ.\nއަދި ކޮންމެ ދުވަހަކުވެސް ފިލާވަޅު ދަސްކުރުމުގައި ވަގުތު ކޮޅެއް ހޭދަކުރުމަށާއި އަހުލާގު ރަނގަޅު ދަރިވަރުންތަކަކަށްވުމަށް ނަސޭހަތްތެރިވެފަ އެވެ.\nހދ އޭއީސީގައި މިއަދު ބޭއްވި ހާއްސަ އެސެމްބުލީގައި ޕްރިންސިޕަލް ޝަހީދާ ވާހަކަދައްކަވަނީ–\nގްރޭޑް7އަދި 8 ގެ ދަރިވަރުންނާއި ވަކިން މުހާތަބު ކުރަމުން ޕްރިންސިޕަލް ވިދާޅުވެފައިވަނީ، ” މިއަހަރަކީ ވަރަށް ހާއްސަ އަހަރެއް، މިއަހަރު މި ސްކޫލުގައި ފުރަތަމަ ގްރޭޑް 8 އުފެދުނު އަހަރު. އެހެންކަމުން މިއަހަރު ގްރޭޑް 8 ގައި މިތިބި ކުދިންނަކީ ވަރަށް ޝަރަފުވެރި ކުދިންކޮޅެއް، މި ސްކޫލުގެ ރިޒަލްޓް ދައްކާނީ މިކުދިން”.\nޝަހީދާ ވިދާޅުވީ މިދިޔަ އަހަރުގެ ނަތީޖާ ދަށްކޮށް ފެނުނުކަމުގައި ވިޔަސް މިއަހަރު ޓެސްޓްތަކަށް ރަނގަޅަށް ތައްޔާރުވެ، މުޅިން އައު އަޒުމަކާއެކު ނަތީޖާ ރަނގަޅު ކުރުމަށް މަސައްކަތް .ކުރުމަށެވެ. އަދި %100 ފާސް ގެނައުމަށް މަސައްކަތް ކުރުމަށް އެދަރިވަރުންގެ ކިބައިން އެދުނެވ\nޕްރިންސިޕަލްގެ ވާހަކަ ނިންމަވާލައްވަމުން ވިދާޅުވެފައިވަނީ ކާމިޔާބުވާނީ މަސައްކަތް ކޮށްގެންކަމަށެވެ. އަދި ހުރިހާ ކުދިންނަކީ ވެސް ގާބިލް ކުދިން ކަމަށާއި، ހުރިހާ ކުދިންނަށްވެސް ކާމިޔާބަށް އެދޭކަމަށެވެ.


Beyrah Nikuthumun Curfew Hingumuge Beynun Nethigen Dhey: Dr. Afzal - Vaguthu\nބޭރަށް ނިކުތުމުން ކާފިއު ހިންގުމުގެ ބޭނުން ނެތިގެންދޭ: ޑރ. އަފްޒަލް\nޑރ. އަފްޒަލް ނޫސްވެރިންނާއި ބައްދަލުކޮށް ވާހަކަދައްކަވަނީ: ފޮޓޯ / ވަގުތު އިމޭޖަސް\nމި މަހުގެ ދެވަނަ ދުވަހުން ފެށިގެން މާލެ ސަރަހައްދުގައި ކޮވިޑް19 އިން ރައްކާތެރިވުމުގެ ގޮތުން ކާފިއު ހިންގާ ވަގުތުތަކާއި ކައިރި ކުރުމަށްފަހު ބައެއް ފަރާތްތަކުން ފިހާރަތަކަށާއި އަދި ބައެއް އެހެނިހެން ބޭނުންތަކަށް ބޭރަށް ނިކުންނަކަން ފާހަގަކުރެވިފައިވާ ކަމަށާއި އެކަން އެގޮތަށް ކުރުމުން ކާފިއުގެ ހަގީގީ މާނަ ގެއްލިގެންދާ ކަމަށް ޑރ. އިބްރާހީމް އަފްޒަލް ވިދާޅުވެއްޖެއެވެ.\nދަރުބާރުގޭގައި މިރޭ ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ޑރ. އަފްޒަލް ވިދާޅުވީ ކާފިއު ހިންގަނީ ހުރިހާ ރައްޔިތުންގެވެސް ރައްކަލަކަށް ކަމަށެވެ. އެހެންނަމަވެސް އެންމެން އެއް ވަގުތެއްގައި މަގުތަކަށް ނިކުމެގެން ކާފިއު ހިންގުމުގެ އަސްލު ބޭނުން ނުހިފޭ ކަމަށް ޑރ. އަފްޒަލް ވިދާޅުވިއެވެ. އަފްޒަލް ފާހަގަކުރެއްވީ ކާފިއު ހިންގާ ވަގުތުތާއި ކައިރި ކޮށްފައި ބައެއް އާއްމު ރައްޔިތުން ފިހާރަތަކަށާއި އަދި ބައެއް އެހެން ކަންކަމަށް ބޭރަށް ނިކުންނަ ކަމަށެވެ.\n"ނޫނީއްޔާ އަނެއްކާ ކާފިއު ހަމަ ނިމޭއިރުގައި އާދަޔާ ހިލާފަށް މަގުތަކަށް މީހުން ނިކުތީމަ އެ ކާފިއުގެ ފުރިހަމަ މާނަ ގެއްލޭނެ. ފިހާރަތަކާއި އަދި ޒަރޫރީ އެހެން ބޭނުންތައް ވެސް ކާފިއުގެ ވަގުތާއި ކައިރި ކޮށްފައި ނުކުރުމަށް އެދެން. ދުވަހުގެ ކޮންމެވެސް އެހެން ގަޑިއަކަށް ބަހާލައިގެން އާއްމުން އެއް ގަޑިއެއްގައި މަގުތަކަށް އެއް ނުވާނެ ކަހަލަ ގޮތަކަށް ކަންކަން ކުރެވޭތީ އެބަ ބަލަންޖެހޭ،" ޑރ. އަފްޒަލް ވިދާޅުވިއެވެ.\nމިރޭގެ ނޫސްވެރިންގެ ބައްދަލުވުމުގައިވެސް ޑރ. އަފްޒަލް ވަނީ އާއްމު ރައްޔިތުން މިކަމުން ރައްކާތެރިވުމަށް ކުރަންޖެހޭ ކަންކަމާއި ކަމާބެހޭ އިދާރާތަކުން ކުރުމަށް އަންގާފައިވާ ކަންކަން ކުރުމަށް އިލްތިމާސް ކުރައްވާފައެވެ. މީގެއިތުރުން ފިހާރަތައް ފަދަ ތަންތަނުގައި މަސައްކަތް ކުރާއިރުވެސް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ދެމުން ގެންދާ އިރުޝާދުތަކަށް ބޯލެނބުމަށް ޑރ. އަފްޒަލް އިލްތިމާސް ކުރެއްވިއެވެ.\nޑރ. އަފްޒަލް ކާފިއުއާ ގުޅިގެން މިފަދައިން ވިދާޅުވިއިރު ދާދިފަހުން ބޭއްވި ނޫސްވެރިންގެ ބައްދަލުވުމުގައި ކޮވިޑް-19 ގެ ބަލި މީހުންނަށް ފަރުވާ ދިނުމުގެ ޓީމުގައި ހަރަކާތްތެރިވާ ޑރ. މޫސާ މުރާދު ވަނީ މިވަގުތު ތިން ގަޑިއިރަށް މާލެ ސަރަހައްދުގައި ކާފިއު އިއުލާން ކުރި ނަމަވެސް ކުރެވޭ އެންމެ ކަމެއްގެ ސަބަބުން އެ ވަގުތު 24 ގަޑިއިރަށް ބަދަލުވެގެން ދިއުމަކީ ވެސް އެކަށީގެންވާ ކަމެއް ކަމަށް ވިދާޅުވެފައެވެ. ޑރ. މުރާދު ވިދާޅުވީ ކާފިއު ނިމޭ އިރަށް މަގުތަކަށް މީހުން އެއްވާ މަންޒަރުތައް ފެންނަމުންދާ ކަމަށެވެ. އަދި އެކަމަކީ އެންމެ ރަނގަޅު ގޮތް ނޫންކަން ފާހަގަކުރައްވާ ޑރ. މުރާދު ވިދާޅުވީ އާއްމުންނަށް ހެދޭ އެންމެ ގޯހަކުން ވެސް މުޅި މަންޒަރު ބަދަލުވެގެން ހިނގައިދާނެ ކަމަށެވެ.\nމި މަހުގެ އެއްވަނަ ދުވަހު ޑިރެކްޓަރު ޖެނެރަލް އޮފް ޕަބްލިކް ހެލްތު މައިމޫމާ އަބޫބަކުރު ސޮއި ކުރައްވާ ނެރުއްވި އެންގެވުމެއްގައި ވަނީ މި މަހުގެ ދެވަނަ ދުވަހުން ފެށިގެން މާލެ ސަރަހައްދުގައި ކޮންމެ ދުވަހަކުވެސް ހަވީރު 17:00 އިން ރޭގަނޑު 20:00 އަށް މަގުތަކަށް ނިކުތުމާއި އުޅަނދުތައް ދުއްވުން މަނާ ކުރުމަށް އަންގާ ކަމަށެވެ. އަދި އެ ނޫން ވަގުތުތަކުގައި ވެސް ތިން މީހުންނަށްވުރެ ގިނައިން މަގުތަކަށް ނުނިކުތުމަށް ވަނީ އަންގާފައެވެ.\nރާއްޖޭގައި ކޮވިޑް-19 ފެނިފައިވުމާއި ގުޅިގެން ސަރުކާރުން ވަނީ އެކި ފިޔަވަޅުތައް އަޅާފައެވެ. އެގޮތުން މިދިޔަ މަހުގެ 12ވަނަ ދުވަހުން ފެށިގެން 30 ދުވަހުގެ މުއްދަތަށް ސިއްހީ ކުއްލި ނުރައްކަލުގެ ހާލަތު އިއުލާން ކޮށްފައިވާއިރު ރިސޯޓުތަކުން ރަށްތަކަށް އަދި ރަށްތަކުން ރިސޯތުތަކަށް ދިއުން މަނާކޮށްފައިވެއެވެ. މީގެއިތުރުން މާލެ ސަރަހައްދުގެ ހުރިހާ ކެފޭ ރެސްޓޯރެންޓުތަކެއް ބަންދުކޮށްފައިވާއިރު ދާދިފަހުން ވަނީ 24 ގަޑިއިރު ފިހާރަތަކާއި ކެފޭތަކުގައި ދެމުން ދިޔަ ޓޭކް އަވޭ ހިދުމަތްވެސް ދިނުން މެދުކަނޑާލުމަށް އަންގާފައެވެ.\nއޭޕްރީލް 7, 2020 23:20\nކާފިއުގެ ބޭނުމެއްނުހިފޭ. ކާފިއުގެ އަސްލު މައްސަލައަކީ ސަރުކާރު އިދާރާތަކުން ހިދުމަތް ނުދީ މުވައްޒަފުން އޮފީހުގަ އުޅުން.\nއޭޕްރީލް 7, 2020 23:40\nރައްޔިތުން ފެލަން ހަވީރު ކާފިއު ހަދަނީ\nއޭޕްރީލް 8, 2020 01:04\nއަސްލުވެސް ތެޅޭނެގޮތަކަން ތެޅެން ދޫކޮލާ. ކިހާވަރަކަށް ހަނދާންވެސްކޮށްދެވިއްޖެ. ނޭހިއެއްނުން. ބޯހަރު އެއްބާރުލުން ނުދޭ ދިވެހިން.?\nއޭޕްރީލް 8, 2020 07:08\nޑރ އަފްޒަލް އަކީ ވާތުފިޔާގެ ތަޖުރިބާ ހުރި ބޭކަލެއް.


Adeeb Ge Vakeelakah Ulhunas, Hiyaanaathuge Faisaa Gai Jehifai Nuvaane: Siraaj - Vaguthu\nމަޖިލީހުގެ ފޮނަދޫ ދާއިރާގެ މެންބަރު މޫސާ ސިރާޖް -- ފޮޓޯ: މަޖިލީސް\nމޯލްޑިވްސް މާކެޓިންގް އެންޑް ޕަބްލިކް ރިލޭޝަން ކޯޕަރޭޝަން (އެމްއެމްޕީއާރުސީ) މެދުވެރިކޮށް ހިންގާފައިވާ ހިޔާނާތުގެ މޭސްތިރިޔާ އަދި ކުރީގެ ނައިބު ރައީސް، އަހްމަދު އަދީބުގެ ވަކީލަކަށް އުޅުނު ނަމަވެސް ހިޔާނާތުގެ އެއްވެސް ފައިސާއެއްގައި ޖެހިފައި ނުވާނެކަމަށް ފޮނަދޫ ދާއިރާގެ މެންބަރު މޫސާ ސިރާޖް ވިދާޅުވެއްޖެއެވެ.\nރިޔާސީ ލޯންޗް ކޮޅު ގޮއްވާލި މައްސަލާގައި ޕްރޮސިކިއުޓާ ޖެނެރަލް ހުސައިން ޝަމީމާއި އެކު އަދީބުގެ ވަކީލެއްގެ ގޮތުގައި ސިރާޖު އުޅުއްވީ 2015 ވަނަ އަހަރުގެ ފަހުންނެވެ. އެއީ އެމްއެމްޕީއާރުސީގެ ހިޔާނާތުގެ ވާހަކަ އެންމެ ފުރަތަމަ ފަހަރަށް ތިލަވެގެން ދިޔަ ދުވަސްވަރުގައެވެ. މި ދެބޭފުޅުންގެ އިތުރުން އަދީބުގެ ވަަކީލެއްގެ ގޮތުގައި ދެން އުޅުއްވީ ކެންދޫ ދާއިރާގެ މެންބަރު އަލީ ހުސައިންއެވެ. އޭނާ އަދީބުގެ ވަކީލަކަށް އެމްއެމްޕީއާރްސީގެ މައްސަލަ ތިލަވުމުގެ ކުރިންނެވެ.\nއެމްއެމްޕީއާރުސީގެ ޚިޔާނާތުގެ ފައިސާ ލިބުނު ކަމަށް ބެލެވޭ 281 މީހުންގެ ނަން ރިޔާސީ ކޮމިޝަނުން ރައްޔިތުންގެ މަޖިލީހާ ޚިއްސާ ކުރި ގޮތަށް ވަނީ އާންމުކޮށްފައެވެ. މި ރިޕޯޓު އާންމުކޮށްފައި ވަނީ މަޖިލީހުގެ ޖުޑިޝަރީ ކޮމިޓީއާއި ސަލާމަތީ ޚިދުމަތްތަކުގެ ކޮމިޓީ (241 ކޮމިޓީ) ހިމެނޭހެން އެކުލަވާލާފައިވާ ޖޮއިންޓް ކޮމިޓީން ދިރާސާ ކުރުމަށްފަހުއެވެ.\nއެސްޓް ރީކަވަރީ ކޮމިޝަނުން އެކުލަވާލި ލިސްޓްގައި އަދީބުގެ ވަކީލަކަށް މަސައްކަތް ކުރެއްވި މެންބަރު އަލީ ހުސެއިންގެ ނަން ހިމަނާފައި އޮތެވެ. ނަމަވެސް އަދީބުގެ ވަކީލުންގެ ގޮތުގައި މަސައްކަތް ކުރެއްވި ޕްރޮސެކިއުޓަރ ޖެނެރަލް ހުސެއިން ޝަމީމާއި މެންބަރު ސިރާޖުގެ ނަމެއް ނެތެވެ.\nމިކަމާއި ގުޅިގެން ސިރާޖް "ވަގުތު" އަށް ވިދާޅުވީ އެއްވެސް ކަހަލަ ހިޔާނާތެއްގައި އޭނާ ބައިވެރިވެފައި ނުވާނެ ކަމަށެވެ. އަދި މިއަދުވެސް ހުންނެވީ އެގޮތުގެ މަތިގައި ކަމަށް ވިދާޅުވިއެވެ. އަދީބުގެ ވަކީލެއްގެ ގޮތުގައި މަސައްކަތް ކުރެއްވުމަށްފަހު ވަކީލް ފީގެ ގޮތުގައި ކިހާ އަދަދެއްގެ ފައިސާ ލިބުނުތޯ ސުވާލުކުރެއްވުމުން ސިރާޖް ވަނީ އެ ސުވާލަށް ޖަވާބު ދިނުމަށް އުޒުރުވެރިވެފައިވެއެވެ. އޭނާ ވިދާޅުވީ ވަކީލް ފީ އަކީ މުއައްކިލާއި ވަކީލާއި ދެމެދު ސިއްރެއްގެ ގޮތުގައި އޮންނަ އެއްޗެއް ކަމަށެވެ.\n"ވަކީލް ފީ އަކީ ކްލައިންޓްއާއި އަޅުގަނޑާއި ދެމެދު ސިއްރެއްގެ ގޮތުގައި އޮންނަ އެއްޗެއް. އަޅުގަނޑަށް އަދީބުގެ ފަރާތުން އެއްވެސް ހިޔާނާތުގެ ފައިސާއެއް ލިބިފައި ނުވާނެ. އަދި ހިޔާނާތުގައި ބައިވެރިވެފައިވެސް ނުވާނެ" ސިރާޖް ވިދާޅުވިއެވެ.\nމަޖިލީހުން މިދިޔަ ބުދަ ދުވަހު އާންމުކުރި ލިސްޓުގައި މި ތިން ބޭފުޅުންގެ ތެރެއިން އަލީގެ ނަން އެކަނި އޮތުމުން ވިލިމާލެ ދާއިރާގެ މެންބަރު އަޙްމަދު އުޝާމްވެސް ވަނީ ވަރަށް ބޮޑަށް ފާޑުވިދާޅުވެފައެވެ.\nމި މައްސަލައާ ގުޅިގެން މީގެ ކުރިން އަލީ ހުސައިން ވަނީ އެސެޓް ރެކަވަރީގެ ރިޔާސީ ކޮމިޝަނަށް ވެސް ހާޒިރުކޮށްފައެވެ. އޭނާ ވިދާޅުވެފައިވާ ގޮތުގައި އަދީބު އޭނައަށް ބައި މިލިއަން ރުފިޔާ ދީފައި ވަނީ އަދީބަށް ޤާނޫނީ އެހީތެރިކަން ފޯރުކޮށްދީގެންނެވެ. އެއީ ޚިޔާނާތުގެ ކަމެއް އުޅޭ ކަން ނޭނގޭ ދުވަސްވަރެއްގައި އެ ފައިސާ ދީފައި އޮތުމުން، އެއީ ޚިޔާނާތުގެ ފައިސާ ކަން އެނގިވަޑައިނުގަންނަވާ ކަމަށް އޭނާ ވިދާޅުވިއެވެ.\nއަދީބުގެ ގާނޫނީ ވަކީލުކަން ކުރުމާ ގުޅޭ ގޮތުން ޝަމީމް ވެސް ވަނީ ކުރިން ވާހަކަ ދައްކަވައިފައެވެ. ޝަމީމް ވިދާޅުވެފައިވަނީ އެއްވެސް އިރެއްގައި ޚިޔާނާތުގެ މައްސަލާގައި އަދީބުގެ ވަކީލު ކަން ކުރައްވާފައިވާ ނުވާނެ ކަމަށެވެ. އޭރު ޝަމީމް ހުންނެވީ ސަސްޕެންޝަންގައި ކަމުން ވަކީލު ކަން ނުކުރެވޭ ކަމަށް ވިދާޅުވިއެވެ.\nއަދީބުގެ ދިފާއީ ވަކީލެއްގެ ގޮތުގައި މަސައްކަތް ކުރެއްވީ، ރިޔާސީ ލޯންޗުކޮޅު ގޮއްވާލި ކަމަށް ބުނާ މައްސަލާގައި ކަމަށް ޝަމީމް ވިދާޅުވެފައިވެއެވެ. ލީކްވި ލިސްޓުގައި ޝަމީމްއަށް3މިލިއަން ޑޮލަރު ވަކީލް ފީގެ ގޮތުގައި އަދީބް ދީފައިވާ ކަމަށް ތުހުމަތުކޮށްފައިވެއެވެ. ނަމަވެސް ހިޔާނާތުގެ އެއްވެސް ފައިސާއެއް ޝަމީމްއަށް ލިބިފައި ނުވާ ކަމަށް ބުނެ ޕީޖީ އޮފީސްވެސް ވަނީ އޭނާގެ ދިފާއުގައި ނިކުންނަވާފައެވެ.\nމެއި 15, 2021 11:10\nއެހެންވީއިރު އަދީބު އަށް ވަކާލާތު ކޮށްދިނީ ދިޔާ އެއްޗެއްސައްތޯ، ފައިސާ އަށް ވެއްޖެއްޔާ އެނޫން އެއްޗެއް ނެތް އޭނަ އަތަކު،ފައިސާ ދީފަ ޑޮލަރު ގަތް މީހުންވެސް މިއަދު ޚިޔާނާތުގެ ފައިސާ ބޭނުންކުރިކަމަށް މިވަނީ، އެމީހުންގެ އަބުރު ކަތިލާއިރު ކޮބާ އެމީހުންގެ ޙައްޤު،\nމެއި 15, 2021 11:18\nސަމީއައް ތިޔާގެން ރެހެވިއްޖެނަމަ ދެންތިބި މީހުނައް ނުހައްގުންއަބުރުކަތިލުމުގެ ބޮޑުބަދަލެއް ނެގުމުގެ ފުރުސަތު ބޮޑު ވިސްނަވާ ގައުމުކުރިޔައް ގެންދަވާ އިތުރު ފައިސާ އަބުރާ އަނެއްކާ ހުކުމަކުން ވަކިވަކި ބޭފުޅުންނައް ދޭންޖެހުމަކީ ރޯމާދުވާލު ސަރުކާރު ބީތާކޮއްލުން ފުޑުފުޑުކޮއްލުން ރައްޔިތުން ވިސްނަވާ ވިސްނަވާ ހެއްލުމަކީ ގެއްލުމެއް އަމާންސީދާ މަގު ކުރިމަތީގާ އޮއްވާ އެހެންމަގެއް ހިޔާރު ނުކުރައްވާ ރައީސްޔާމީން އާއި މިގައުމު ހިންގަން ހަވާލު ކުރައްވާ އަދިވެސް ހިކުމަތްތެރި ވިސްނުންތެރި ކަމާއި އެކު އަޅުގނޑުމެންގެ މި ގައުމު ކުރިޔައް ގެންގޮސްދޭނެ ވެރިޔަކީ ރައީސްޔާމީންކަން ކަށަވަރު ރައްޔިތުން މިހަމުގާ ކެރިގެން ކުރިޔައްދަމާހިގާ ގައުމުގެ ހައްގުގަ\nމެއި 15, 2021 11:38\nބަލަ ސިރާޖު ޤާނޫ ވަކީލަކަށް ވީމަ ހީފޫޅު ކުރައްވަނީތޯ އެހެން މީހުނީ ގަމާރުންނޭ ކެކެކެކެ. ބަލަ ޔާމީން އެކައުންޓަށް ޖަމާކުރި ކަމަށް ކިޔާ ފައިސާ ، ޑޮލަރު، ގެ ކޮންމެ ނޫޓެއް ގަ ހިޔާނާތުގެ ނުވަތަ އެމްއެމްޕީއާރުސީ ޖަހާފަ ހުރީތޯ ހުކުމް ކޮށްފަ އެހުރީ؟ ތި ފެޅެނީ ދެން ދާނީ ފަޅައިގެން އިންޝާ ﷲ،\nމެއި 15, 2021 12:28\nސާބަހޭ މޫސަަސިރާޖް ތީ އިޚްލާސްތެރި ތެދުވެރިއެއް ތިގޮތުގައި ކުރިޔަށްދާ ތެދުވެރިންނަށް ހެޔޮ ރަނގަޅު ގޮތްތައް އަބަދުވެސް ﷲ މެދުވެރިކުރައްވާނެ\nމެއި 15, 2021 12:40\nއެހެންމީހުނަށްދިނީމަޚިޔާނާތުގެފައިސާ ތިމާއަށްލިބުނުތަކެއްޗަކީ (ދިޔާތަކެތިއެޅިދަބަހުންލިބުނު) އެއީ ހަލާގޮތުގައަދީބުހޯދިތަކެތި ދުފާއެއްޗިއްސޭނުކިޔާ! ތިމާއަށްލިބުނީޙަލާލުތަކެތިނަމަ ރައީސްޔާމީނު މިހާރުންމިހާރަށް މިނިވަންކުރަންޖެހޭނެ! ސަބަބަކީ ލޯންޑަރކުރެއްވިކަމަށް ދައުވާކޮށްހުކުމްކުރިފައިސާ މިހާރުވެސްހުރީ ސަރުކާރުގެބާރުގެދަށުގަ ވީމާ ކޯޓަކުންއެފައިސާއަކީ ޚިޔާނާތުންހޯދާފަވާފައިސާކަމަށް ކަނޑައަޅާފަނުވާއިރު އަދި އެސްއޯއެފްގެއެކައުންޓުތަކުގަހުރީ ޚިޔާނާތުގެފައިސާކަމަށް އެއްވެސްކޯޓަކުންކަނޑައަޅާފާނުވާއިރު ފާސިގެއްގެހެކިބަހަށް(މަގާމެއްގެދަހިވެތިކަމުގަ) ކުރިހުކުމަކަށްވާތީ މިހާރުންމިހާރަށް ރައީސްޔާމީނު މިނިވަންކުރަންގޮވާލަން! އޭމީސްތަކުންނޭ! ޖަވާބުދާރީވާންޖެހޭ ދުވަހާމެދުބިރުވެތިވާށެވެ.\nމެއި 15, 2021 12:47\nސިރާޖަށް ދޭިނީ އޭނަގެ މުސާރަ ސްލިޕުގަ ޖަހާފަ އިން ފައިސާތަ. ސިރާޖަށްވީމަ އެއް އެކައުންޓަކުން ނަގާފަ ވަގުދައިސާއާ ސައްހަ ފައިސާވަކިވޭ. އެކަމަކު ރައީސް ޔާމީން އެކައުނޓަށް އެސްއޯ އެފްގެ ޗެކެއް ޖަމާވުމާއކު އަމިެްލަފައިސާއާ މިކްސްވެ މުޅި އެކައުންޓް ތަޣައްޔަރުވެއްޖެ. އެއްމިލިއަން ނަގާ ސަރުކާރު އެކައުންޓަކަށް ޓްރާންސްފަރ ކުރުމުންވެސް އެތަޣައްޔަރުކަން ނުފިލިއޯ!!! އަޅެ އަނިޔާވެރިކަން ތިވަރު ބޮޑެއްނޫންތައަޅޭ. ކަލަެމެން ނިކަން ހެއްދެވި ފަރާތަަަް ބިރުވެތިވެބަލަ. އެތައް ބައެއްގެ ބަދު ދުއާއަާް ބިރުވެތިވެބަލަ. އަނިޔާ ލިބިފައިވާ މީހާގެ ދުއާ ﷲ ތައާލާ އިޖާބަކުރެއްވުން އަވަސްވާނެކަން ހަނދާން ކޮށްބަލަ!!!\nމެއި 15, 2021 12:48\nޚިޔާނާތުގެ ފައިސާގެ ނޫޓުތަކުގެ ޑިޒައިން، ސައިޒް މިކަހަލަ ކޮންމެސް އެހެން ނޫޓުތަކާއި ތަފާތު ގޮތްތަކެއް ވާކަމަށް މިހާރު ޤަބޫލުކުވެނީ. އެންމެންވެސް މިބުނަނީ ތިމްނަމެންނަށް ލިބުނީ އެފައިސާއެއްނޫނޭ. ގައިމު ވަކިކުރަން އެނގޭތީ ދޯ އެހެން އެބުނަނީ. ފައިސާ ނެގިމީހާ އެފައިސާ ނަގައިގެން ހުރިހާ ޚަރަދެއްކުރީ އެންމެނަށް. ޚިޔާނާތުގެ ފައިސާގެ ނޫޓު ދެނެގަންނާނެ ގޮތް އަޅުގަނޑުމެންނަށްވެސް އަންގާލަދެއްވުން އެދެން. އެކަކުއަތުން އަނެކަކުއަތުން އައިސް މިހިސާބައްވެސް އަތުވެދާނެތީ.\nއަރަތެއްމީ. އަދީބު އަތުގައިހުރީ ވައްކަންކޮށްގެން ނަގާފައިހުރިފައިސާ. މައިންބަފައިންގެ މުދަލުން ވާރުތަވެގެން ލިބުނު އެންމެ ލާރިއެއްނެތް. އެކަމަކު ސިރާޖާއި ޝަމީމަށް ލިބުނީ ޙައްގު ގޮތުގައި އަދީބު ގެ ފައިސާ. އަދީބަކީ މީހަކަށް ސައިތައްޓެއް ދެވޭނެ ވަރުނެތް މީހެއް. މުޅިންވެސް ވަގުފައިސާ ގެންގުޅު މީހަކު ރަގަޅު ފައިސާ މި ސިރާޖާއި ޝަމީމަށް ދެވުނުގޮތެއް ބަލަންވެސް ތަޙުޤީޤެއް ތިޔަ މަޖިލީހުން ހިންގަބަލަ. މިލިއަނުން ފައިސާ ނަގައިގެން އެއީ ސައްޙަ ފައިސާއޭ ބުން ލިސްޓްގައި ހިމަނާފައި ނެތަސް އެއީ ވަގުފައިސާކަން ތިދެމީހުންނަށް ރަގަޅަށް އެގިތިބެ ވަކީލުކަން ކޮށްދިނީވެސް ވަރަށް ބައިވަރު މިލިއަނުން ވަގުރުފިޔާ ނަގައިގެން.\nއެހެން މީހުނަށް އަދީބު ދިން ފައިސާގަވެސް " މިއީ ހިޔާނާތުގެ ފައިސާ" މިހެން ލިޔެފައެއް ނެތް. އެ ދުވަސްވަރު އެއްވެސް ކަމެއްގައި އަދީބު އަތުން ފައިސާ ނަގާފައިވާނަމަ އެއީ ހިޔާނާތުގެ ފައިސާ ކަމަށް ބެލުމުގެ ފުރުޞަތު އޮންނާނެ.\nއަދީބު އައް ވަކާލާތު ކޮއްދެނީ ހިލޭސާބަހައް.\nމެއި 15, 2021 13:49\nއަދީބަކީ މަކަރުވެރިއެއް ފާޑެއްގެ ސިޔާސީފަންޏެއް އޭރު އޭނާވަރެއްނެތިގެން ފެންނަހާބަޔަކަށް ގޯސްކަންކަން ކުރުމަށާ ނުވީތާކުން ފިލްމުކުޅޭ ޅަކުދިންނަށްވެސް އެތައްލައްކަޔަކުން އޭނަގެލާރި ކަމަށް ހަދައިގެން އެމްއެމްޕީއާރުސީގެ ފައިސާބެހީ ދެން ވަކީލުންނަށްނުދީހުންނާނެތަ\nމެއި 15, 2021 14:01\nކޮންމެ މީހަކަށްވެސް އަދީބު ފައިސާދިނީ އެމީހަކު ކުރި މަސައްކަތަށް ވީމާ ޚިޔާނާތްތެރި އެކަކުވެސް ނުހުންނާނެ.\nހާމާން: ފިރްޢަވްނުގެ ވަޒީރަކަށް އުޅުނަސް އޭނާގެ ނުބައި ޖަރީމާ ތަކުގަ ބައިވެރިނުވަން\nމެއި 15, 2021 14:21\nމީ ވ ވައި މީހެއް\nވ ވ ވ ވައި މޭހެއް\nބަލަ މިހިރަ ފެންނަ ރޯނު އެދުރު ގަމާރާ ފައިސާގަ ލިޔެފަހުރޭތަ މީ ހިޔާނާތްތެރިވިފައިސާއޭ ނޫނީ މީ ވަގަށްނެގި ފައިސާއޭ އެހެން ލިޔެފަހުންނަނަމަ ކަލޭ ބަރީއަވީސް އަދީބު ދައުލަތުގެ ފައިސާ ވަގަށްނަގައިގެން އެ ކަލޭމެނަށް ދިނީމަ އެވަނީކޮން ފައިސާއަކަށްތަ؟ އަދީބަކީ މަހުޖަނެއްތަ؟ ލާދީނީ އެމްޑީޕީ ވީމަ ހިޔާނާތައްނުވެފަ އެހެންބަޔަކުވީމަ ހިޔާނާތަށްވާ ގޮތެއް ނުވިސްނޭ ލާދީނީ އެމްޑީޕީ އަޑީގަ އޮވެގެން އަދީބުލައްޗާ ހުރިހާ ޖަރީމާއެއް ހިންގީ މީ ވަރަށް ސާފުކަމެއް ޔާމީނު ވެރިކަމުން ނުބޭލިގެން ފުރާނަ ދުއްވާލައިގެންވެސް ވެރިކަމުން ބޭލުމަށް ހުރިހާ ޖަރީމާއެއްހިންގީ ލާދީނީ އެމްޑީޕީ އަޑީގަ އޮވެގެން އެއީ ވަރަށް ސާފުކަމެއް\nމެއި 16, 2021 04:44\nކެމްޕެއިންކުރަން ޙަރަދުކުރިކަމައްވޭ ވ.ސާފު ހިލޭސާބަހައްތޯ ވަކީލުކަންކުރީ\nމެއި 16, 2021 04:45\nދިޔާތަކެތި އޯ ، ހުސް ވަގުން


ނަޝީދަށް ދިން ހަމަލާއާ ގުޅިގެން ހައްޔަރު ކުރި އިތުރު މީހެއްގެ ވަނަވަރު އާންމުކޮށްފި | Sandhaanu\nނަޝީދަށް ދިން ހަމަލާއާ ގުޅިގެން ހައްޔަރު ކުރި އިތުރު މީހެއްގެ ވަނަވަރު އާންމުކޮށްފި\nޖޫން 30, 2021\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދަށް އަމާޒު ކޮށް ދިން ބޮމުގެ ހަމަލާ އާއި ގުޅިގެން ހައްޔަރުކުރި އިތުރު މީހެއްގެ ވަނަވަރު ފުލުހުން ހާމަ ކޮށްފި އެވެ.\nފުލުހުން މިއަދު ބުނީ މި ހަމަލާއާ ގުޅިގެން އިތުރަށް ހައްޔަރުކުރި މީހަކީ ނ. މަނަދޫ، ނޫރީގެ، އަލީ ހައިޝަމް 27، އެވެ.\nހައިޝަމް ހައްޔަރުކޮށް އޭނާގެ ބަންދަށް ފުލުހުން މިހާރު ވަނީ ދެވަނަ ފަހަރަށް މުއްދަތު ޖަހާފަ އެވެ. އެގޮތުން ދެ ވަނަފަހަރަށް މިދިޔަ އާދިއްތަ ދުވަހު އޭނާގެ މަށްޗަށް ވަނީ 15 ދުވަހުގެ ބަންދުގެ މުއްދަތެއް ޖަހައިދީފައެވެ.\nނަޝިދަށް ދިން ހަމަލާއާއި ގުޅިގެން ފުލުހުން ފަސްވަނަ މީހަކު ހައްޔަރު ކޮށްފައިވާ ކަން އެންމެ ފުރަތަމަ ހާމަކުރީ މި މަހުގެ ހަވަނަ ދުވަހު އެވެ. އެކަމަކު އެ ދުވަހު ފުލުހުން ހައިޝަމްގެ ވަނަވަރު އާންމު ކޮށްފައެއް ނުވެ އެވެ.\nރައީސް ނަޝީދަށް މެއި ހައެއްގައި ދިން ހަމަލާ އާއި ގުޅިގެން ހައްޔަރުކޮށް، ފުލުހުން މީގެ ކުރިން އާންމުކޮށްފައިވަނީ ހަތަރު މީހުންގެ ވަނަވަރެވެ. އެ ހަތަރު މީހުންނަކީ ވ. ތިނަދޫ ލަކީ، އަދުހަމް އަހްމަދު 25، އާއި، މއ. ފޭރުގެ، މުޖާޒް އަހުމަދު 21، އާއި، ގއ. ކޮނޑޭ ފޮޅޭމާ، ތަހުމީން އަހްމަދު 32، ގެ އިތުރުން ލ. ގަން ދުންފިނިއުފާ، އަހްމަދު ފާތިހް 23، އެވެ.\nފުލުހުން ބުނީ މުޖާޒު އަހުމަދުއާއި ތަހުމީހު އަހުމަދު އަދި އަދުހަމް އަހުމަދު ރަޝީދުގެ ބަންދަށް އިތުރު 30 ދުވަހުގެ ބަންދުގެ މުއްދަތު މި މަހު 22 ވަނަ ދުވަހު ޖަހައިދީފައިވާ ކަމަށެވެ.\nއަދި މި މައްސަލައިގައި ހައްޔަރުކުރި އަހުމަދު ފާތިހު ބަންދަށް މިމަހު 20 ވަނަ ދުވަހު 15 ދުވަސް ޖަހައިދިފައިވާ ކަމަށް ވެސް ފުލުހުން ބުނެއެވެ.\nފުލުހުން ބުނާ ގޮތުގައި ހަމަލާއާއި ގުޅިގެން ހައްޔަރުކޮށް، ވަނަވަރު އާންމުކޮށްފައިވާ ފަސް މީހުންނަކީ ވެސް ހަރުކަށި ފިކުރުގެ މީހުންނެވެ.\nނަޝިދަށް ދިން ހަމަލާ އާއި ގުޅިގެން އިތުރު މީހެއްގެ މައްސަލަ ބަލަމުންދާ ކަމަށް ރައީސް އިބްރާހީމް މުހައްމަދު ސާލިހް ވެސް އިއްޔެ ވަނީ ވިދާޅުވެފަ އެވެ. އަދި އެ އަށް މީހުންގެ ތެރެއިން ހަތަރު މީހަކަށް ވަރަށް އަވަހަށް ދައުވާ ކުރާނެ ކަމަށްވެސް ރައީސް ވަނީ ވިދާޅުވެފަ އެވެ.\nމިހާރު ކަނޑައަޅާފައިވާ އެންމެ ކުޑަ މުސާރަ ކުޑަ ކުރުމަކީ ރައްޔިތުންނަށް ދެވޭ އަނިޔާއެއް\nރާއްޖެ ފަހަލަ ސަޢީދު - އޮކްޓޯބަރ 22, 2021 0\nވަޒީފާ އަދާކުރާފަރާތްތަކަށް ދެންޖެހޭ އެންމެ ކުޑަ މުސާރަ ކަނޑައެޅުމަށްޓަކައި ދުވަސްތަކެއް ވަންދެން އެތަކެއް ދިރާސާއަކާއި އެތަކެއް މަޝްވަރާއެއް ކުރުމަށްފަހު އެންމެ ކުޑަ މުސާރަ ވަނީ ކަނޑައަޅާފައެވެ. އެހެނަސް މަޓީ އާއި މަސީ އިން...\nރާއްޖެ އޯކޭ ޒާހިރު - އޮކްޓޯބަރ 22, 2021 0\nދިވެހިން ދިވެހިންގެ ޤައުމުގެ ދިފާޢުގައި ނުކުންނަނީއެވެ. ދިވެހިންނަކީ ޒުވާބު ކުރިއަސް، އަރާރުން ވިއަސް، ދެބަސްވިއަސް، ތިމާ ސަޕޯޓުކުރާ ފިކުރު ތަފާތުވިއަސް ދިވެހިންގެ ދީން، އިސްލާމްދީނާއި ޤައުމު ދިފާޢުކުރުމުގައި އެއްމާބަނޑު ދެބެންފަދަ އެކުވެރި އަޚުންތަކެކެވެ. ދިވެހި...\nޓްއާ ގައިޑެއްކަމަށް ބުނެ ފަތުރުވެރިންގެ ފައިސާތަކެއް ވަގަށް ނަގައިފި\nރާއްޖެ އަހުމަދު ނަސީރު - އޮކްޓޯބަރ 21, 2021 0\nޓުއާ ގައިޑެއްކަމަށް ހެދިގެން ފަތުރުވެރިއެއްގެ ފައިސާ ވަގަށްނެގި މީހަކު ފުލުހުން ހޯދަން ފަށައިފިއެވެ. ފުލުހުން ވަނީ މައްސަލައިގައި ތުހުމަތު ކުރެވޭ މީހާގެ ފޮޓޯއެއް އާންމުކޮށްފައެވެ. ފުލުހުން ބުނީ މިހާތަނަށް ކުރި މަސައްކަތުން އެއީ ކާކުކަން ދެނެގަނެވިފައި...


Engireysi Vilaaiy rasmeekoh EU in vaki vejje\nއިނގިރޭސިވިލާތް ޔޫރަޕް ދޫކޮށް އާ މިސްރާބަކަށް ދާއިރު ކުރިމަތީގައި އޮތީ އެކަނިވެރިކަން\nއިނގިރޭސިން އެދެނީ ޔޫރަޕަށް ބަރޯސާ ނުވާ އިގުތިސޯދަކަށެވެ. އަމިއްލަ މިނިވަން ކާމާއި އިހުތިޔާރުގައި ގައުމީ ނިންމުންތައް ނިންމުމަށެވެ. އީޔޫއިން ވަކިވެ އަމިއްލަ ގަވާއިދުތަކަށް އަމަލު ކުރަން ފެށުމަށެވެ. ބްރެކްސިޓް – އިނގިރޭސިވިލާތް ޔޫރަޕިއަން ޔޫނިއަނުން ވަކިވުމަށް އިޝާރާތް ކުރެވޭ އާންމު ލަފުޒަކީ މިއީ އެވެ.\nއިނގިރޭސިވިލާތް ރަސްމީކޮށް އީޔޫއިން ވަކިވެއްޖެ އެވެ. އިނގިރޭސިން ދެކޭ ގޮތުގައި މި ލިބުނީ ވަރަށް ބޮޑު މިނިވަން ކަމެކެވެ. އެހެން ނަމަވެސް، ގައުމު ހިންގުމުގައި ޒަރޫރީ ކިތަންމެ ކަމެއްގައި ޔޫރަޕަށް ބަރޯސާވާން ޖެހެ އެވެ.\nޔޫރަޕިއަން ޔޫނިއަންގެ ގަވާއިދުކަތަށް އަމަލު ކުރުން އިނގިރޭސިންނަށް ލާޒިމު ނޫން ނަމަވެސް، ވިޔަފާރި އާއި ދަތުރުފަތުރު ކުރުން އަދި ސަލާމަތީ އެއްބާރުލުންތަކުގައި، އެކުގައި މަސައްކަތް ކުރެވޭނެ ނިޒާމަކަށް އޮތީ ބޭނުން ޖެހިފަ އެވެ. ބެލެވޭ ގޮތުގައި މި ކަންކަމުގައި ވަކި މިންގަނޑަކުން ބޭރަށް ދިއުމަކީ އިނގިރޭސިވިލާތަށް އަދިވެސް ފުރިހަމަ އިހުތިޔާރު އޮތް ކަންކަމެއް ނޫނެވެ.\nޔޫރޯޓަނަލް ޓާމިނަލަށް ލޮރީއެއް ވަދެގެން ދާއިރު ފްރާންސް ކަސްޓަމް އޮފިސަރުން ބަލަހައްޓައިގެން\nއިޔޫއިން ވަކިވުމަކީ އިނގިރޭސިންނަށް ކަމުދާކަމެއްތޯ ބެލުމަށް އާންމު ވޯޓެއް ނަގާފައި ވަނީ 2016 ގަ އެވެ. އެއަށް ފަހު ވޯޓުގައި ރަސްމީ ސިފަ ނުޖެހި ތިން އަހަރު ވަނީ ފާއިތުވެފަ އެވެ. އިނގިރޭސިވިލާތް ރަސްމީކޮށް ޔޫރަޕުން ވަކިވީ ޖެނުއަރީ 31، 2019 ގަ އެވެ.\nއިނގިރޭސިންނަށް މިލިބުނު މިނިވަންކަމުގެ ފަހަތުގައި އެކަނިވެރިކަން ވެސް އެބަ އޮތެވެ. އެތައް ޒަމާނެއް ވަންދެން އެކުގައި މުއާމަލާތް ކުރެވުނު ބައިވެރިން ދޫކޮށް އާންމު ހާލަތަށް ރުޖޫއަވުމަށް އިނގިރޭސިން ބުރަ މަސައްކަތްތަކެއް ކުރަން ޖެހޭނެ ކަމަށް މަސްރަހު ދިރާސާ ކުރާ މީހުން ބުނެ އެވެ.


Burevimaagey Zaahir avahaaravejje\nދިވެހި ދައުލަތަށް ވަރަށް ގިނަ ހިދުމަތްތައް ކުރެއްވި ނިޝާން އިއްޒުއްދީންގެ އިއްޒަތުގެ ވެރިޔާ، ހ. ބުރެވިމާގޭ މުހައްމަދު ޒާހިރު އަވާހަރަވެއްޖެ އެވެ. ރޭގެ ވަގުތެއްގައި ޒާހިރު އަވަހާރަވީ އުމުރުފުޅުން 92 އަހަރުގައި އައިޖީއެމް ހޮސްޕިޓަލުގަ އެވެ.\nދިގު ޒާހިރުގެ ނަމުގައި މަޝްހޫރުވެ ވަޑައިގެންފައިވާ ޒާހިރު އައިޖީއެމްއެޗްގައި އެޑްމިޓް ކުރީ މިދިއަ ބުރާސްފަތި ދުވަހު އެ މަނިކުފާނުގެ އާލާސްކަންފުޅު ބޮޑުވެގެނެވެ.\nޒާހިރު ވަނީ 63 އަހަރަށް ވުރެ ދިގު މުއްދަތެއްގައި ދިވެހި ސަރުކާރަށް ހިދުމަތް ކުރައްވާ ސަރުކާރުގެ ވަރަށް އިސްމަ ގާމުތަކެއް ފުރުއްވާފަ އެވެ.\nއޭގެ ތެރޭގައި މަޙްކަމަތުއް ދާހިލިއްޔާގެ ކާތިބުކަމާ ވަޒީރުލްއައުޒަމްގެ ހާއްސަ ސެކްރެޓަރީ ކަމާއި، ވަޒީރުންގެ މަޖިލީހުގެ ސެކްރެޓަރީ ކަމާއި، ޓެލެކޮމިއުނިކޭޝަން ޑިޕާޓްމަންޓްގެ ވެރިޔާކަމާއި، ކަސްޓަމްސްގެ ވެރިޔާކަން ހިމެނެ އެވެ. އަދި ރައީސް އިބްރާހީމް ނާސިރު ޕްރައިވެޓް ސެކްރެޓަރީ ކަމާއި ރައީސް މައުމޫންގެ ވެރިކަމުގައި ފިޝަރީޒްގެ ނައިބުކަމާއި ޕްރިންސިޕަލް ކަލެކްޓާ އޮފް ކަސްޓަމްސްގެ މަގާމާއި، މިނިސްޓާ އޮފް ސްޓޭޓް ކަމުގެ މަގާމާއި، ދައުލަތަށް ގިނަ ދުވަހު ޚިދްމަތް ކުރެއްވި ޢިއްޒަތްތެރިއެއްގެ މަގާމު ވެސް ފުރުއްވެވި އެވެ.\nއެމްޖީ ފުޑް ކޮންޓްރޯލް ޑިޕާޓްމަންޓުގެ ފުޑް ކޮންޓްރޯލާ ކަމާއި ވައިލެޓް ފެހި ހޮސްޕިޓަލްގެ މެނޭޖަރު ކަމާއި ޝިޕިން ޑިޕާޓްމަންޓުގެ މެނޭޖަރު ކަމާއި ރަޖިސްޓްރޭޝަން ޑިވިޒަންގެ ވަކީލު ކަމާއި ތިން އަތޮޅެއްގެ އަތޮޅުވެރިކަން ހިމެނެ އެވެ.\nޒާހިރަކީ، ރައްޔިތުންގެ މަޖިލީހުގެ ފުވައްމުލަކު މެންބަރުކަމާއި، ޅ. އަތޮޅުގެ މެންބަރުކަމާއި، ތ. އަޮޅުގެ މެންބަރުކަން ވެސް ކުރެއްވި ބޭފުޅެކެވެ. ދިވެހި ސިވިލް ސާވިސްގެ ޤާނޫނުގެ ދަށުން ސަރުކާރުގެ ވަޒީފާއިން ވަކިވެވަޑައިގެންނެވި ބޭފުޅުންގެ ތެރެއިން 50 އަހަރަށްވުރެ ދިގު މުއްދަތެއްގައި ސަރުކާރަށް ހިދްމަތް ކުރައްވާފައިވާ ބޭފުޅުންނަށް ދެއްވި ޝަރަފުގެ ހަނދާނީ ފިލާ ވެސް މުޙައްމަދު ޒާހިރަށް ވަނީ ލިބިވަޑައިގެންފަ އެވެ.\nރާއްޖެއަށް ޕާޓީ ނިޒާމް ތައާރަފުވުމަށްފަހު ޕާޓީތަކުގެ މެދުގައި ވާހަކަ ދެއްކުމަށް ރައީސް މައުމޫން ނިންމެވުމަށްފަހު ޕާޓީ ޓޯކްސްގެ ވިލަރެސް ވެރިޔާއަކަށް ހަމަޖެއްސެވީވެސް ޒާހިރެވެ.\nޒާހިރު އަވާހަރަވިއިރު, އަނބިކަނބަލަކާއި ހަތް ބޭފުޅުން ދުނިޔޭގައި އެބަތިއްބެވި އެވެ.


ޖުވެނައިލް ކޯޓުގައި ކުރިޔަށް ގެންދާ ޝަރިޢަތްތަކުގައި އޯޑިއޯ އަދި ވީޑިއޯ ކޮންފަރެންސިންގ މެދުވެރިކޮށް ބައިވެރިވުމާ ބެހޭ އުޞޫލު\nޖުވެނައިލް ކޯޓަށް ކުރެވޭ ޢާންމު ސުވާލު\nޖުވެނައިލް ކޯޓަކީ ކޮބާ؟\nޖުވެނައިލް ކޯޓަކީ، ކުށްކުރާކުދިންގެ ޢަދަދު މުޖުތަމަޢުގައި އިތުރުވެ އެކަމުގެ ސަބަބުން މުޖުތަމަޢަށް ކުރިމަތިވާންފެށި މައްސަލަތަކަށް ޙައްލެއްހޯދުމަށާއި، ކުޑަކުދިންކުރާ ކުށުގެ މައްސަލަތައް ބަލާނޭ ވަކި ނިޒާމެއް ހަމަޖައްސަންވާނެ ކަމުގައި، ކުޑަކުދިންގެ ޙައްޤުތައް ރައްކާތެރިކުރުމާބެހޭ ޤާނޫނު (ޤާނޫނު ނަންބަރު 91/9) ގެ 09 ވަނަ މާއްދާގައި ބަޔާންކުރެވިފައިވުމުން ، ކުޑަކުދިންކުރާ ކުށުގެ މައްސަލަތައް ބެލުމަށް ވަކިކޯޓެއް ހުންނަންޖެހޭ ކަމަށް ފެނިގެން 01 އޯގަސްޓް 1997 ގައި އުފެއްދި ކޯޓެކެވެ. 01 އޯގަސްޓް 1997 އިން ފެށިގެން، 21 އޮކްޓޯބަރ 2010 އާ ހަމައަށް ޖުވެނައިލް ކޯޓު ހިންގަމުން އައިސްފައިވަނީ، "ކުޑަކުދިންނާބެހޭ ކޯޓު" ގެ ނަމުގައެވެ. 21 އޮކްޓޯބަރ 2010 ގައި "ދިވެހިރާއްޖޭގެ ކޯޓުތަކުގެ ޤާނޫނު" ތަޞްދީޤު ކުރެވުމާއެކު، ކޯޓުގެ ނަން ޖުވެނައިލް ކޯޓަށް ބަދަލުވެގެން ދިއައީއެވެ.\nޖުވެނައިލް ކޯޓުގެ އިޚްތިޞާޞްއަކީ ކޮބާ؟\n"ދިވެހިރާއްޖޭގެ ކޯޓުތަކުގެ ޤާނޫނު" ގެ ޖަދުވަލު4ގައިވާ ގޮތުގެމަތިން، އެހެން ޤާނޫނަކުން ޖުވެނައިލް ކޯޓުގެ އިޚްތިޞާޞްގެ ތެރޭގައި ބެލޭނެކަމަށް ކަނޑައެޅިފައިވާ މައްސަލަތަކުގެ އިތުރަށް، ޤާނޫނުގައި ކުޑަކުދިން ކަމުގައި ބުނާ ކުދިން ކުރާ ކުށްކުށުގެ މައްސަލަތަކާއި، ކުށްކުށުގެ ތުހުމަތުގައި ބަންދުކުރެވޭ ކުޑަކުދިންގެ ބަންދުގެ މުއްދަތު އިތުރުކޮށްދިނުމަށް އެދި ހުށަހަޅާ މައްސަލަތައް ބެލުމުގެ އިޚްތިޞާޞް ސުޕީރިއަރ ކޯޓުތަކުގެ ތެރޭގައި ހިމެނޭ ޖުވެނައިލް ކޯޓަށް ލިބިގެންވެއެވެ.\nކޯޓަށް މައްސަލަ ހުށަހަޅަނީ ކިހިނެއް؟\nޖުވެނައިލް ކޯޓަށް މައްސަލަ ހުށަހެޅޭނީ، މޯލްޑިވްސް ޕޮލިސް ސަރވިސްއިން އެކުށާބެހޭ ތަޙުޤީޤެއް ކުރުމަށްފަހު، އެމައްސަލަ ޕްރޮސެކިއުޓަރ ޖެނެރަލްގެ އޮފީހަށް ފޮނުވައިގެން އެ އޮފީސް މެދުވެރިކޮށެވެ.\nކުޑަކުދިން ކުރާ ކުށުގެ މައްސަލަތަކުގައި ކޯޓަށް ވަކީލަކު ގެނެވިދާނެތަ؟\nކުޑަކުދިން ކުރާ ކުށުގެ މައްސަލަތަކުގައިވެސް ކޯޓަށް ވަކީލަކު ގެނެވިދާނެއެވެ.\nކޯޓުގައި ހިނގަމުންދާ ޝަރީޢަތެއް އަޑުއަހަން ބޭނުންނަމަ އެ ފުރުޞަޠު ލިބިދާނެތަ؟\nކުޑަކުދިންގެ މައްސަލަތަކަކީ ސިއްރު މައްސަލަތަކަކަށްވާތީ ކަނޑައެޅިފައިވާ ވަކިފަރާތްތަކަށް ފިއަވައި، އެހެން ފަރާތްތަކުން އެޝަރީޢަތް އަޑުއަހަން ވަނުމުގެ ފުރުޞަތެއް ނޯވެއެވެ.\nކުޑަކުދިންގެ މައްސަލަތަކުގައި ޝަރީޢަތުގެ މަޖިލީހަށް ޙާޟިރުވެވޭނީ ކޮންފަރާތްތަކަކަށް؟\nކުޑަކުދިންގެ މައްސަލަތަކުގައި ޝަރީޢަތުގެ މަޖިލީހަށް ކުއްޖާގެ މަޞްލަޙަތު ޙިމާޔަތް ކުރުމަށްޓަކައި ކުއްޖާއަށް ވާގިވެރިވެދޭނެ ފަރާތްތަކަށް ޙާޟިރުވެވޭނެއެވެ. މިގޮތުން، ކުއްޖާގެ ބެލެނިވެރިޔާ، ޖުވެނައިލް ޖަސްޓިސް ޔުނިޓުގެ ފަރާތުން، އަދި ކުއްޖާގެ ކައުންސިލަރުން ހިމެނެއެވެ.\nކުއްޖާގެ މަޞްލަޙަތުގައި ކޯޓަށް ޙާޟިރުވާ ފަރާތްތަކަށް ޝަރީޢަތުގެ މަޖިލީހުގައި ވާހަކަދެއްކިދާނެތަ؟\nކުއްޖާގެ މަޞްލަޙަތުގައި ބުނަން ބޭނުންވާ އެއްޗެއް ޤާޟީގެ އިޒުނައާއެކު ބުނެވިދާނެއެވެ.\nޤާނޫނުގައި ބޮޑެތި މީހުނަށް ކަނޑައެޅިފައިވާ އަދަބު 18 އަހަރު ނުފުރޭ ކުޑަކުދިންނަށްވެސް ދެވިދާނެތަ؟\n10 އަހަރުން މަތީގެ ކުޑަކުދިން ކުރާ ކުށްތަކަށް އަދަބު ދެވޭނެއެވެ. އަދި އެކުދިންގެ މައްޗަށް ކަނޑައެޅޭ އަދަބަކީވެސް ހަމަ ޤާނޫނުގައި އެކުށަކަށް ކަނޑައެޅިފައިވާ އަދަބެވެ. ނަމަވެސް ކުޑަކުދިންގެ މައްޗަށް ކަނޑައެޅެނީ، އެކުށަކަށް ޤާނޫނުގައި ކަނޑައަޅާފައިވާ އަދަބުގެ 3/2އެވެ. އަދި ކުށް ސާބިތުވާ 18 އަހަރުންދަށުގެ ކުދިން، އިޞްލާޙީ ޕްރޮގްރާމްތަކުގައި ބައިވެރި ކުރުމުގެ ފުރުޞަތުވެސް އޮވެއެވެ.\nކޯޓަށް ޙާޟިރުވުމުގެ އަމުރެއް ލިބިއްޖެނަމަ ހަދާނީ ކިހިނެއް؟\nއަމުރުގައި ކަނޑައަޅާފައިވާ ގަޑިއަށް ކޯޓަށް ޙާޟިރުވާނީއެވެ.\nޖުވެނައިލް ކޯޓަށް ހުށަހެޅިފައިވާ މައްސަލައެއް އަވަސް ކުރުމަށް ކުރެވޭނެ ކަމެއް އޮންނާނެތަ؟\nމައްސަލަ އަވަސްކުރުމަށްޓަކައި ކޯޓަށް އެއްބާރުލުން ދެވިދާނެއެވެ. މިގޮތުން މައްސަލަތަކަށް ގަޑިއަށް ޙާޟިރުމުވަށް ސަމާލުކަންދޭންވާނެއެވެ. ކުޑަކުދިންގެ މައްސަލަތަކަކީ، ހުރިހާ މަރުޙަލާތަކެއްގައިވެސް އަވަސް މައްސަލަތަކެއްގެ ގޮތުގައި ބަލަންޖެހޭ މައްސަލަތަކެކެވެ.\nކޯޓަށް މައްސަލަ ހުށަހެޅިފައިވަނިކޮށް، ރަށުން ބޭރަށް ދާންޖެހިއްޖެނަމަ، ހަދާނީ ކިހިނެއް؟\nއެފަދަކަމެއް މެދުވެރިވެއްޖެނަމަ، އެކަން ކޯޓަށް އަންގައި، ކޯޓުގެ ހުއްދަ ލިބިގެން ދެވިދާނެއެވެ.\nކޯޓުން މައްސަލަ ނިންމިގޮތާއިމެދު ހިތްހަމަ ނުޖެހޭނަމަ ހަދާނީ ކިހިނެއް؟\nމައްސަލަ އިސްތިއުނާފުކުރުމަށްޓަކައި، ހައިކޯޓަށް މައްސަލަ ހުށަހަޅާނީއެވެ. ހައިކޯޓަށް މައްސަލަ ހުށަހެޅުމަށްޓަކައި، ޝަރީޢަތް ނިމުނުގޮތުގެ ރިޕޯޓު ބޭނުންވާނެއެވެ.\nޝަރީޢަތް ނިމުނުގޮތުގެ ރިޕޯޓު ހޯދުމަށް ހަދާނީ ކިހިނެއް؟\nޝަރީޢަތް ނިމުނުގޮތުގެ ރިޕޯޓު ހޯދުމަށް އެދޭ ފޯމު ފުރިހަމަކުރުމަށްފަހު، ޖުވެނައިލް ކޯޓަށް ހުށަހެޅުމުން، ޢާއްމު ގޮތެއްގައި ކޯޓަށް ފޯމު ހުށަހަޅާތާ ލަސްވެގެން 07 ދުވަހުގެ ތެރޭގައި ރިޕޯޓު ދޫކުރާނެއެވެ. ޝަރީޢަތް ނިމުނުގޮތުގެ ރިޕޯޓު ހޯދުމަށް އެދޭ ފޯމު، ޖުވެނައިލް ކޯޓުގެ ކައުންޓަރުންނާއި، އަދި ޖުވެނައިލް ކޯޓުގެ ވެބްސައިޓުން ލިބެން ހުންނާނެއެވެ. ރިޕޯޓު ބަލާ ކޯޓަށް ޙާޟިރުވާއިރު -/20 ރުފިޔާގެ ރެވެނިއު ސްޓޭމްޕެއް ގެންނަންވާނެއެވެ.\nކޯޓުން ދޫކުރާ ރިޕޯޓާއެކު މައްސަލައިގާ ހުށަހެޅުނު ބަޔާންތައް ދޫކުރާނެތަ؟\nކޯޓުން ދޫކުރާ ރިޕޯޓާއެކު މައްސަލައިގާ ހުށަހެޅުނު ބަޔާންތައް ދޫކުރާނީ، އެކަމަށް އެދިފައިވާނަމައެވެ. އަދި މިގޮތުން ދޫކުރެވޭ ކޮންމެ ޞަފުޙާއަކަށް -/1 ރުފިޔާގެ ފީއެއް ނެގޭނެއެވެ.\nއިސްތިއުނާފުގެ މުއްދަތު ހަމަވުމަށްފަހު، ޝަރީޢަތް ނިމުނުގޮތުގެ ރިޕޯޓު ނަގާނަމަ، އިތުރު ފީއެއް ނަގާގޮތަށް ހަމަޖެހިފައިވޭތަ؟\nއިސްތިއުނާފުގެ މުއްދަތު ކަމުގައިވާ 90 ދުވަސް ހަމަވުމަށްފަހު، ދޫކުރާ ލިޔުމަކީ ދުވަސްވީ ލިޔުމެއްކަމަށް ބެލެވޭތީ އެފަދަ ލިޔުންތައް ދޫކުރާގޮތަށް ހަމަޖެހިފައިވަނީ، -/100 ރުފިޔާގެ ފީއެއް ނެގުމަށްފަހުގައެވެ. މީގެ އިތުރުން ދޫކުރެވޭ ލިޔުމުގައި ހިމެނޭ ފޮޓޯކޮޕީ ނަގާ ކޮންމެ ޞަފުޙާއަކަށް -/1 ރުފިޔާގެ ފީއެއް ނެގޭނެއެވެ.\nކޯޓަށް ޙާޞިރުވާ ފަރާތްތައް އަޅަންޖެހޭ ހެދުމާބެހޭ ގަވާއިދު\n1. ކޯޓަށް ޙާޟިރުވާ ފަރާތްތައް ކޯޓަށް ޙާޟިރުވާއިރު ކޯޓުގެ ހުރުމަތާއި އެކަށީގެންވާ ހެދުން އެޅުމަށް ސަމާލުކަން ދޭންވާނެއެވެ. މިގޮތުން، ކޯޓަށް ޙާޟިރުވާންޖެހޭ ފަރާތްތަކުން ކޯޓަށް ޙާޟިރުވާއިރު:\n(ހ) ކޯޓަށް ޙާޟިރުވާ ކޮންމެ ފަރާތެއްވެސް ހުންނަންވާނީ ކާކުކަން އެނގޭފަދަ ހެދުމެއް އަޅައިގެންނެވެ. މިގޮތުން، މޫނު ނިވާވާފަދަ ހެދުމެއް އެޅުމަކީ މަނާކަމެކެވެ.\n(ށ) ކޯޓަށް ޙާޟިރުވާ ފަރާތްތަކުން ނިވާކަން ކުޑަ ހެދުން، ކުރު ސޯޓު، ގިރުވާން ނުހުނަ ޓީޝާޓް، ޓްރެކްސޫޓް، އަދި އެކަށީގެންނުވާ ފަދަ ޢިބާރާތް ލިޔެފައި ހުންނަ ހެދުން އެޅުމަކީ މަނާކަމެކެވެ.\n(ނ) ކޯޓަށް ޙާޟިރުވާ ފަރާތްތައް އިސްލާމްދީނާ ޚިލާފު ޝިޢާރުތައް ރަމްޒުކޮށްދޭ ފަދަ ހުދެން ލުމަކީ، އަދި އެ ފަދަ ގަހާނާތައް ހަށިގަނޑުގެ އެއްވެސް ތަނެއްގައި އެޅުމަކީ މަނާކަމެކެވެ.\n(ރ) ކޯޓަށް ޙާޟިރުވުމަށް އެކަށީގެންނުވާކަމަށް ކޯޓުން އަންގާ ކޮންމެ ހެދުމެއް އެޅުމަކީ މަނާކަމެކެވެ.\n(ބ) ސަރުކާރުން ކަނޑައަޅާފައިވާ އެކި ޔުނީފޯމުގައި ތިބެންޖެހޭ ފަރާތްތަށް މި މާއްދާގެ (ށ) އިން އިސްތިސްނާވެއެވެ.\n2. އެއްވެސް ފަރާތަކުން، މި ގަވާއިދުގެ 1 ވަނަ މާއްދާއާ ޚިލާފުވެއްޖެނަމަ، އެ ފަރާތެއް ކޯޓަށް ވަނުން މަނާކުރަންވާނެއެވެ.


ހުޅުމާލޭގައި މިއަދު ރޯވި އަލިފާންގަނޑު އަދިވެސް ކޮންޓްރޯލް ނުވޭ | Jazeera\tހުޅުމާލޭގައި މިއަދު ރޯވި އަލިފާންގަނޑު އަދިވެސް ކޮންޓްރޯލް ނުވޭ - Jazeera\nހުޅުމާލޭގައި މިއަދު ރޯވި އަލިފާންގަނޑު އަދިވެސް ކޮންޓްރޯލް ނުވޭ\nޝަރޫނާ އަބްދުﷲ April 15, 2019 93 views0\nހުޅުމާލޭ ފެރީ ޓާމިނަލް ސަހަރައްދާއި ދިމާލަށް އޮންނަ ހުސްބިމުގައި މިއަދު މެންދުރު ރޯވި އަލިފާންގަނޑު އަދިވެސް އެއްކޮށް ކޮންޓްރޯލެއް ނުވެއެވެ.\nހުސްބިމުގައި ރޯވި އަލިފާންގަނޑު ވަރަށް ބޮޑަށް ކޮންޓްރޯލް ކުރެވިފައިވީނަމަވެސް އަދިވެސް އަލިފާންގަނޑު އެއްކޮށް ނިއްވައި ނުލެވޭ ކަމަށް އަދި އަލިފާންގަނޑު ދަނީ އިތުރަށް ރޯވަމުންކަމަށް މައުލޫމާތު ލިބެއެވެ.\nއަލިފާނުގެ އެ ހާދިސާގެ ރިޕޯޓް އެެމްއެެންޑީއެފްއަށް ލިބިފައިވަނި މިއަދު މެންދުރު 13:21 ގައި ކަމަށާއި އަލިފާން ރޯވެފައިވަނީ އެ ބިމުގައި ހުރި ވިނަތަކެއްގައި ކަމަށް އެމްއެންޑީއެފްއިން މައުލޫމާތު ދީފައިވެއެވެ.\nމިހާރު އާންމުންނަށް ނުވަދެވޭނެހެން ބަންދުކޮށްފައިވާ އެސަރަހައްދުން އަލިފާނުގެ އަސަރު އަދިވެސް ފެންނަމުންދާ ކަމަށާއި ވަރަށް ބޮޑަށް ދުން އަރާ މަންޒަރު ފެންނަކަމަށް މައުލޫމާތު ލިބިފައިވެއެވެ.\nއެމްއެންޑީއެފް އިން މިރޭ ވިދާޅުވީ، އެ ސަރަހައްދުގައި ރޯވި އަލިފާންގަނޑު ނިވިފައިވާކަމަށެވެ. ނަމަވެސް ހޫނުގެ ސަބަބުން އަދިވެސް ދުން އަރަމުންދާތީ ދޭތެރެ ދޭތެރެއިން ފެން ޖަހަމުން އަންނަކަމަށްވެސް ވިދާޅުވިއެވެ.\nމި ހާދިސާގައި އަލިފާން ރޯވެފައިވަނީ ހުސް ބިމުގައި ހުރި ވިނަތަކެއްގައެވެ. އަދި ހާދިސާ ހިނގަން މެދުވެރިވި ސަބަބެއް އަދި އެނގިފައެއް ނުވެއެވެ.\nއެމްއެންޑީއެފް އިން މިރޭ ވިދާޅުވީ، އެ ސަރަހައްދުގައި ރޯވި އަލިފާންގަނޑު ނިވިފައިވާކަމަށެވެ. ނަމަވެސް ހޫނުގެ ސަބަބުން އަދިވެސް ދުން އަރަމުންދާތީ ދޭތެރެ ދޭތެރެއިން އަންނަނީ ފެން ޖަހަމުން ކަމަށެވެ.


ބޯޕާލް ހާދިސާގައި ގެއްލުން ލިބުނު ފަރާތްތައް އަދިވެސް ވޭނާއި ނުރައްކަލުގައި — Ihavandhoo.com\nއިހަވަންދޫ ސުކޫލުގެ ރަންޔޫބީލް ގުނާނަ\nބޯޕާލް ހާދިސާގައި ގެއްލުން ލިބުނު ފަރާތްތައް އަދިވެސް ވޭނާއި ނުރައްކަލުގައި\n4 ޖެނުއަރީ 2015 1 މުހައްމަދު އަކްރަމް\nބޯޕާލް ކާރިސާގައި ނިޔާވިބައެއް މީހުންގެ ހަށިތައް.\nދުނިޔޭގައި މިހާތަނަށް ހިނގި އިންޑަސްޓްރިއަލް އެންމެ ބޮޑު އެކްސިޑެންޓަށް 30 އަހަރު ވާ އިރު އެ ހާދިސާ ކުރިމަތިވި ހިސާބުގަނޑުގައިވާ (އިންޑިޔާގެ ބޯޕާލްގެ) އާރިފް ނަގަރު އަވަށުގައި އިންސާނުންނަށް ވުރެ ގިނައީ ގެރިބަކަރި އެވެ. ވަށައިގެންވާ ކޮންމެ އެއްޗެއްގައި ވިހައިގެ މާއްދާ ހިމެނޭކަން ޖަނަވާރުތަކަށް ނޭނގުނަސް އެ ހިސާބުގަނޑުގައި އުޅޭ މީހުން ގޭގެ ބޭރުން ޔޫނިއަން ކާބައިޑް ފެކްޓަރީއާ ދިމާއަށް ނަޒަރު ހުއްޓާލާ އިރު ސިކުނޑި އަށް ވެރިވާނީ ވޭނީ ހަނދާންތަކެވެ.\nޑިސެމްބަރު 3، 1984 ގައި އެ (ޔޫނިއަން ކާބައިޑް) ފެކްޓަރީގެ ޓޭންކަކުން ނުކުން ގޭހުގައި އެތައް ހާސް ބަޔަކު ވަނީ މަރުވެފަ އެވެ. އާރިފް ނަގަރު އަވަށާއި ފެކްޓަރީ ކައިރީގައި ހުރި އެހެން އަވަށްތަކުގެ އެތައް ހާސް ބަޔަކު 40 ޓަނުގެ މެތީލް އައިސޮކަޔަނޭޓް ވިހައިގެ ދުމުގެ ތެރޭގައި ކޮށި އަރައިގެން މަރުވީ ވަރަށް ހިތްދަތި ގޮތަކަށެވެ.\nއަހަރެންގެ އަނގަ ތެރޭގައި ފޮނު ހެދެން ފެށި އަހަރެންގެ ދެ ލޯ ބޮޑުވެ ރަތްވި. އަހަރެން ހީކުރީ އަހަރެން މަރުވަނިއްޔޭ، ދެ ދަރިން މަރުވި ތަން ދުށް މިހާރު އުމުރުން 70 އަހަރުގެ ހާމިދު ހާން ބުންޏެވެ. އެ ހާދިސާގެ ފަހުން މިއަދާ ހަމައަށް ވެސް އޭނާ އަންނަނީ ތަފާތު ބަލިތަކަށް ފަރުވާކުރަމުންނެވެ. ގޭހުގެ އެކްސިޑެންޓް ކުރިމަތިވި އިރު ހާން އަކީ ދުވަހު މަސައްކަތްކޮށް އުޅުނު މީހެކެވެ. އެކަމަކު އެ ނުރައްކާތެރި ހާދިސާ އަށް ފަހު ގޭހުން ކުރި ނުބައި އަސަރާއި ވިހަ ވެފައިވާ ފެން ބޯން ޖެހުމުން އޭނާގެ ހަށިގަނޑުގައި ކަމެއް ކުރެވޭވަރުގެ ހަކަތައެއް ނެތެވެ. އެކްސިޑެންޓް ހިނގިތާ ފުރަތަމަ ތިން ދުވަހުގެ ތެރޭގައި 3،000 މީހުން މަރުވި ކަމަށް ސަރުކާރުން ބުނެ އެވެ. އެކަމަކު ކައުންސިލް އޮފް މެޑިކަލް ރިސާޗު (އައިސީއެމްއާރު) ގެ ތަފާސްހިސާބުން ދައްކާ ގޮތުގައި އެ މުއްދަތުގައި 8،000 އާއި 10،000 އާ ދެމެދުގެ އަދަދަކަށް މީހުން މަރުވެފައިވެ އެވެ.\nމީހުންތައް ދިޔައީ ވެއްޓެމުން. މަގުމައްޗަށް ވެއްޓި ތިބެ ހޮޑުލަމުން ދިޔަ، ހޭނެތެމުން ދިޔަ، ކުއްލި ޝޮކް ޖެހެމުން ދިޔަ، އެކްސިޑެންޓް ހިނގި އިރު ބޯޕާލްގެ އެންމެ ބޮޑު އެއް ހޮސްޕިޓަލްގެ މެޑިކަލް ސުޕްރިންޓެންޑެންޓެއްގެ ވަޒީފާގައި ހުންނެވި އަދި އައިސީއެމްއާރުގެ ދިރާސާގައި އިސް ދައުރެއް އަދާކުރެއްވި އެން. އާރު ބަހަންދާރީ ވިދާޅުވި އެވެ. ހާދިސާ އިން ސަލާމަތްވި މީހުން ބުނާ ގޮތުގައި އެކަމަށް 30 އަހަރު ފުރުން ފާހަގަކުރާ އިރު އެއީ ސަރުކާރާއި ބޮޑެތި ކުންފުނިތަކުގެ ފަރުވާކުޑަކަމުން އާންމުންނަށް ލިބުނު ގެއްލުމުގެ އަނިޔާ އަނެއްކާ ވެސް ބޮޑުކޮށްދޭނެ ކަމެކެވެ. ބޯޕާލްގައި ފެކްޓަރީ ހިންގި ޔުނިއަން ކާބައިޑް ކުންފުނި 1999 ގައި ޑޯ ކެމިކަލް އިން ވަނީ ގަނެފަ އެވެ. އެކަމަކު ޑޯ ކެމިކަލް އިން ބުނާ ގޮތުގައި އެކްސިޑެންޓާ ގުޅިގެން އެމީހުން ނަގަން ޖެހޭ ހުރިހާ ޒިންމާތަކެއް ކޯޓުން ބޭރުގައި ސަރުކާރާ އެކު 1989 ގައި ވެވުނު 470 މިލިއަން ޑޮލަރުގެ އެއްބަސްވުމުގެ ދަށުން އެމީހުން ވާނީ ނަގައިފަ އެވެ. ޑޯ ކެމިކަލް އިން ބުނީ ހާދިސާ އަށް 30 އަހަރު ވިޔަސް އެއީ ހިތި ހަނދާންތަކެއް އެކުލެވޭ ވަރަށް ހިތާމަވެރި ހާދިސާއެއް ކަމަށެވެ. އަދި އެ ހާދިސާގައި ގެއްލުން ލިބުނު މީހުންނަށް އެހީތެރިވުމަށާއި ސުލްހަވެރިކަމާ އެކު ކަންކަން ހަމަޖައްސަން ވަރަށް ރަނގަޅަށް މަސައްކަތްކޮށްފައިވާނެ ކަމަށް ވެސް އެކުންފުނިން ބުނެފައިވެ އެވެ. ޑޯ ކެމިކަލް އިން ދެކޭ ގޮތުގައި އެ ހާދިސާ އަކީ ބައެއްގެ ރޭވުމެކެވެ. އަދި ފެކްޓަރީ ހުރި ތަން މީގެ 15 އަހަރު ކުރިން ސަރުކާރުން ނަގާފައިވާ ކަމަށާއި އެތަނުގައި ހުރި ވިހަ ކުނިބުނިތައް ސާފުކުރުމަކީ ވެސް މިހާރު ސަރުކާރުގެ ޒިންމާއެއް ކަމަށް އެކުންފުނިން ބުނެފައިވެ އެވެ. މި އަހަރުގެ ކުރީކޮޅު އިންޑިއާގެ ތިމާވެއްޓާ ބެހޭ މިނިސްޓަރު ޖިރާމް ރަމޭޝް ފެކްޓަރީ ހުރި ތަނަށް ވަޑައިގެން އަތުން ވެލިކޮޅެއް ނަންގަވައި އަހަރެންގެ ސިއްހަތު އަދިވެސް ރަނގަޅު ކަމަށް ވިދާޅުވުމުން ވަރަށް ގިނަ ބަޔަކު ހިތްހަމަނުޖެހުނެވެ. ސަރުކާރަކަށް ނޭނގޭ މީހުންނަށް ކުރާނެ އަސަރެއް. އަހަރެމެންގެ ދަރިންނަށް ވަމުން ދާ ގޮތެއް އެމީހުންނަކަށް ނޭނގޭ، ސިކުނޑީގެ އުނިކަން ހުރި ހަ އަހަރުގެ ދަރިފުޅު އަރާލައިގެން ހުރި މަމްތާ ސެން ބުންޏެވެ. އެ ހާދިސާގެ ސަބަބުން އާންމު ސިއްހަތަށް ކުރަމުން ދާ އަސަރުތަކާ ބެހޭ ގޮތުން އައިސީއެމްއާރުން ކުރަމުން އައި ދިރާސާ 1994 ގައި ހުއްޓާލީ ސަރުކާރުގެ އެންގުމަށެވެ. އެ ދިރާސާގެ ގިނަ ބައިތައް ހާމަކޮށްފައެއް ވެސް ނުވެ އެވެ.\nވެރިންނަކަށް ނޭނގޭ ސިއްހީ ކަންތައްތަކެއް އެކަމަކު ހުރިހާ ކަމެއް ކޮންޓްރޯލްކުރަނީ އެމީހުން، ބަހަންދާރީ ވިދާޅުވި އެވެ. ގޭސް ލީކުވުމުން ގިނަ ދުވަހަށް ދެމިގެންދާ އަސަރުތައް ދެނެގަތުމަށް އެ ދިރާސާ ކުރިއަށް ގެންދިއުން ވަރަށް މުހިންމު. އެކްސިޑެންޓުން ސަލާމަތްވި މީހުންނަށް ސިއްހީ ތަފާތު މައްސަލަތައް ދަނީ ކުރިމަތިވަމުންނެވެ. އޭގެ ތެރޭގައި ކިޑްނީ އާއި ނޭވާ ލުމުގެ ނިޒާމާ ގުޅޭ ބަލިތަކާއި ކެންސަރުގެ މައްސަލަ ވެސް ބޮޑެވެ. އަދި އޭގެ ފަހުން ވިހޭ ކުދިންނަށް ވެސް ވިހަ ފެނާއި މައިމީހާގެ ވިހަ ކިރުގެ ސަބަބުން ކުރިމަތިވާ ގެއްލުންތައް ވެސް ކުޑައެއް ނޫނެވެ. އެ ހިސާބުގައި އުފަންވާ ކުދިން މިހާރު ވެސް އައިބެވެ. އަތާއި ފައިގެ އިނގިލިތައް އެއްވެފައި ތިބި ކުދިން އުޅެ އެވެ. ބޮޑުނުވާ ކުދިން އުޅެ އެވެ. ސިކުނޑީގެ މައްސަލަ ހުރި ކުދިން އުޅެ އެވެ. ގެއްލުން ލިބުނު މީހުންނަށް 1،000 އާއި 2،000 ޑޮލަރާ ދެމެދުގެ އަދަދެއް ސަރުކާރުން ވަނީ ބަދަލުގެ ގޮތުގައި ދީފަ އެވެ. އެކަމަކު ހާދިސާގެ ސަބަބުން ގިނަ ދުވަހަށް ދެމިގެންދާ ސިއްހީ މައްސަލަތަކަށް ހޭދަކޮށް އެ ފައިސާ އާންމުންގެ އަތުން ވަނީ ހުސްވެފަ އެވެ. އައިސީއެމްއާރުގެ ދިރާސާ އިން ދައްކާ ގޮތުގައި 1984 ގެ ފަހުން އެ ހާދިސާގެ ސަބަބުން ކުރިމަތިވި ތަފާތު މައްސަލަތަކުގައި 25،000 މީހުން މަރުވެފައިވެ އެވެ. ދިރާސާގެ ފަހުން ސަރުކާރު ނެރުނު ހިސާބުތަކުން ދައްކާ ގޮތުގައި އެކްސިޑެންޓްގެ ސަބަބުން 100،000 މީހުން ބަލިވެފައިވެ އެވެ. އަދި ވިހަ ވެފައިވާ ފެން ހުރި ސަރަހައްދުގައި 30،000 މީހުން ދިރިއުޅެ އެވެ.\nވެރިރަށުގެ ގޮތުގައި ބޯޕާލް ހިމެނޭ މަދުޔަ ޕްރަދޭޝް ސްޓޭޓުގެ ސަރުކާރުން ކުރިން އޮތީ ޔޫނިއަން ކާބައިޑް ފެކްޓަރީ ހިންގި ތަން އާންމުންނަށް ދައްކާލަން ހުޅުވާލާ ގޮތަށެވެ. އެއީ އެފަދަ ނުރައްކާތެރި ހާދިސާއެއް ކުރިމަތިވި ގޮތް ބަލަން ޝައުގުވެރިކަން ހުރި މީހުންނަށް އެ ފުރުސަތު ދިނުމަށްޓަކަ އެވެ. އެކަމަކު ހާދިސާގެ ސަބަބުން އެތައް ވޭނެއް ކުރިމަތިވި މީހުންގެ ރުޅިވެރިކަމާ ހެދި ސަރުކާރުގެ ނިންމުން ވަނީ އަނބުރާ ގެންގޮސްފަ އެވެ. އެކްސިޑެންޓާ ގުޅިގެން ޔޫނިއަން ކާބައިޑްގެ ވެރިންނާ ދެކޮޅަށް އިންޑިއާގެ ތަފާތު ކޯޓުތަކަށް މައްސަލަ ހުށަހަޅާފައިވެ އެވެ. އެކަމަކު ބޭރުގެ އިންވެސްޓަރުންނަށް އިންޑިއާ ހުޅުވާލަން ސަރުކާރުން މަސައްކަތް ކުރަމުން އަންނަ ދަނޑިވަޅުގައި އެ ކަހަލަ ގާނޫނީ ފިޔަވަޅެއް އެޅުން ދުރެވެ. ޑޯ އާއި ޔޫނިއަން ކާބައިޑަކީ އެމެރިކާގެ ކުންފުނިތައް، ވިހަ ގޭހުން ސަލާމަތްވުމަށްޓަކައި ދަރިފުޅު ގޮވައިގެން ދުވެފައި ދިޔަ މަގުމަތީގައި ދަރިފުޅު މަރުވި އެކަމަކު އެ ނުރައްކާތެރި ހާދިސާ އިން ސަލާމަތްވި އަފްރޯޒް ބީ ބުންޏެވެ. އަހަރެމެން ކަހަލަ ފަގީރުންނަށް އެމީހުންނާ ދެކޮޅަށް ކުރެވޭނެ އެއްވެސް ކަމެއް ނެތް.\nނޯޓް: މިއީ އޭއެފްޕީ އަށް ޔާސްމީހުން މުހިންދީން ލިއެފައިވާ ރިޕޯޓެއްގެ ތަރުޖަމާއެކެވެ.\n–4ޖެނުއަރީ 201500\nމައި ކަޕް 2019: މަރުގެ ގްރޫޕުން އެންވީކޭ ކުއާޓަރއަށް - 11 ޑިސެމްބަރު 2019\nމެޝިނަރީޒް ރަށަށް އެރުވިތާ ދެމަހާ ފޮއިދުވަސްވާއިރުވެސް ބަނދަރުގެ މަސައްކަތް ނުފެށިފަ - 11 ޑިސެމްބަރު 2019\nމަސްވެރިންގެ ޔޫނިއަންއިން ރަށުގެ އިޖުތިމާއީ ހަރަކާތްތަކަށް މާލީ އެހީދީފި - 10 ޑިސެމްބަރު 2019\nއިހަވަންދޫ ފުޓްބޯޅަދަނޑުގެ ސަބް ބޭސް ތައްޔާރުކުރުމުގެ މަސައްކަތް ކޮށްދޭނެ ފަރާތެއް ހޯދަނީ - 10 ޑިސެމްބަރު 2019\nހޯރަފުށިން އިހަވަންދޫއަށް މަސްތުވާތަކެތި އެތެރެކުރި ބަޔަކު ހައްޔަރުކޮށްފި - 10 ޑިސެމްބަރު 2019\nމައިކަޕް ފުޓުބޯޅަ މުބާރާތް ފެށިގެން ކުރިއަށް -7ޑިސެމްބަރު 2019\nކައިވެނި ކުރަން ޖެހޭނީ ވީހާވެސް ގިނަބަޔަކަށް އެނގޭނެހެން ފާޅުކަން ބޮޑުގޮތެއްގައި : ހުތުބާ - 29 ނޮވެމްބަރު 2019\nމިފަހަރުގެ މައިކަޕްގައިވެސް ވާދަކުރަނީ 12 ޓީމް - 28 ނޮވެމްބަރު 2019\nއިހަވަންދޫޑޮޓްކޮމް © 2019 • އަހަރެމެން • ފެހިހިޔަނި 3.5


Nasheed ah fenna huvafen bilaahakah hadhaanan: Gasim | Mihaaru\nޚަބަރު / މެމްބަރު ގާސިމް އިބްރާހިމް (މާމިގިލި)\nމާމިގިލީގައި ރޭ ބޭއްވި ޖަލްސާގައި ޖުމްހޫރީ ޕާޓީގެ ލީޑަރު ގާސިމް އިބްރާހިމާއި އެމަނިކުފާނުގެ އަނބިކަނބަލުން އައިޝާ މަޝްވަރާ ކުރައްވަނީ. --- ފޮޓޯ: ހުސެއިން ވަހީދު/ މިހާރު\n25 މާޗް 2019 - 08:31\nކުރީގެ ރައީސް މުހައްމަދު ނަޝީދަށް ފެނިވަޑައިގަންނަވާ ހުވަފެން ބިލާހަކަށް ހައްދަވާނެ ކަމަށް ޖުމްހޫރީ ޕާޓީގެ ލީޑަރު އަދި ރައްޔިތުންގެ މަޖިލިހުގެ ރައީސް ގާސިމް އިބްރާހިމް އދ. މާމިގިލީގައި ރޭ ވިދާޅުވެއްޖެ އެވެ.\nއަންނަ މަހުގެ ހަ ވަނަ ދުވަހު އޮންނަ ރައްޔިތުންގެ މަޖިލިހުގެ އިންތިހާބުގައި މާމިގިލި ދާއިރާ އަށް ތިން ވަނަ ދައުރަކަށް ކުރިމަތިލެއްވި ގާސިމްގެ ކެމްޕެއިން އިފުތިތާހު ކުރުމަށް މި ރަށުގައި ބޭއްވި ބޮޑު ޖަލްސާގައި އެމަނިކުފާނު ވިދާޅުވީ ނަޝީދު ދެކެވަޑައިގަންނަވާ ކަންކަން ހާސިލް ނުކުރެއްވޭނެ ކަމަށެވެ. އެކަމަކު، އެއްވެސް މީހަކާ ދޭތެރޭ ބަދަލުހިފުމުގެ ރޫހެއް ނުގެންގުޅުއްވާނެ ކަމަށް ގާސިމް ވިދާޅުވި އެވެ.\nމި ސަރުކާރު ހިންގާ ކޯލިޝަންގައި ހިމެނޭ ޖުމްހޫރީ ޕާޓީގެ ލީޑަރު ވިދާޅުވި ގޮތުގައި، މަޖިލިހުގެ އިންތިޚާބުގައި ސިޔާސީ ޕާޓީތަކުން އެއްބަސްވެފައިވާ ގޮތަށް، އެ ޕާޓީ އަށް 22 ގޮނޑި ދިނުމަށް ރައީސް އިބްރާހިމް މުހައްމަދު ސޯލިހް ބޭނުންފުޅުވި އެވެ. އެކަމަކު، އެ ފުރުސަތު ނަގާލީ ކޮން ބޭފުޅެއް ކަން ވިސްނިވަޑައިގެންފައިވާ ކަމަށް ގާސިމް ވިދާޅުވި އެވެ.\n"އަޅުގަނޑާ ދިމާ އަށް މީހަކު ކިތަންމެ ވަރަކަށް އެއްޗެހި ކިއެއް ކަމަކު، އަނެއް ދުވަހު އަނެއް ފަރާތަށް އެނބުރޭ އިރު، އަޅުގަނޑުމެންގެ ހިތަކު ނުހުންނާނެ އެކަމެއް. މިހާރު ވެސް އެކަހަލަ މަންޒަރު އެބަފެނޭ،" --- ގާސިމް\nއެކަމަކު، އެ ފުރުސަތު ޖުމްހޫރީ ޕާޓީ އަށް ނުދެއްވީ ކޮން ބޭފުޅެއް ކަމެއް ގާސިމް ވިދާޅެއް ނުވެ އެވެ. ބެލެވޭ ގޮތުގައި، ގާސިމް ބަހުގެ އެ ހޫނު ހަމަލާތައް މިފަހަރު ވެސް ދެއްވީ ސަރުކާރު ހިންގާ ކޯލިޝަންގެ މައި ޕާޓީ އެމްޑީޕީގެ ރައީސް ނަޝީދަށެވެ.\nއެކަމަކު، ގާސިމް ވިދާޅުވީ ރައީސް އިބްރާހިމް މުހައްމަދު ސޯލިހްގެ ވެރިކަން ދެމެހެއްޓުމަށް ކުރައްވަން ޖެހިވަޑައިގެންނެވި ކޮންމެ ކަމެއް ކުރައްވާނެ ކަމަށެވެ. އަދި ކުރީގައި ވެރިކަން ކުރެއްވި ބޭފުޅުން ހެއްދެވި މިސްޓޭކެއް، ރައީސް އިބްރާހިމް މުހައްމަދު ސޯލިހް ނުހައްދަވާނެ ކަމަށް ގާސިމް ވިދާޅުވި އެވެ.\nމާމިގިލީގައި ރޭ ބޭއްވި ޖަލްސާގައި ގާސިމް ވާހަކަފުޅު ދައްކަވަނީ. -- ފޮޓޯ ހުސެއިން ވަހީދު/މިހާރު\n"އަޑިއަޑިން ނާގަހަރުފަ ވިހަލާހެން މި ކަންކަން ދިޔަކަސް، ކަން ހިނގާ ގޮތް އެނގޭ،" ޖުމްހޫރީ ޕާޓީގެ ސްލޮޓްގައި ވަޒީރުކަމުގައި ތިއްބެވި ބައެއް ވަޒީރުންނާއި އެ ޕާޓީ ލީޑަޝިޕްގެ ބޭފުޅުން ބައިވެރިވެވަޑައިގެންނެވި ޖަލްސާގައި ގާސިމް ވިދާޅުވި އެވެ.\nއެމަނިކުފާނު ވިދާޅުވި ގޮތުގައި، މަޖިލިސް މެމްބަރެއްގެ ގޮތުގައި ހުންނަން އެންމެ ރަނގަޅީ ހުސްބުޅިއެއް ލީމަ ގަންނަ ކަހަލަ މީހުން ބާއޭ ހިތަށް އެރިޔަސް އެކަން އޮތީ އެހެނެއް ނޫނެވެ. އަދި މަޖިލިހުގައި ތިބެން ޖެހޭނީ މިލިއަނަރުން ކަމަށް ކުރިން ވިދާޅުވި، ވިދާޅުވުން ގާސިމް މިފަހަރު ވެސް ދިފާއު ކުރެއްވި އެވެ.\nސޯޝަލް މީޑިއާގައި ގާސިމަށް "ސޭޓު" ނުވަތަ "މަހުޖަނު" ފަދަ ނަންތައް ކިޔަމުންދާތީ އެކަމަށް ފާޑު ކިޔައި ގާސިމް ވިދާޅުވީ "އޭތި މީތި ކިޔައި" ބިލްބޯޑުތައް ހިފައިގެން ނުކުތަސް، އެންމެ "އިންޗިއެއް" ވެސް ފަހަތަށް ޖެހިވަޑައިނުގަންނަވާނެ ކަމަށެވެ. އަދި ސޯޝަލް މީޑިއާގައި އެމަނިކުފާނަށް ފާޑު ކިޔަމުން ދަނީ ހައެއްކަ މީހުންނަށް ބަޔަކު ފައިސާ ދީގެން ކަމަށް ވެސް ގާސިމް ތުހުމަތު ކުރެއްވި އެވެ.\nގާސިމް ވިދާޅުވީ އިގުތިސާދީ ވިޔަފާރިވެރިންނަކީ ގައުމުގެ ކުރިއެރުން ކަމަށާއި އެހަގީގަތް ދުނިޔެ ވެސް ގަބޫލުކުރާ ކަމަށެވެ. ނަޝީދަށް 2008 ގައި ވެރިކަމަށް ވަޑައިގަނެވުނީ އެމަނިކުފާނުގެ މަސައްކަތްޕުޅުކަން ފާހަގަ ކުރައްވައި ގާސިމް ވިދާޅުވީ އެކަން ހަނދާން ނެތިގެން މިއަދު 'ސޭޓު' އޭ ވިދާޅުވެ ނަޝީދު ވާހަކަފުޅު ދެއްކެވި އިރު، އެ ދުވަހު ވެސް އެއީ 'ސޭޓު'ކަން އެނގިވަޑައިނުގެންނެވި ކަމަށެވެ.\n"ވިޔަފާރިވެރިންގެ ތެރެއިން އަޅުގަނޑަށް އެކަނި އަމާޒުކޮށް މި އަންނަނީ (ފާޑުކިއުން). އެހެންތާ ވާނީ އަޅުގަނޑު ކެރިގެން ސާބިތު ކަމާ އެކީގައި ގޯހެއް ހަދާ ނަމަ، މި ހަދަނީ ގޯހެއް ކަމަށް ކޮންމެ ސަރުކާރެއް އޮތަސް ބުނަނީ،" ގިނަ އަދަދެއްގެ ބަޔަކު ބައިވެރިވި ޖަލްސާގައި ގާސިމް ވިދާޅުވި އެވެ.\nޖުމްހޫރީ ޕާޓީން މަޖިލިސް އިންތިހާބު ކެމްޕޭނަށް މާމިގިލީގައި ބޭއްވި ޖަލްސާ. -- ފޮޓޯ ހުސެން ވަހީދު/މިހާރު\nގާސިމް ވިދާޅުވީ އިހަށް ދުވަހު މިތުރުންގެ ގޮތުގައި ތިބި މީހުން މިއަދު ހަތުރުންނަށްވެ ހަތުރުންގެ ގޮތުގައި ތިއްބެވި ބޭފުޅުން މިއަދު މިތުރުންނަށް ވެފައި އޮތުމަކީ އިލާހީ ގާނޫނު ކަމަށެވެ.\n"އަޅުގަނޑާ ދިމާ އަށް މީހަކު ކިތަންމެ ވަރަކަށް އެއްޗެހި ކިއެއް ކަމަކު، އަނެއް ދުވަހު އަނެއް ފަރާތަށް އެނބުރޭ އިރު، އަޅުގަނޑުމެންގެ ހިތަކު ނުހުންނާނެ އެކަމެއް. މިހާރު ވެސް އެކަހަލަ މަންޒަރު އެބަފެނޭ،" މަޖިލިސް އިންތިހާބުގައި ޕީޕީއެމް/ކޮންގްރެސް ޕާޓީގެ ކެންޑިޑޭޓުންނަށް ތާއީދު ކުރައްވަން ނިންމެވި ނިންމެވުމާ ގުޅިގެން އަމާޒުވާ ފާޑު ކިޔުންތަކަށް ނުސީދާ ގޮތެއްގައި ރައްދު ދެއްވައި ގާސިމް ވިދާޅުވި އެވެ.\nއެމަނިކުފާނު ވިދާޅުވީ ގާނޫނު އަސާސީގައިވާ ހުދޫދުތަކުގެ ތެރެއިން ކަންތައްތައް ކުރުމުގެ ވިސްނުން ގެންގުޅެން ޖެހޭ ކަމަށާއި މީގެ ކުރިން ހިނގައިދިޔަ ކަންތައްތައް އިބުރަތެއްގެ ގޮތުގައި ބަލަން ޖެހޭނެ ކަމަށެވެ.\nރާއްޖޭގެ މިނިވަންކަމާއި އިސްތިގުލާލު ނަގާލުމަށްޓަކައި ބަޔަކު މަސައްކަތްކުރަމުންދާ ކަމަށާއި މި ކަންކަމާ މެދު ޒުވާނުން ހޭލުންތެރިވެ ތިބުމަކީ މުހިންމު ކަމެއް ކަމަށް ވެސް ވިދާޅުވި އެވެ.\nއިންތިހާބުގައި ގައުމު ސަލާމަތްކުރަން އެދޭނަމަ ރައްޔިތުން ވަރަށް ބޮޑަށް ވިސްނައިގެން ތިބެ ވޯޓް ދެއްވުމަށް ގާސިމް އެދިވަޑައިގެންނެވި އެވެ.\nނައިބު ރައީސް ފައިސަލާއި އަލީ ވަހީދުގެ ތައުރީފު ގާސިމަށް\nރޭގެ ޖަލްސާގައި ނައިބު ރައީސް އަދި ޖުމްހޫރީ ޕާޓީގެ ކައުންސިލް މެމްބަރު ފައިސަލް ނަސީމް ވިދާޅުވީ، ގާސިމަކީ އުފެދުމުގައި ވެސް އޯގާތެރި ހިތްޕުޅެއް ލިބިވަޑައިގެންފައިވާ ބޭފުޅެއް ކަމަށެވެ. ގާސިމްގެ މުވައްޒަފެއްގެ ގޮތުގައި ކުރިން މަސައްކަތްޕުޅު ކުރެއްވި ފައިސަލް ވިދާޅުވި ގޮތުގައި ގާސިމް ފަދަ ވަފާތެރި، އަމާނާތްތެރި ބޭފުޅުން ރައްޔިތުންގެ މަޖިލިހަށް ހޮވަން ޖެހޭ ކަމަށެވެ.\n"ހެޔޮ ބަދަލު ގެނައުމަށް، ރައްޔިތުންގެ އުންމީދުތައް ހޯދައިދިނުމަށް ގުރުބާން ނުކުރާ އެއްވެސް ކަމެއް ނެތް،" ޖަލުގެ އަނިޔާ އެންމެ ބޮޑަށް ތަހައްމަލު ކުރެއްވީ ގާސިމް ކަން ފާހަގަ ކުރައްވައި ފައިސަލް ވިދާޅުވި އެވެ.\nގާސިމްގެ ކެމްޕެއިން އިފުތިތާހު ކުރުމަށް މާމިގިލީގައި ރޭ ބޭއްވި ޖަލްސާގައި ނައިބު ރައީސް ފައިސަލާއި މަޖިލިސް އިންތިޚާބުގައި ދަގެނތި ދާއިރާ އަށް ވާދަކުރައްވާ ކުރީގެ ޑިފެންސް މިނިސްޓަރު ނާޒިމް ސަލާމް ކުރައްވަނީ.---ފޮޓޯ: ހުސައިން ވަހީދު/މިހާރު\nނައިބު ރައީސް ވަނީ ގާސިމްގެ މުދާތަކާއި އާއިލާ އަށް އެތައް ނިކަމެތިކަމެއް ދިމާވެ، އެތައް އުނދަގުލެއް ތަހައްމަލު ކުރައްވަން ޖެހިވަޑައިގެންނެވި އިރު، ރައްޔިތުންނަށް ހައްގުތައް ހޯދައި ދިނުމަށް އެއްވެސް ފަސް ޖެހުމެއް އެމަނިކުފާނުގެ ނެތް ކަމަށް ވިދާޅުވެ، ގާސިމަށް ވަރަށް ބޮޑަށް ތައުރީފް ކުރައްވައިފަ އެވެ.\nއެމަނިކުފާނު ވިދާޅުވި ގޮތުގައި އާންމު އިންތިހާބު ބޯމަތިވެފައިވާ އިރު، ހިތްހެޔޮ އަހުލާގު ރަނގަޅު، ނަޒާހަތްތެރި ބަޔަކު މަޖިލިހަށް ހޮވުމަކީ މުހިންމު ކަމެކެވެ. އަދި މަޖިލިހަކީ ކަރާމާތްތެރި، ޝަރަފްވެރި، ގާނޫނީ ރައްކާތެރިކަން ރައްޔިތުންނަށް ލިބޭ ތަނަކަށް ވާން ޖެހޭ ކަމަށް ނައިބު ރައީސް ވިދާޅުވި އެވެ.\n"ގާސިމް ވަރުގަދަ ރައްޔިތަކަށްވީ، ހިކުމަތު އަމަލީ އާއި ހިތުގެ ޖާގައިގެ ބޮޑުކަމުން. ޒުވާނުންނާއި އަންނަން އޮތް ޖީލުތަކަށް ފިލާވަޅާއި ދަރުސް ލިބެން ޖެހޭ ލައިފް ސްޓޯރީއެއް ގާސިމަކީ،" އަލީ ވަހީދު\nއެމަނިކުފާނު ވިދާޅުވި ގޮތުގައި ހައްގުތަކަށް އަރައިގަތުމާއި އަނިޔާވެރިވުން ވަނީ ފޮހެވިގެން ގޮސްފަ އެވެ. އެހެންވެ، ސަކަރާތް ޖެހުމަށް އެއްވެސް ވަގުތެއް ނެތް ކަމަށް ވިދާޅުވެ، ފައިސަލް ވަނީ ސިޔާސީ ލީޑަރުން ގުޅިގެން ރައްޔިތުންނަށް ކުރިއެރުން ހޯދަން މަސައްކަތް ކުރެއްވުމަށް އެދިވަޑައިގެންފަ އެވެ.\nގާސިމްގެ އުފަން ރަށުގައި ބޭއްވި ފޯރިގަދަ ޖަލްސާގައި ޓޫރިޒަމް މިނިސްޓަރު އަދި ޖުމްހޫރީ ޕާޓީގެ ރައީސް އަލީ ވަހީދު ވިދާޅުވީ، އެމްޑީޕީގެ ޕޯޑިއަމްތަކުގައި ގާސިމް 'ހަވަރަށް' ދީގެން ހަޅޭއްލެވުމަކީ ގަބޫލު ކުރެއްވޭ ކަމެއް ނޫން ކަމަށެވެ.\n"އާ ވާހަކައެއް ނެތް. އާ މީހެއް ނެތް. އާ ކެސެޓް ރޯލެއް ނެތް. ރާއްޖޭގެ ސިޔާސީ މަސްރަހުގައި ހުރި ކޮންމެ މީހަކީ ކާކު ކަމާއި އެމީހެއްގެ ފަސް ބަޔަކީ ކޮބައިކަމާއި އެމީހެއްގެ ގާބިލްކަން ނޭނގޭ ރައްޔިތަކު ރާއްޖޭގައި މަދުވާނެ. އެހެންވީމާ، އަޅުގަނޑުމެންނަށް އެނގޭ ދުލުގައި ހިފައި ދަމަން ބައެއް ޕޯޑިއަމްތަކުން ގޮވަނީ ކީއްވެގެން ކަން،" މި ފަހަރުގެ އިންތިޚާބުގައި އިދިކޮޅު ޕީޕީއެމް/ކޮންގްރެސް ޕާޓީގެ ބައެއް ކެންޑިޑޭޓުންނަށް ތާއީދު ކުރައްވަން ގާސިމް ނިންމެވުމުން އެކަމާ މީގެ ކުރިން ހިތްހަމަނުޖެހުން ފާޅުކުރެއްވި އަލީ ވަހީދު ވިދާޅުވި އެވެ.\nގާސިމްގެ ކެމްޕެއިން އިފުތިތާހު ކުރުމަށް މާމިގިލީގައި ރޭ ބޭއްވި ޖަލްސާގެ ތެރެއިން.---ފޮޓޯ: ހުސައިން ވަހީދު/މިހާރު\nއަލީ ވަހީދު ވިދާޅުވި ގޮތުގައި ގާސިމަށް ބަސް އުކަނީ ސިޔާސީ ގޮތުން އެމަނިކުފާނު 'ރީތިވީމަ' އެވެ.\nގާސިމަކީ ހިޔާލު ތަފާތުވާ މީހުންނާއި ކައިރީގައި ތިބޭ މީހުންނާ އެކީ މަސައްކަތްޕުޅު ކުރެއްވުމުގެ ގާބިލް ކަން ހުންނެވި ބޭފުޅެއް ކަމަށް ވެސް އަލީ ވަހީދު ވިދާޅުވި އެވެ. އަދި މީހެއްގެ ވަޒީފާ އިން ވަކި ކުރަން ނުވަތަ އަނިޔާވެރިކަން އިސް ކުރަން ދުވަހަކު ވެސް ގާސިމް ނޫޅުއްވާ ކަމަށް އަލީ ވަހީދު ވިދާޅުވި އެވެ.\n"ގާސިމް ވަރުގަދަ ރައްޔިތަކަށްވީ، ހިކުމަތު އަމަލީ އާއި ހިތުގެ ޖާގައިގެ ބޮޑުކަމުން. ޒުވާނުންނާއި އަންނަން އޮތް ޖީލުތަކަށް ފިލާވަޅާއި ދަރުސް ލިބެން ޖެހޭ ލައިފް ސްޓޯރީއެއް ގާސިމަކީ،" ގާސިމަށް ތައުރީފު ކުރައްވަމުން އަލީ ވަހީދު ވިދާޅުވި އެވެ.\nރައީސް މުހައްމަދު ނަޝީދު އެމްޑީޕީ މެމްބަރު ގާސިމް އިބްރާހިމް (މާމިގިލި) ދިވެހި ސަރުކާރު ޖުމްހޫރީ ޕާޓީ ރައީސް އިބްރާހިމް މުހައްމަދު ސޯލިހް އދ. މާމިގިލި ރައްޔިތުންގެ މަޖިލީހުގެ އިންތިޚާބު 2019 އިއްތިހާދުގެ ހަމަނުޖެހުން އަލީ ވަހީދު، ކުރީގެ ޓޫރިޒަމް މިނިސްޓަރު ނައިބު ރައީސް ފައިސަލް ނަސީމް\n70 ކޮމެންޓް, 148 ރިއެކްޝަންސް\nނަޝީދަށް ފެންނަ ހުވަފެން ބިލާހަކަށް ހަދާން އުޅެގެން މިވީ ގަބީލާ އަކަށް.ދެން ލަލަލާ.ދެން ލަލަލާ.\nމިހާރު ތިއޮތީ ނަޝީދަށް ފެނުނު ހުވަފެން ބިލާހަކަށް ވެފަ. ސޭޓުގެ ހުރިހާވެސް ހަލާކަކީ އަމިއްލައެދުން ބޮޑުވުމާ އެނބުރޭ ވަހުތާނެއްހެން މީހާ ބަދަލުވަމުން ދިއުމާ ވެރިކަމާހެދި މަރުދަންޖެހޭ މީހަކަށް ވުމުގެ އިތުރުން ރައްޔިތުން ޤަބޫލުނުކުރާ ސިފަތަކެއް ސޭޓުގެ ކިބައިން ފެންނަމުން ދިއުމެވެ. އަދި ފާނޑިޔާރުގެއަށް ނުފޫޒު ފޯރުވައިގެން ކޮށްފަހުރި ކަންކަމާ ކުރަމުންދާކަންކަމާ ޤައުމުފަސާދަކުރުމުގެ މުއްލާއަކަށްވެސް ސޭޓް ވެފައިވާތީއެވެ.\nގައުމުގެ ހަލާކު. ވެރިކަމާ ނޫޅުނަސް ހިތްހަމަ ޖެހިގެން ދުނިޔޭގަ އުޅެވޭނެ. މިހާރުވެސް ލިބިފަ ހުރި ބައިވަރުގަނޑު މަދީތަ. ޔާމިން ކަހަލަ ނުބައި މީހަކާ އެކީ އެއްބައިވެގެން ގައުމު ފަސާދަ ނުކުރެވިގެން ތިއުޅެނީ\nއެހުވަފެން ހަގީގަތަކައް ވެއްޖެނަމަ އިންކަމްޓެސް ދައްކަން ގާސިމައް މަޖުބޫރުވާނެ މިނިމަމް ވޭޖު ކަނޑައަޅަން މަޖުބޫރުވާނެ ބަންގްލަދޭސް މީހުންގެ މުސާރަވެސް 10.000ދޭންޖެހި ދިވެހިން ގެންގުޅެން މަޖުބޫރުވާނެ މިހާރު ކޮންމެމީހަކު 2ބޮންދު ގެނެސް 100ޑޮލަރު ދީފަ މާލެޔާ ރާއްޖޭގެ އެކިހިސާބައް އުކާލަނީ ދެންކިޔަނީ ދިވެހިން ނުކުރޭ ކަމެއް މީހަމަ ދޮގެއް އެކަށީގެންވާ އުޖޫރަ ދޭނަމަ ދިވެހިންވެސް ލިބޭނެ ހދ ކުޅުދުއްފުށި އޮޑިފަހަރައް ބަލާބަލަ އެންމެ ބިދޭސީޔަކުވެސް ނެތް\nހުރިހާދިވެހިންނަށްވެސް އެނގޭޤާސިމަކީ ކާކުކަން ކޮންމެމީހަކު ބެރެއްޖަހާލިޔަސް ތިހުންނަނީނެށިނެށި. އަޅެމޮޅިއްޔާ ތިޔަނޫންދާއިރާއަކަށް ކުރިމަތިލާބަލަ ރައްޔިތުން ބަލައިގަންނަވަރު ވަޒަންކޮށްލެވޭނެ.\nބަލަ. އިބޫ ޖުމްހޫރީ ޕާޓީއާ އެކު އެއްބަސްވުމެއްގައި ސޮއިކުރި އިރު އޭގެ އެއްޗެއް އޮންނަން ވާެއޭ އެމްޑީޕީ އާ އެކުވެސް\nއަޅެ ކޮންމެވެސް ބަޔަކު ވެއްޖެއެއްނު ވޯޓެއްނަގަން އަލުން. ގާސިމް އެއްކޮޅުގައި ނަޝީދު އަނެއްކޮޅުގައި! ނަތީޖާފެނިފައި ގާސިމް ކޮންމެވެސް ވަރަކަށް މައިތިރިވެދާނެ ތޯއްޗެއް!\nގާސިމު ނަމަނަމަ މިގައުމު އިންޑިއާއަށް ވިއްކާލިޔަ ނުދޭތި އަހަރުމެންގެ މިނިވަން ކަން މާއަގުބޮޑު އާދޭސްކޮށްފައި މިބުނީ ހިލާ އެކަން ވިޔަނުދޭތި އައްޑުއަތޮޅާއި ހުވަދުއަތޮޅު ހިމަނައިގެން އިންޑިއާއަށް ދޫކޮށްލަން ނަޝީދު ވާހަކަ ދެއްކިމަަށްވޭ ހިލާ ވިޔަނުދޭތި މިއީ އަހަރުމެންގެ ގައުމު މިއީ އަހަރުމެން ކާބަފައިގެ ވަތަން މިއީ އަހަރުމެންގެ ދަރީގެ މުސްތަގުބަލު\nޗައިނާއަށް ދަރާދިޔައިރު ތިވާހަކަ ނުދައްކަވާ މިހާރު ކޮން ބެރެއްތޯ ތިޖައްސަވަނީ؟\nތުމްހާރާ، ނާމްކިޔާހޭ. އިންޑިޔާގެ ބިންކުޑައީތަ ؟ ނޫންނަމަ އެމީހުން އެތިބީ ބުރާންތިވެފަތަ. ކުނބުރެއް ވަރުގެ ރާއްޖެއެއް އިންޑީޔާއަށް ވިއްކާލަން ނަޝީދު ވާހަދެއްކިއޭ ކިޔައިގެން ތިކަހަލަ ސާބިތުނުހިފޭ ދޮގުވާހަކަ ދެއްކީމާ ސޭޓް ރުފިޔާ ބޮޑިއެއް ދޭނެ ކަމަށް ތޯއެވެ.؟ އެހެން ވިއްޔާ މިހާރު ހުންނާނީ ލިބިފައެވެ. މީ ނަޝީދުގެ ގައުމެއް ނޫނެވެ. ހަމަ ހޭގަ ހުރެގެން ވާހަކަ ދައްކަބަލާށެވެ.\nވެލިދޫ ކަޑި އަލިކޮއި\nބަލަގަ ޕާޓީގެ ގައުމީ މަޖިލިސް ގެ އަގުލަބިއްޔަތުން ނިންމުމަކީ ރައީސް ނަޝީދު ގެ މައްސަލަ އެއް ތަ؟ އެމްޑީޕީ އަކީ ޖޭޕީ އެއް ނޫނޭ އިގޭތޯ؟ ޤާސިމް ނަޝީދު ދެކެ ހަސަދަވެރިވާންޖެހޭ ސަބަބެއްނޫން އެއީކީ ނަޝީދު ގެ ފަހަތުގަ ރައްޔިތުންގެ ގިނަބަޔަކު ތިބުން.\nނަޝީދަށް ފެންނަ ހުވަފެން ބިލާހަކަށް ހެދުމަށް ޤާސިމް ދެކޭ ހުވަފެން ބިލާހަކަށް ހަދައިފިއްޔާ؟


SunOnline: މަޖިލީހުން އިސްމާއިލް އަބްދުލް ހަމީދުގެ މުސާރަ ހިފަހައްޓައިފި\nމަޖިލީހުން އިސްމާއިލް އަބްދުލް ހަމީދުގެ މުސާރަ ހިފަހައްޓައިފި\nހުސައިން ހަސަން 25 Oct 2011, 18:19\nރައްޔިތުންގެ މަޖިލީހުގެ ކާށިދޫ ދާއިރާގެ މެންބަރު އިސްމާއީލް އަބްދުލް ހަމީދުގެ މުސާރަ ރައްޔިތުންގެ މަޖިލީހުން ހިފަހައްޓައިފި އެވެ.\nއިސްމާއިލް އަބްދުލް ހަމީދުގެ މިދިޔަ މަހުގެ މުސާރައަށްވާ 62500ރ. ހިފަހައްޓާފައިވާކަން މަޖިލީހުގެ އިދާރާއިން ވެސް ވަނީ ކަށަވަރުކޮށްދީފަ އެވެ. މިއީ ފަހުގެ ތާރީހެއްގައި ރައްޔިތުންގެ މަޖިލީހުން މެންބަރެއްގެ މުސާރަ ހިފެހެއްޓި ފުރަތަމަ ފަހަރެވެ.\nއޭނާގެ މުސާރަ ހިފަހައްޓާފައި ވަނީ މަގާމުގެ ނުފޫޒު ބޭނުންކޮށްގެން ގަސްތުގައި ބަޔަކަށް ނާޖައިޒު ފައިދާއެއް ހޯއްދަވައިދެއްވި ކަމުގެ ކުށް ސާބިތުވެއްޖެ ކަމަށް ކަނޑައަޅައި އޭނާ ދޮޅު އަހަރު ދުވަހަށް އަރުވާލަން މިދިއަ އޯގަސްޓް މަހުގެ 29 ވަނަ ދުވަހު ކްރިމިނަލް ކޯޓުން ހުކުމް ކުރި ހިސާބުން ފެށިގެންވެ.\nމަޖިލީހުގެ އަމީން އާންމު އަހުމަދު މުހައްމަދު މިއަދު ވިދާޅުވީ އިސްލާއިމް އަބްދުލް ހަމީދުގެ މިދިޔަ މަހުގެ މުސާރަ ހިފަހައްޓާފައިވާ ކަމަށާއި "ކާށިދޫ ދާއިރާގެ މެންބަރަށް މުސާރަ ދިނުމާމެދު ވަކިގޮތެއް އަދި ނުނިންމަވާ" ކަމަށެވެ.\nއިސްމާއިލް އަބްދުލްހަމީދު މިއަދު ވިދާޅުވީ އޭނާގެ މިދިޔަ މަހުގެ މުސާރަ ހިފަހައްޓާފައި ވީނަމަވެސް މުސާރަ ދެއްވާނެ ކަމަށް މަޖިލީހުގެ ރައީސް އަބްދުﷲ ޝާހިދު މީގެ ދެ ހަފުތާ ކުރިން ވިދާޅުވެފައިވާ ކަމަށެވެ. މުސާރަ ދެއްވާނެ ވަކި ދުވަހެއް ކަނޑައެޅިގެން ވިދާޅުވި ނުވާ ކަމަށް ވެސް ވިދާޅުވި އެވެ.\n"މިދިޔަ މަހުގެ މުސާރަ އަދި ނުދެއްވާ. އަޅުގަނޑު ކައިރީގައި މަޖިލީހުގެ ރައީސް ވިދާޅުވި މުސާރަ ދެއްވާނަމޭ. ވަކި މުއްދަތެއް ވިދާޅެއް ނުވޭ. އަބަދުވެސް މިހާރުވެސް ލިބޭ ގޮތަށޭ އޮތީ ވިދާޅުވި،" އިސްމާއިލް އަބްދުލް ހަމީދު ވިދާޅުވި އެވެ.\nމިކަމާ ގުޅިގެން ޝާހިދުގެ ބަހެއް ލިބޭ ގޮތެއް ނުވި އެވެ. ފޯނެއް ނުނަންގަވަ އެވެ.\nއަރުވާލުމަށް ކްރިމިނަލް ކޯޓުން ހުކުމްކުރި ފަހުން އިސްމާއިލް އަބްދުލް ހަމީދު މަޖިލީހުގެ ޖަލްސާއަކަށް ވަޑައިގަތީ އިއްޔެ އެވެ. އޭނާ ޖަލްސާއަށް ވަޑައިގަތުމާ ގުޅިގެން މެންބަރުންގެ މެދުގައި ހިޔާލުތަފާތުވުންތައް އުފެދި މަޖިލީހުގެ ތަޅުން ހޫނުވެ ޖަލްސާ ވަނީ ކެންސަލްކޮށްފަ އެވެ.\nކްރިމިނަލް ކޯޓުގެ ހުކުމް ހައިކޯޓުގައި އިސްތިއުނާފު ކުރައްވާފައިވާ މެންބަރު ވިދާޅުވީ މާދަމާ އޮންނަ މަޖިލީހުގެ ޖަލްސާއަށް ވެސް ވަޑައިގަންނަވާނެ ކަމަށާއި ޖަލްސާއަށް ވަޑައިގަތުމަށް އޭނާއަށް ގާނޫނީ ހުރަހެއް ނެތް ކަމަށެވެ.\nގާނޫނު އަސާސީގެ 73 ވަނަ މާއްދާގެ (ނ) ގެ ދެ ވަނަ ނަންބަރުގައި ބުނެފައި ވަނީ ޖިނާއީ ކުށެއް ސާބިތުވެ، އެއް އަހަރަށް ވުރެ ދިގު މުއްދަތެއްގެ ހުކުމެއް ތަންފީޒު ކުރަމުންދާ މީހެއް ނަމަ ރައްޔިތުންގެ މަޖިލީހުގެ މެންބަރު ކަމުން އެ މީހަކު ވަކިވާނެ ކަމަށެވެ.


އުފާ ފުޓްސަލް ކަޕް – ކުޅުނު ހުރިހައި މެޗަކުން މޮޅުވެ ވައިނޮޓް ސްޕޯރޓްސް ސެމީއަށް – Ungoofaaru\nބަނޑޭރިގަނޑު/ޚަބަރު/އުފާ ފުޓްސަލް ކަޕް – ކުޅުނު ހުރިހައި މެޗަކުން މޮޅުވެ ވައިނޮޓް ސްޕޯރޓްސް ސެމީއަށް\nއުފާ ފުޓްސަލް ކަޕް – ކުޅުނު ހުރިހައި މެޗަކުން މޮޅުވެ ވައިނޮޓް ސްޕޯރޓްސް ސެމީއަށް\nއިބްރާހީމް ޒަޔާން2ސެޕްޓެމްބަރ 2019\n0 52 މިނެޓެއް ނުވަނިސް ކިޔާލެވޭ\nއުނގޫފާރު ކޮމިއުނިޓީ ސެންޓަރުގެ ފުޓްސަލް ދަނޑުގައި މިހާރު ކުރިއަށްދާ އުފާ ފުޓްސަލް ކަޕްގައި އިއްޔެ ހަވީރު ކުޅު ދެމެޗު ވައިނޮޓް ސްޕޯރޓްސް އަދި ޑަބަލްއެލް ކާމިޔާބު ކޮށްފިއެވެ. އިއްޔެ ހަވީރުގެ ފުރަތަމެޗުގައި ބައްދަލުކުރީ ގުރޫޕް ބީގެ ދި ޑަބަލް އެލް އަދި އުނގޫފާރު ޕޮލިސް އެވެ. މިމެޗު6–3ލަނޑުން ކާމިޔާބުކުރީ ދި ޑަބަލް އެލްއެވެ.\nމިމެޗުގައި ޑަބަލް އެލްގެ ލަނޑުތައް ޖަހައިދީފައިވަނީ މުހައްމަދު މުއީން3ލަނޑު އަދި މުރުތަލާ މުހައްމަދު. މުހައްމަދު މަދުހޫން އާއި އަބްދުﷲ ޒިޔާން، މިއިން ކޮންމެ ކުޅުންތެރިއަކު އެއް ލަނޑެވެ.\nމިނަތީޖާ އާއެކު ޑަބަލްއެލް ވަނީ ކުޅުނު3މެޗުން2މެޗު ކާމިޔާބުކޮށް ގުރޫޕް ބީ ގެ ދެވަނަ ޓީމުގެ ގޮތުގައި ސެމީން ޖާގަ ހޯދާފާއެވެ.\nމިމެޗުގެ މޮޅުކުޅުންތެރިއަކަށް ހޮވުނީ ޑަބަލް އެލްގެ މުހައްމަދު މުއީންއެވެ. މޮޅުކުޅުންތެރިޔާގެ ޓްރޮފީ ހަވާލުކޮށްދެއްވީ މިމެޗުގެ ޝަރަފްވެރި މެހުމާން ރ. އުނގޫފާރު ޖައުޒާމަންޒިލް އަބްދުލް ޤާދިރު އަބްދުﷲއެވެ.\nޑަބަލްއެލް އަދި ޕޮލިސް ބައްދަލުކުރި މެޗުގެ ފޭސްބުކް ލައިވް\nUFAA Futsal Cup 2019 – The Double L Vs Ungoofaaru Police.#UFAAFutsalCup2019 #ufaasports #ufaa #ungoofaarucommunitycentre Lotus Bike Shopp State Trading Organization Plc\nPosted by Ungoofaaru.com on Sunday, 1 September 2019\nއިއްޔެ ހަވީރުގެ ދެވަނަ މެޗުގައި ބައްދަލުކުރީ ވައިނޮޓް ސްޕޯރޓްސް އާއި ޔަންގް ސްޓަރ ޖޫނިއަރ އެވެ. މިމެޗު7–2ލަނޑުން ކާމިޔާބުކޮށް ކުޅުނު ތިންމެޗުން މޮޅުވެ ވައިނޮޓް ސްޕޯރޓްސް ވަނީ މުބާރާތުގެ ސެމީފައިނަލުން ގުރޫބީގެ އެއްވަނަ ޓީމުގެ ގޮތުގައި ޖާގަ ހޯދާފައެވެ.\nމިމެޗުގައި ވައިނޮޓް ސްޕޯރޓްސް އަށް ލަނޑުތައް ޖަހައިދިނީ އަލީ ޝިމާހް3ލަނޑު، އަބްދުﷲ ވަހީދު2ލަނޑު އަދި ހުސައިން މިފްރާހް ވަހީދު އާއި އިބްރާހީމް އިހްސާން އެއްލަނޑެވެ. ޔަންގް ސްޓަރ ޖޫނިއަރގެ ދެލަނޑުވެސް ޖަހާފައިވަނީ އަލީ މިމްރާހްއެވެ.\nމިމެޗުގެ މޮޅުކުޅުންތެރިޔާގެ މަޤާމްހޯދީ ވައިނޮޓް ސްޕޯރޓްސްގެ އަލީ ޝިމާހްއެވެ. މޮޅުކުޅުންތެރިޔާގެ ޓްރޮފީ ހަވާލުކޮށްދެއްވީ މިމެޗުގެ ޝަރަފްވެރި މެހުމާން ރ. އުނގޫފާރު ހައިސޮލިއުޝަންގެ މެނޭޖަރ މުހައްމަދު ނޫރީއެވެ.\nވައިނޮޓް ސްޕޯރޓްސް އަދި ޔަންގް ސްޓަރ ޖޫނިއަރ ބައްދަލުކުރިމެޗުގެ ފޭސްބުކް ލައިވް\nUFAA Futsal Cup 2019 – Why Not Sports Vs Young Star Junior#UFAAFutsalCup2019 #ufaasports #ufaa #ungoofaarucommunitycentre Lotus Bike Shop State Trading Organization Plc\nރ. އުނގޫފާރު އުނގޫފާރު ޕޮލިސް އުފާ ފުޓުސަލް ކަޕް 2019 ވައިނޮޓް ސްޕޯޓްސް ދަ ޑަބަލް އެލް ޔަންގް ސްޓަރ


SunOnline: Redwave in genai helmet ge dhevana shipment ves husvanee\nރެޑްވޭވުން ގެނައި ހެލްމެޓުގެ ދެވަނަ ޝިޕްމެންޓު ވެސް ހުސްވަނީ\nއައިޝަތު ފަރީޙާ 12 Mar 2019, 08:48\nމިހާރު ރާއްޖޭގެ ބާޒާރުގައި އެންމެ ޑިމާންޑު ބޮޑު އެކައްޗަކީ ހެލްމެޓްއެވެ. ސިނަމާލެ ބްރިޖުމަތިން ދަތުރުކުރާ މީހުން ހެލްމެޓު އަޅަން މަޖުބޫރު ކުރުމާއެކު އެތައް ސަތޭކަ ބަޔަކު ދަނީ ހެލްމެޓު ގަންނަމުންނެވެ. އެކި ވިޔަފާރިތައް ކުރާ މީހުން ހެލްމެޓު ގެނެސް ވިއްކަން ފަށާފައިވާއިރު މީގެ ތެރޭގައި ރެޑްވޭވު ވެސް ހިމެނެއެވެ.\nރެޑްވޭވަކީ ހުރިހާ ބާވަތެއްގެ މުދާ ހެޔޮ އަގުގައި ދިވެހިންނަށް ވިއްކާ ކުންފުންޏަކަށްވާއިރު ރެޑްވޭވުން ވިއްކާ ހެލްމެޓަށް ވެސް ވަނީ ޑިމާންޑް ބޮޑުވެފައެވެ. ރެޑްވޭވުން ވާހަކަ ދެއްކި އޮފިޝަލަކު ބުނީ ރެޑްވޭވުން މުދާ ވިއްކަނީ ކޮންމެ ރައްޔިތަކަށްވެސް ގަނެވޭނެ އަގެއްގައި ކަމަށާއި އަގުހެޔޮކޮށް ވިއްކި ނަމަވެސް ސައިކަލު ދުއްވާއިރު އަޅާ ހެލްމެޓަކީ ޓްރާންސްޕޯޓު މިނިސްޓްރީގެ ގަވައިދަށް ފެތޭ ހެލްމެޓު ކަމަށެވެ.\n"ހަމައެކަނި ސައިކަލު ހެލްމެޓެއް ނޫން މި ވިއްކަނީ. އަޅުގަނޑުމެން އެބަ ވިއްކަން ކޮންސްޓްރަކްޝަން ސައިޓު ތަކުގައި ބޭނުން ކުރާ ހެލްމެޓު، ބައިސިކަލް ދުއްވާއިރު އަޅާހެލްމެޓު،" ހެލްމެޓުގެ ފުރަތަމަ ސްޓޮކް ހުސްވެ ފަހުން ގެނައި ސްޓޮކްވެސް މިހާރު "ސާފު" ވެފައިވާކަމަށް އޭނާ ބުންޏެވެ.\n"ރެޑްވޭވުން ބަލާނެ ކަސްޓަމަރުން ބޭނުންވަނީ ކޮންއެއްޗެއްތޯ. ރެޑްވޭވުން ވިއްކާ މުދަލަކީ ކަސްޓަމަރުންނަށް ގަނެވޭނެ އަގުހެޔޮ، އެ ކަސްޓަމަރުން ބޭނުންވާނެ މުދާ،"\nރެޑްވޭވަކީ ފުޅާދާއިރާއެއްގައި ރީޓެއިލް ވިޔަފާރި ކުރާ ކުންފުންޏެކެވެ. މާލެ އާއި ހުޅުމާލޭގައި ރެޑްވޭވުގެ ފިހާރަތައް ހިންގަމުންދާއިރު ކާބޯތަކެތިން ފެށިގެން އަންނައުނާއި، އިލެކްޓްރޯނިކް، އިލެކްޓްރިކް މުދާ އަދި ފަރުނީޗަރުވެސް ރެޑްވޭވުން ހެޔޮ އަގެއްގައި ވިއްކައެވެ.


STO Supermart In Ramdan Baazaaru Ge Namugai Promotion Eh Fashaifi - Vaguthu\nއެސްޓީއޯ ސުޕަމާޓުން ރަމަޟާން ބާޒާރުގެ ނަމުގައި ޕްރޮމޯޝަނެއް ފަށައިފި\n1 އަހަރު ކުރިން ( އޭޕްރީލް 16, 2018 )\nއެސްޓީއޯގެ މި އަހަރުގެ "ރަމަޟާން ބާޒާރު" ޕްރޮމޯޝަން އެސްޓީއޯ ސުޕަމާޓުގައި މިއަދު ފަށައިފި އެވެ.\nމި ޕްރޮމޯޝަން ކުރިއަށްދާނީ މިއަދުން ފެށިގެން މިއަހަރުގެ ޖޫން މަހުގެ 14 ވަނަ ދުވަހުގެ ނިޔަލަށް ކަމަށް އެސްޓީއޯ އިން ހާމަކުރެއެވެ.\nއެސްޓީއޯ ސުޕަރމާޓުން ކުރައްވާ -/300 ރުފިޔާ އިން މަތީގެ ކޮންމެ ވިޔަފާރިއަކަށް ކޫޕަނެއް ލިބިގެންދާ، މިޕްރޮމޯޝަންގެ އެންމެ ޚާއްސަ އިނާމަކީ؛ 1 އަހަރު ދުވަހުގެ މުއްދަތައް އެސްޓީއޯ ސުޕަރމާޓުން ވިޔަފާރިކޮށްލެވޭ ވައުޗަރެކެވެ. މި އިނާމް ގުރުއަތުން ހޮވޭ3ފަރާތަކަށް ލިބިގެންދާނެ ކަމަށް އެސްޓީއޯ އިން ބުންޏެވެ.\nމީގެ އިތުރުން، ކޮންމެ ހަފްތާއަކު ހޮވާ ނަސީބުވެރި ކަސްޓަމަރަކަށް، އެސްޓީއޯ ސުޕަރމާޓުންް ރާއްޖެއަށް އެތެރެކޮށް މާރކެޓް ކުރަމުންދާ ބްރޭންޑުތަކުން ހަދިޔާ ކޭސް ލިބިގެންދާނެވެ. އަދި ރަމަޟާން މަހުގެ ކޮންމެ ދުވަހަކު، މިޕްރޮމޯޝަންގެ ތެރެއިން ރޯދަމަހަށް ހާއްސަ ހަދިޔާ ތަކަކާއި އެކު، ކަރައެއް ނަސީބުވެރި ކަސްޓަމަރަކަށް ލިބިގެންދާނެއެވެ. އެގޮތުން ކޮންމެ ދުވަހަކަށް ހާއްސަ ކުރެވިފައިވާ ހަދިޔާ ކޮންމެ ހަފްތާއަކުވެސް ބަދަލުވެގެންދާނެއެވެ.\nމިޕްރޮމޯޝަންގައި ރަމަޟާންމަހަށް ބޭނުންތެރި ކާބޯތަކެތީގެ އިތުރުން ތަފާތު ވައްތަރުގެ ޕްލާސްޓިކް އަދި ބިއްލޫރި ތަށީގެ އިތުރުން ގިނަ އަދަދެއްގެ ބަދިގެ ސާމާނު ލިބިގެންދާނެއެވެ.\nއެގޮތުން ތަފާތު ވައްތަރުގެ ޕްލާސްޓިކް ކޮންޓެއިނަރ، ތަށި އަދި ބޯތަށި، ބާސްކެޓް، ޑިސްޕޯސަޕަލް ތަށި އަދި ކެއްކުމަށް ބޭނުންކުރައްވާ އެތައް ސާމާނެއް އެސްޓީއޯ ސުޕަރމާޓް ރަމަޒާން ބާޒާރުން ހެޔޮއަގުގައި ލިބިގެންދާނެއެވެ.\nރޯދައަށް އެސްޓީއޯއިން ހެޔޮ އަގުގައި ފިޔާ، އަލުވި އަދި ބިސް ވިއްކަން ފަށައިފި\nމާލެއަށް ކާޑުގެ އަގު ހެޔޮނުކޮށް، ކާޑުގެ އަގު މާލެ އާއި ރަށްތަކަށް އެއްހަމަކޮށްފި\nތެލުގެ އަގު ބޮޑުކޮށްފި\nއޭޕްރީލް 17, 2018 01:37\nއެއަރޕޯރޓުގައި ހުޅުވި ފިހާރައިގަ ތަކެތި އިންތިހާޔަށް އަގުބޮޑު. ާމާލޭގައި އާންމު ފިހާރަ ސުޕަމާރޓް އަކަށް ވުރެން 10ރުފިޔާ އަގު ބޮޑު އެއްޗެހިވެސް އެބަހުރި.\nއޭޕްރީލް 17, 2018 01:38\nޢެއަރޕޯޓު ފިހާރައިގަ ވަރަށް އަގުބޮޑު.


Salman aai Akshay ge followers araarun vanee!\nސަލްމާނާއި އަކްޝޭގެ ފޭނުން އަރާރުން ވަނީ!\nއަކްޝޭ އާއި ސަލްމާން ޚާން\nސަލްމާން ޚާންގެ "ދަބަންގް 3" ޑިސެމްބަރު، 20 ގައި ރިލީޒްކޮށް ހަފުތާ ބަންދު ނިމުނުއިރު 73 ކްރޯޑަށް ވުރެ ގިނައިން ވަނީ ހޯދާފަ އެވެ. މިއީ މިއަހަރު ރިލީޒްކުރި ފިލްމުތަކުގެ ތެރެއިން ތިން ދުވަހުގެ ތެރޭގައި އެންމެ ރަނގަޅު ވިޔަފާރިއެއް ކުރެވިފައިވާ ފިލްމެކެވެ. މި ފިލްމުގެ ފަހަތުން ދެ ވަނައިގައި މިހާރު އޮތީ ޝާހިދު ކަޕޫރާއި ކިއާރާ އަދުވާނީގެ "ކަބީރް ސިންގް" އެވެ. އެ ފިލްމަށް ފުރަތަމަ ތިން ދުވަސް ތެރޭ ލިބުނީ 70.67 ކްރޯޑެވެ. ތިން ވަނައިގައި އޮތީ އަކްޝޭ ކުމާރުގެ "މިޝަން މަންގަލް" އެވެ. އެ ފިލްމަށް ފުރަތަމަ ތިން ދުވަހު ލިބުނީ 67.39 ކްރޯޑެވެ. ނަމަވެސް މި އަދަދު ތަކަކީ އަކްޝޭގެ ފޭނުން ގަބޫލު ކުރަން ބޭނުންވާ އަދަދު ތަކެއް ނޫނެވެ.\n"ދަބަންގް 3"ގެ ވީކްއެންޑް ކަލެކްޝަން ރިލީޒް ކުރުމާއެކު މި އަދަދުތަކަކީ ހަގީގީ އަދަދުތަކެއް ނޫންކަމަށް ބުނެ ސޯޝަލް މީޑިއާގައި ވަރަށް އަޑުގަދަ ކުރަން ފެށި އެވެ. ބެލެވޭ ގޮތުގައި ސޯޝަލް މީޑިއާގައި އަޑުގަދަ ކުރަނީ އަކްޝޭގެ ފޭނުންނެވެ. ސަލްމާންގެ "ދަބަންގް 3" އަކްޝޭގެ ފިލްމަށް ވުރެ ކުރި ހޯދީމާ އެކަމާ އައި ރުޅިގައެވެ.\nއަކްޝޭގެ ފޭނުން ބުނާ ގޮތުގައި ސަލްމާންގެ ފިލްމުގެ ބޮކްސް އޮފީސް ކަލެކްޝަން އަކީ ހަގީގަތެއް ނޫނެވެ. އެއީ ފޭކެކެވެ.\n"ދަބަންގް 3"އަށް ފާޑުކިޔާ ޓުވީޓްކުރާ މީހުން ބުނަނީ ހޯމަ ދުވަހު ފިލްމަށް ލިބުނީ 11 ކްރޯޑު ކަމަށާއި ނަމަވެސް ލިބުނު ކަމަށް އިއުލާންކުރީ 15 ކްރޯޑު ކަމަށެވެ.\n"މަރްދާނީ 2" އަށް ވުރެ ވެސް "ދަބަންގް 3"ގެ ކަލެކްޝަން ދަށް ކަމަށް ވެސް ބައެއް މީހުން ބުނަމުން ދިޔަ އެވެ.\nއަކްޝޭގެ ފޭނުން "ދަބަންގް 3" އަށާއި ސަލްމާނަށް މަލާމާތްކޮށް އަޑުގަދަ ކުރަން ފެށުމުން ސަލްމާންގެ ފޭނުންނަކަށް މަޑަކުން ނުތިބެވުނެވެ. އެމީހުން ފެށީ އަކްޝޭގެ ސިޓިޒަންޝިޕް އާ ގުޅުވައިގެންނެވެ. އަކްޝޭގެ އަތުގައި އިންޑިއާ ޕާސްޕޯޓް ނޯންނަ ވާހަކަ އާއި ވާހަކަ ތަކެކެވެ. އަދި ރިޓަޔާ ވެގެން ދާނީ ޓޮރޮންޓޯއަށް ކަމަށް އަކްޝޭ ބުނި ކަމަށް ވެސް ސަލްމާންގެ ބައެއް ފޭނުންގެ ޓުވީޓްތަކުގައި ތުހުމަތު ކޮށްފައި ވެއެވެ.\nއެހެން މީހަކު ވަނީ އަކްޝޭގެ އަލަށް ރިލީޒްވާ ފިލްމަށް 1000 ކްރޯޑު ލިބޭނެއޭ ކިޔައި މަލާމާތް ކޮށްފަ އެވެ.\nއަކްޝޭގެ "ގުޑް ނިއުޒް" އަންނަ ހުކުރު ދުވަހު ރިލީޒްކުރުމުން އަނެއްކާވެސް ދެ އެކްޓަރުންގެ ފޭނުންތައް ސޯޝަލް މީޑިއާގައި އަޑުގަދަކުރާނެ ކަމަށް ބެލެވެ އެވެ.


ކުޅުންތެރިންނަކީ ރިވެތި އަޚުލާގާއި ސުލޫކީ މިންގަނޑު ކުޅިވަރުގެ ތެރޭގައްޔާއި ބޭރުގައިވެސް ހިފަހައްޓާ ބަޔަކަށްވުމަށް މިނިސްޓަރ އިރުތިޝާމް އާދަމް އިލްތިމާސް ކުރައްވައިފި!\nޓެނިސް އެސޯސިއަޝަން އޮފް މޯލްޑިވްސް އިން އިންތިޒާމްކޮށްގެން ބޭއްވުނު އެއްވަނަ އައި.އޭ.އެސް މޯލްޑިވިއަން ޓެނިސް ޗެމްޕިއަންޝިޕް މުބާރާތް ނިންމުމުގެ ރަސްމިއްޔާތު ޝަރަފުވެރިކޮށްދެއްވަމުން މިނިސްޓަރ އިރުތިޝާމް އާދަމް ވިދާޅުވީ ކުޅުންތެރިންނަކީ ހިތްވަރާ އަޒުމާއެކީ ކާމިޔާބަށް ވާސިލުމުމަށް މަސައްކަތްކުރާ ބަޔަކަށް ވާންޖެހޭކަމަށެވެ.\nމި ރަސްމިއްޔާތުގައި މިނިސްޓަރ އިރުތިޝާމް ވިދާޅުވިގޮތުގައި ރާއްޖޭގެ ޓެނިސްއަކީ ފުޅާދާއިރާއަކަށް ކުޅެވޭ ކުޅިވަރަކަށް ހެދުމަށް ސަރުކާރުން ދަނީ ގިނަގުނަ މަސައްކަތްތަކެއް ކުރަމުންންނެވެ. "ޢިއްޒަތްތެރި ރައީސުލް ޖުމްހޫރިއްޔާ އަބްދުﷲ ޔާމީންގެ ޒަޢާމަތުގައި ސަރުކާރުންވަނީ ޓެނިސް އެސޯސިއޭޝަން މޯލްޑިވްސްއަށް އަހަރީ ބަޖެޓެއް ހަމަޖައްސަވައިދެއްވައި ޤައުމީ ޓެނިސް ކުޅުންތެރިންނަށް މުސާރަ ހަމަޖައްސަވައި ދެއްވާފަ" މިނިސްޓަރ ވިދާޅުވިއެވެ.\nއެޕްރީލް6އިން 16 އަށް އާންމުކޮށް ހުޅުވާލައިގެން ކުރިޔަށްދިޔަ މިމުބާރާތުގައި 68 ފިރިހެން ކުޅުންތެރިންނާއި 68 އަންހެން ކުޅުންތެރިން 10 ކެޓެގަރީގައި ވާދަކުރިއެވެ. މިމުބާރާތުގެ އެކްސްކްލޫޒިވް ސްޕޮންސަރ އަކީ އައިލެންޑް އޭވިއޭޝަން ސާރވިސަސް ލިމިޓެޑުންނެވެ.